**VIEŠOJI ĮSTAIGA PLUNGĖS BENDRUOMENĖS CENTRAS**

**2022 METŲ VEIKLOS ATASKAITA**

Viešoji įstaiga Plungės bendruomenės centras, įregistruota 2019 m. kovo mėn. 19 d., siekiant spręsti Plungės savivaldybės žmonių, turinčių negalią, senjorų bei kitų savivaldybės gyventojų socialines, psichologines bei dvasines problemas.

Plungės bendruomenės centras įkurtas Plungės Šv. Jono Krikštytojo parapijai ir Plungės rajono savivaldybės administracijai įgyvendinant projektą „Socialinių paslaugų neįgaliesiems plėtra Plungės rajone“ pagal 2014–2020 metų Europos Sąjungos fondų investicijų veiksmų programą.

VšĮ Plungės bendruomenės centro steigėjai – Plungės rajono savivaldybė ir Plungės Šv. Jono Krikštytojo parapija.

Įstaiga yra pelno nesiekiantis ribotos civilinės atsakomybės viešasis juridinis asmuo.

Įstaigos paskirtis – organizuoti ir teikti socialines paslaugas Plungės bendruomenei – žmonėms su negalia, grupėms ir organizacijoms, siekiant užkirsti kelią bendruomenės socialinėms problemoms bei visuomenės socialiniam saugumui užtikrinti, skatinti palaikyti socialinius ryšius su visuomene.

Bendruomenės centro tikslas – bendradarbiauti su Nevyriausybinėmis organizacijomis ir inicijuoti jų tarpusavio bendradarbiavimą bei mažinti atskirtį nuo kitų visuomenės narių. 2022 m. dirbome su sekančiomis NVO:

* Plungės neįgaliųjų draugija;
* Telšių apskrities sergančiųjų nervų-raumenų ligomis asociacija;
* Cerebrinio paralyžiaus asociacijos Plungės skyrius;
* Sergančiųjų cukriniu diabetu klubas;
* Asociacija Onkologinės ligos draugas;
* VšĮ Nacionalinis kraujo centras Klaipėdos skyrius;
* 2023 m gegužės 1 d. pradedame bendradarbiauti su Plungės senjorų klubu Pilnatis.

Įstaigos vadovė - Alma Buivydienė. Įstaigoje dirba trys darbuotojai: direktorė, buhalterė, valytoja.

Įstaigos lėšų šaltiniai yra steigėjų įnašas, Plungės savivaldybės biudžeto lėšos, projektiniai tiksliniai finansavimai, juridinių ir fizinių asmenų teikiama parama.

1. VšĮ Plungės bendruomenės centro dalininkų įnašų vertė – 200 Eurų.

2. VšĮ Plungės bendruomenės centro gautos lėšos ir jų šaltiniai per finansinius metus.

|  |  |
| --- | --- |
| **Lėšų šaltinis** | **Lėšų suma (Eur)** |
| Steigėjų įnašo likutis iš 2021 m. | **400** |
| Kitas finansavimas: |  |
| Plungės savivaldybės biudžeto lėšos | **40500** |
| **Viso** | **40400** |

3. Dalyvavome projekte “Daugiafunkcių centrų stiprinimas socialinių paslaugų prieinamumui ir efektyvumui gerinti“. Projektas įgyvendinamas 2020-2021 m. pagal INTERREG V-A Latvijos ir Lietuvos bendradarbiavimo per sieną programą. Bendra projekto vertė 99782 Eur (Europos lėšos – 84815 Eur, savivaldybės biudžeto lėšos – 14967 Eur, iš kurių 50 % (7484 Eur) buvo grąžinta pagal bendrojo finansavimo sutartį iš Vidaus reikalų ministerijos).

Vykdant projektą ,,Daugiafunkcių centrų stiprinimas socialinių paslaugų prieinamumui ir efektyvumui gerinti”, nupirkta sporto įranga, masažinis stalas, įgarsinimo sistema, skalbimo mašina ir džiovyklė, įrengtas multisensorinis kambarys. Nupirktos sporto trenerio, šokių mokytojos, kineziterapeuto, psichologo, rankdarbių mokytojos paslaugos.

Lapkričio mėn, pasibaigus projektui, psichologas, sporto trenerė iki šiol dirba visuomeniniais pagrindais. Šokių mokytoja dirbo iki gegužės 1 d.

4. Rengiame įvairius susitikimus su poetais, žolininkais, medicinos atstovais ir kt.

5. Rengiame popietes, kuriose dalyvauja įvairūs saviveikliniai kolektyvai – neįgaliųjų draugijos ansamblis, senjorų klubo meniniai kolektyvai, buvome pasikvietę ansamblį iš Kretingos.

Vyko paskaita apie sveikatą, apie priemones sustiprinti imunitetą.

Susitikimas su Neįgalumo ir darbingumo lygio nustatymo tarnybos atstovais.

Gruodžio 1 d. bendruomenės centre vyko Tarptautinės neįgaliųjų dienos minėjimas.

6. Organizuojame įvairias išvykas – į spektaklius, koncertus. Lankėmės Biodinaminiame ūkyje ,,Mūsų sodai” vykstančiose edukacijose, Bioenergetiniuose labirintuose. Vykome į ekskursiją į Naisius, dalyvavome edukacinėse programose.

7. Bendruomenės centre vyksta ir Nevyriausybinių organizacijų pirmininkų susitikimai su Plungės rajono savivaldybės socialinio skyriaus darbuotojais įvairiais aktualiais klausimais.

8. Bendruomenės centre lankėsi svečiai iš Akmenės socialinių paslaugų tarnybos.

**9. 2022 m. VšĮ Plungės bendruomenės centre teikiamomis paslaugomis pasinaudojo 161 asmuo.**

**10.** **Dalyvauta rengiant ir teikiant projektus įgyvendinančiai institucijai, partnerio teisėmis.**

„Bendruomeninių apgyvendinimo bei užimtumo paslaugų asmenims su proto ir psichikos negalia plėtra Plungės rajone“, planuojamas 1 834 tūkst. Eur Europos Sąjungos ir Valstybės biudžeto lėšų finansavimas. Projekto metu numatoma:

* Pastatyti du naujus grupinio gyvenimo namus (Rasytės g. 6 ir Mendeno g. 2J);
* Rekonstruoti grupinio gyvenimo namus (Birutės g. 6);
* Rekonstruoti Bendruomenės centrą (Vytauto g. 29);
* Įsigyti reikiamą įrangą ir baldus veikloms vykdyti.

Plungės mieste įkūrus grupinio gyvenimo namus, socialinės globos ir dienos užimtumo paslaugas jiems teiks VšĮ Plungės bendruomenės centras.

11.Kaip savivaldybės partneriai dalyvavome dokumentų ruošime naujam NTERREG Latvijos-Lietuvos projektui programoje **"Bendruomeninių socialinių paslaugų pagyvenusiems žmonėms plėtra, siekiant paremti deinstitucionalizaciją ir sumažinti gyventojų skaičiaus mažėjimą projekto teritorijoje".**