PATVIRTINTA

Plungės rajono savivaldybės

tarybos 2023 m. gegužės 18 d.

sprendimu Nr. T1-

**PLUNGĖS RAJONO SAVIVALDYBĖS**

**2023 METŲ SOCIALINIŲ PASLAUGŲ PLANAS**

**I SKYRIUS**

**ĮVADAS**

**1. Bendra informacija.**

Plungės rajono savivaldybės 2023 metų socialinių paslaugų planas parengtas vadovaujantis LR socialinių paslaugų įstatymu, Socialinių paslaugų planavimo metodika, patvirtinta LR Vyriausybės 2006 m. lapkričio 15 d. nutarimu Nr. 1132, Socialinių paslaugų išvystymo normatyvais, patvirtintais Lietuvos Respublikos socialinės apsaugos ir darbo ministro 2014 m. sausio 20 d. įsakymu Nr. A1-23 „Dėl Socialinių paslaugų išvystymo normatyvų patvirtinimo“ (LR socialinės apsaugos ir darbo ministro 2022 m. vasario 10 d. įsakymo Nr. A1-99 redakcija), ir kitais teisės aktais.

Socialines paslaugas Plungės rajono savivaldybės (toliau - Savivaldybės) gyventojams planuoja ir organizuoja Savivaldybės administracijos Socialinės paramos skyrius (toliau - Socialinės paramos skyrius). Socialinių paslaugų teikėjai - Savivaldybės, valstybės socialinių paslaugų įstaigos bei visuomeninės organizacijos. Socialinės paramos skyrius planuoja realias socialinių paslaugų plėtros apimtis, nustato Savivaldybės socialinių paslaugų sistemos plėtros prioritetus.

Identifikuojant Savivaldybės pagrindines socialines problemas, remtasi Valstybės duomenų agentūros prie LR Vyriausybės skelbiamais duomenimis, Savivaldybės administracijos Socialinės paramos, Buhalterinės apskaitos, Finansų ir biudžeto, Strateginio planavimo ir ivesticijų skyrių kaupiamais duomenimis, taip pat Plungės rajono seniūnijų, socialinių paslaugų įstaigų, nevyriausybinių neįgaliųjų organizacijų, bendruomenių pateiktais duomenimis.

Savivaldybės 2023 metų socialinių paslaugų planas atitinka Plungės rajono savivaldybės 2021-2030 metų Strateginio plėtros plano 1 prioriteto „Kokybiškų viešųjų paslaugų parkas“ 1.5. tikslą „Kurti saugesnę socialinę aplinką ir mažinti socialinę atskirtį“ ir šio tikslo uždavinius, taip pat atitinka Plungės rajono savivaldybės 2023-2025 metų Strateginio veiklos plano tikslo „Ugdyti išsilavinusią ir kultūrą puoselėjančią bendruomenę socialiai saugioje aplinkoje“ 004 „Socialiai saugios ir sveikos aplinkos kūrimo programą“.

**2. Socialinių paslaugų teikimo ir plėtros tikslai.**

Socialinės paslaugos teikiamos, siekiant užkirsti kelią asmens (šeimos) socialinei atskirčiai, asmens (šeimos), bendruomenės socialinėms problemoms, taip pat siekiant užtikrinti visuomenės socialinį saugumą. Socialinių paslaugų tikslas – sudaryti sąlygas asmeniui (šeimai) ugdyti ar stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, taip pat padėti įveikti socialinę atskirtį.

**Svarbiausi socialinių paslaugų plėtros tikslai:**

* didinti socialinių paslaugų prieinamumą;
* plėsti socialines paslaugas senyvo amžiaus ir neįgaliems asmenims ir jų šeimoms;
* kurti ir plėtoti bendruomenines socialines paslaugas vaikams, likusiems be tėvų globos, asmenims su proto ir (ar) psichine negalia;
* teikti kompleksines paslaugas šeimoms ir jų vaikams;
* plėsti paslaugų tinklą ir formuoti bendrą kompleksinę socialinių paslaugų organizavimo ir teikimo sistemą.

**3. Socialinių paslaugų plano rengėjai.**

2023 metų Socialinių paslaugų plano parengimą organizavo Socialinės paramos skyrius.

**II SKYRIUS**

**BŪKLĖS ANALIZĖ**

**4. Savivaldybės socialinės, ekonominės ir demografinės situacijos įvertinimas.**

Plungės rajono savivaldybės privalumais laikoma palyginti patogi geografinė padėtis, Klaipėdos uosto įtakos zona, magistralės Šiauliai-Palanga, Tauragė-Mažeikiai, turizmo plėtrai tinkami gausūs rekreaciniai ištekliai. Rajono plotas -110 540 hektarų.

Rajone yra 1 miestas – Plungė;

4 miesteliai: Alsėdžiai, Kuliai, Plateliai ir Žemaičių Kalvarija;

206 kaimai;

11 seniūnijų: Alsėdžių, Babrungo, Kulių, Nausodžio, Paukštakių, Platelių, Stalgėnų, Šateikių, Žemaičių Kalvarijos, Žlibinų ir Plungės miesto.

**4.1. Vidutinis metinis gyventojų skaičius ir sudėtis:**

|  |  |  |  |  |  |  |  |
| --- | --- | --- | --- | --- | --- | --- | --- |
| ***Eil. Nr.*** | ***Rodiklis*** | ***Gyventojų skaičius*** | | | | | |
| 2019 metai | 2020 metai | 2021 metai | 2022 metai | **2023 metai** | **Pokytis** |
| 1. | Gyventojų skaičius | 33 279 | 32 987 | 32 627 | 35 804 | **35599** | **-205** |
|  | iš jų: |  |  |  |  |  |  |
| 1.1. | mieste | 16 945 | 16 750 | 16 550 | 17252 | **17258** | **+6** |
| 1.2. | kaime | 16 334 | 16 237 | 16 077 | 18552 | **18341** | **-211** |
| 2. | Iš bendro gyventojų skaičiaus: |  |  |  |  |  |  |
| 2.1. | pensinio amžiaus gyventojų | 7 602 | 7 526 | 6 292 | 10 215 | **9789** | **- 426** |
| 2.2. | darbingo amžiaus gyventojų | 20 614 | 20 273 | 19 350 | 19791 | **19675** | **-116** |
| 2.3. | neįgaliųjų skaičius | 2 338 | 2 157 | 2 087 | 1697 | **2104** | **+407** |
| 2.4. | vaikų iki 18 metų, iš jų: | 5 063 | 5 149 | 6 078 | 5798 | **6135** | **+337** |
| 2.4.1. | vaikų su negalia | 244 | 244 | 245 | 209 | **231** | **+22** |
| 2.4.2. | globojamų (rūpinamų) vaikų | 75 | 66 | 63 | 63 | **74\*** | **+11** |
| 3. | Socialinę riziką patiriančios šeimos | 195 | 175 | 183 | 234 | **279\*** | **+45** |
| 3.1. | vaikų skaičius socialinę riziką patiriančios šeimos | 404 | 361 | 345 | 435 | **511\*** | **+76** |

*\* 2022 metų duomenys*

2023 metų pradžioje, išankstiniais Valstybės duomenų agentūros duomenimis, Savivaldybėje gyveno 35 599 gyventojai. Rajono centre - Plungėje - gyvena apie 48,5 proc. visų Savivaldybės gyventojų, 51,5 proc. gyvena seniūnijų centruose ir kaimuose. Plungės rajone nemažą gyventojų dalį sudaro pagyvenę ir neįgalūs asmenys. Palyginti su bendru rajono gyventojų skaičiumi, jie sudaro 33,4 proc. Tai gyventojai, kuriems reikalingos kompleksiškai teikiamos socialinės paslaugos.

Praėjusių metų duomenimis, Savivaldybėje mažas vaikų gimstamumas ir padidėjęs žmonių mirtingumas turėjo reikšmės bendram gyventojų skaičiui. 2022 metais mirusių rajono gyventojų buvo daugiau nei užregistruotų gimusių vaikų.

**2018 – 2022 metų gyventojų prieaugis**

|  |  |  |  |  |  |
| --- | --- | --- | --- | --- | --- |
| ***Rodikliai*** | ***2018***  ***metai*** | ***2019***  ***metai*** | ***2020***  ***metai*** | ***2021***  ***metai*** | ***2022***  ***metai*** |
| Gimė vaikų | 409 | 412 | 315 | 343 | 283 |
| Mirė asmenų | 465 | 392 | 474 | 568 | 512 |
| Prieaugis (vnt.) | -59 | +20 | -159 | -225 | **-299** |

**4.2. Gyventojų socialinių paslaugų poreikius sąlygojantys veiksniai.**

Savivaldybės gyventojų socialinių paslaugų poreikį lemiantys veiksniai: visuomenės senėjimas, negalia, emigracija, socialinė rizika, nedarbas.

**4.2.1. Visuomenės senėjimas.** Šį veiksnį atspindi demografinis senatvės koeficientas, kuriuo nustatomas pagyvenusių (65 metų ir vyresnio amžiaus) žmonių skaičius, tenkantis šimtui vaikų iki 15 metų amžiaus. Savivaldybėje šis demografinis senatvės koeficientas didėjo, kol 2020 metais tapo lygus Lietuvos Respublikos vidurkiui, o 2021 metais peržengė ir tapo didesnis už Lietuvos Respublikos vidurkį. Stebint praėjusių 2022 metų duomenis ši tendencija išlieka – demografinis senatvės koeficientas Savivaldybėje yra augantis. Spartūs amžiaus struktūros pokyčiai turi reikšmės naujų socialinių problemų atsiradimui, poreikis socialines paslaugas teikti vyresnio amžiaus asmenims tik didėja.

*Šaltinis: Valstybės duomenų agentūra*

**4.2.2. Negalia.** Neįgalieji ir vyresnio amžiaus asmenys – tai viena labiausiai pažeidžiamų asmenų grupė, reikalaujanti pagalbos. Vienas iš socialinių paslaugų tikslų – asmens (šeimos) socialinių ryšių su visuomene palaikymas, socialinės atskirties įveikimas nepaisant turimos negalios.Negalia sąlygoja poreikį bendrosioms ir specialiosioms (socialinės priežiūros ir socialinės globos) paslaugoms, aprūpinimą techninės pagalbos priemonėmis, būsto pritaikymą neįgaliųjų poreikiams, asmeninei pagalbai. Įgyvendinant neįgaliųjų socialinės integracijos tikslus, svarbu teikti paslaugas pagyvenusiesiems ir neįgaliesiems bei jų šeimoms, užtikrinti lygias galimybes jiems dalyvauti visose gyvenimo srityse.

Neįgaliųjų ir asmenų, sukakusių pensinio amžiaus, skaičius nuolat kinta. Įstatymo nustatyta tvarka Neįgalumo ir darbingumo nustatymo tarnybos prie Socialinės apsaugos ir darbo ministerijos teritoriniuose skyriuose (toliau - NDNT) jiems yra nustatomas neįgalumas, darbingumo lygis, specialieji poreikiai, atliekamas asmens veiklos ir gebėjimo dalyvauti įvertinimo klausimyno pildymas, pateikiama rekomendacija dėl pagalbos poreikio. Pastarojoje nurodoma ar asmeniui reikalingos techninės pagalbos priemonės, kito asmens pagalba, gyvenamosios aplinkos pritaikymas, socialinės reabilitacijos paslaugos, kurios padidintų negalią turinčio asmens savarankiškumą, žinių taikymo galimybes, pagerintų asmens kasdienę veiklą ar bendravimo galimybes. Taip pat išduodami neįgaliojo pažymėjimai.

Tuo atveju, kai vertinami specialieji poreikiai asmens, sukakusio senatvės pensijos amžių, asmens veiklos ir gebėjimo dalyvauti įvertinimo klausimyną pildo Savivaldybės paskirtas socialinis darbuotojas. Savivaldybės kaimiškose seniūnijose gyvenančių asmenų asmens veiklos ir gebėjimo dalyvauti įvertinimo klausimynus užpildo seniūnijų socialinio darbo organizatoriai, o Plungės miete gyvenančių pensinio amžiaus asmenų - 3 paskirti Socialinės paramos skyriaus darbuotojai.

Per 2022 metus iš viso užpildytas 401 asmens veiklos ir gebėjimų dalyvauti įvertinimo klausimynas, iš jų net 50 proc., sudarė aplankytų ir apklaustų Plungės mieste gyvenančių asmenų. Palyginti su 2022 metų duomenimis užpildyta 33 klausimynais daugiau nei 2021 metais.

*Šaltinis: Socialinės paramos skyriaus duomenys*

Nustačius specialiuosius poreikius, asmenims yra paskiriamos ir mokamos tikslinės išlaidų kompensacijos. 2022 metais 1 450 asmenų, kuriems yra nustatyti specialieji poreikiai, išmokėta 3 104 552 eurai tikslinių išlaidų kompensacijų iš valstybės biudžeto lėšų.

**4.2.3. Socialinė rizika** – veiksniai ir aplinkybės, dėl kurių šeimos ar asmenys patiria ar yra pavojus jiems patirti socialinę atskirtį: suaugusių šeimos narių socialinių įgūdžių tinkamai prižiūrėti ir ugdyti nepilnamečius vaikus (įvaikius) stoka ar nebuvimas; nepilnamečių vaikų (įvaikių) visapusio fizinio, protinio, dvasinio, dorovinio vystymosi ir saugumo sąlygų šeimoje neužtikrinimas; nuo nusikalstamos veikos nukentėjusių asmenų patirta žala; įsitraukimas ar polinkis įsitraukti į nusikalstamas veikas; piktnaudžiavimas alkoholiu, narkotinėmis, psichotropinėmis medžiagomis, priklausomybė nuo alkoholio, narkotikų, psichotropinių medžiagų, alkoholio, azartinių žaidimų; elgetavimas, valkatavimas, benamystė; motyvacijos dalyvauti darbo rinkoje stoka ar nebuvimas.

Šeimoms, patiriančioms socialinę riziką, yra taikoma Atvejo vadyba (toliau-AV), paskiriamos ir teikiamos socialinės priežiūros paslaugos. Stebima, kad jų skaičius didėja. Visuomenė skiria daugiau dėmesio problemų turinčioms šeimoms ir vaikų nepriežiūrai.

**Skaičius šeimų, kurioms 2018-2022 metais teikiamos socialinės priežiūros paslaugos**

|  |  |  |  |  |  |  |
| --- | --- | --- | --- | --- | --- | --- |
| ***Eil.***  ***Nr.*** | ***Pavadinimas*** | ***2018***  ***metai*** | ***2019***  ***metai*** | ***2020***  ***metai*** | ***2021***  ***metai*** | ***2022***  ***metai*** |
| 1. | Šeimų, patiriančių socialinę riziką, skaičius | 195 | 175 | 183 | 234 | **279** |
| 2 | Vaikų, augančių šiose šeimose, skaičius | 404 | 361 | 345 | 435 | **511** |

2022 metais vaiko teisių pažeidimai užfiksuoti 279 socialinę riziką patiriančiose šeimose, kuriose augo 511 vaikai. Darbą su socialinę riziką patiriančiomis šeimomis Savivaldybėje koordinuoja Atvejo vadybininkai, o socialines paslaugas šeimoms teikia socialiniai darbuotojai dirbantys Plungės socialinių paslaugų centre.

2022 metais Savivaldybėje socialinių įgūdžių ugdymo, palaikymo ir (ar) atkūrimo paslaugas šeimoms, patiriančioms socialinę riziką, iš viso teikė 17 socialinių darbuotojų ir 7 Atvejo vadybininkai. Iš jų - 9 socialiniai darbuotojai dirba su šeimomis kaimiškose seniūnijose, kiti - 7 socialiniai darbuotojai ir 7 atvejo vadybininkai -  Plungės socialinių paslaugų centre.

Atvejo vadybininkai organizuoja, koordinuoja pagalbos procesą, teikia kompleksinę pagalbą vaikui, jo tėvams ar atstovams pagal įstatymą, telkia pagalbos komandą. AV posėdžio metu sudaromas kompleksinės pagalbos planas, atsižvelgiant į šeimos poreikius, vykdoma šeimos stebėsena, planas periodiškai peržiūrimas ir koreguojamas.

2022 metais AV inicijuota 197 naujoms šeimoms, kuriose auga 159 vaikai.

Per 2022 metus Atvejo vadybininkai iš viso organizavo 576 AV posėdžius, iš kurių 104 šeimų AV procesai buvo užbaigti, nes:

* neliko šeimoje nepilnamečių vaikų ( 7 šeimos);
* išnyko priežastys, dėl ko šeimai taikytas Atvejo vadybos procesas (90 šeimų);
* šeima išvyko gyventi į kitą savivaldybę (5 šeimos);
* vaikams nustatyta nuolatinė globa (2 šeimos);
* nuspręsta netaikyti Atvejo vadybos proceso (2 šeimoms).

Siekiama sukurti tokį socialinių paslaugų tinklą, kad būtų galima sumažinti šeimų socialinę atskirtį dėl jų patiriamų socialinių problemų.

Nuo 2022 metų spalio mėnesio stiprinama socialinė priežiūra šeimoms, patiriančioms sunkumų. Pradėta teikti *individualios priežiūros darbuotojo* pagalba šeimoms. Individualios priežiūros darbuotojai kartu su socialiniais darbuotojais ugdo tėvų atsakingos tėvystės įgūdžius ir teikia praktinę pagalbą auginant vaikus iki 2 metų amžiaus arba vaikus su negalia iki 3 metų amžiaus. Šią paslaugą gali gauti socialinę riziką patiriančios šeimos, šeimos kuriose auga vaikai su negalia arba asmenų su negalia šeimos, auginančios vaikus.  Per 2022 metus individualios priežiūros darbuotojo pagalba buvo suteikta 7 šeimoms. Nuo 2023 metų Savivaldybės šeimoms paslaugas teikia 2 individualios priežiūros darbuotojai (2,5 etato).

**4.2.4. Nedarbas.** Nedarbas siejamas su asmens (šeimos) mažomis pajamomis, negebėjimu apsirūpinti pirmos būtinybės ir kitomis prekėmis, apmokėti mokesčių, sveikatos draudimo nebuvimu.

Savivaldybėje registruotų bedarbių ir darbingo amžiaus asmenų santykis yra šiek tiek mažesnis (0,1 proc.) negu Lietuvos vidurkis. 2023 metų kovo 1 dieną nedarbo lygis Plungės rajono savivaldybėje sudarė 9,0 proc., tačiau jis yra mažesnis, palyginti su Telšių apskrities vidurkiu bei Rietavo savivaldybe.

**Bedarbių santykis su darbingo amžiaus gyventojais 2023 m. kovo 1 d. (proc.)**

|  |  |  |  |  |  |
| --- | --- | --- | --- | --- | --- |
| ***Nedarbo lygis (proc.)*** | ***2019 m.*** | ***2020 m.*** | ***2021 m.*** | ***2022 m.*** | ***2023 m.*** |
| Plungės rajono savivaldybė | **7,1** | **7,2** | **17,9** | **10,2** | **9,0** |
| Rietavo savivaldybė | **7,4** | **7,0** | **16,2** | **10,4** | **9,2** |
| Vidutiniškai Telšių apskrityje | **8,9** | **8,7** | **18,0** | **10,6** | **9,5** |
| Vidutiniškai Lietuvoje | **8,5** | **8,4** | **16,4** | **10,2** | **9,1** |

*Šaltinis: Užimtumo tarnyba*

Užimtumo tarnybos prie LR socialinės apsaugos ir darbo ministerijos Klaipėdos klientų aptarnavimo departamento Plungės skyriuje 2023 metų kovo 1 dienai buvo įregistruota 2 393 ieškančių darbo asmenų, iš kurių 1 863 asmenys - bedarbiai. Tai 7,8 proc. mažiau nei 2022 metais. Tarp bedarbių moterys sudarė 52,7 proc., kaimo gyventojai – 45,4 proc., jaunesni nei 25 metų amžiaus bedarbiai – 12,2 proc., ir vyresni nei 50 m. amžiaus sudarė 40,2 proc.

**2019 - 2023 metų darbo rinkos apžvalga Telšių apskrities Plungės rajono savivaldybėje**

**(2023 m. kovo 1 d.)**

|  |  |  |  |  |  |
| --- | --- | --- | --- | --- | --- |
| ***Rodikliai*** | ***2019 m.*** | ***2020 m.*** | ***2021 m.*** | ***2022 m.*** | ***2023 m.*** |
| 1. Įregistruota ieškančių darbo asmenų | 2257 | 1821 | 8250 | 2246 | **2393** |
| 2. Įregistruota bedarbių, iš jų: | 2045 | 1659 | 3523 | 2021 | **1863** |
| 2.1. moterų | 1077 | 837 | 1852 | 1011 | **982** |
| 2.2. gyvenančių kaimo vietovėse | 979 | 712 | 1554 | 927 | **845** |
| 2.3. jaunimo iki 25 m. amžiaus | 180 | 178 | 716 | 203 | **227** |
| 2.4. vyresnių nei 50 m. amžiaus | 856 | 693 | 1261 | 833 | **748** |
| 3. Darbo rinkoje papildomai remiami bedarbiai | 1596 | 1230 | 3271 | 1837 | **1636** |

*Šaltinis: Užimtumo tarnyba*

**4.2.5. Migracija.** Analizuojant gyventojų migraciją, remiamasi Valstybės duomenų agentūros informacija, kurioje fiksuoti tik registruoti migracijos duomenys. Šie duomenys šiek tiek skiriasi nuo realaus gyventojų judėjimo. Daugiausia emigruoja jauni ir (ar) darbingo amžiaus žmonės. Lyginant praėjusių 5 metų neto migracijos duomenis, pastebima, kad 2022 m. pirmą kartą šis rodiklis tapo teigiamas. Reikšmės šiems pokyčiams turėjo 2022 metais dėl Rusijos Federacijos karinių veiksmų prasidėjusi Ukrainos piliečių imigracija.

**4.2.6. Mažos pajamos.** Mažas pajamas gaunantiems asmenims (šeimoms) mokamos socialinės pašalpos. Vidutiniškai 2022 metais socialinės pašalpos buvo mokamos 1 424 gavėjams, per metus išmokėta 797 tūkst. eurų, tai 4 proc. daugiau, palyginti su 2021 metais. Socialinė pašalpa buvo skiriama ne tik bedarbiams, bet ją gaudavo ir dirbančių asmenų šeimos, nes jų gaunamų pajamų dydis buvo mažesnis nei 1,1 valstybės remiamų pajamų dydis. Socialinės pašalpos mokamos ir nepinigine forma - pervedant socialines išmokas į socialines korteles, kuriomis socialinę riziką patiriantys asmenys gali įsigyti maisto produktų, išskyrus alkoholį ir tabako gaminius. Per 2022 metus buvo 34 asmenys, kuriems socialinė pašalpa buvo vedama į socialines korteles.

Asmenų (šeimų) bedarbystės ar nepritekliaus atvejais teikiama ne tik piniginė socialinė parama, bet ir socialinės paslaugos: daug dėmesio skiriama informavimui, tarpininkavimui, atstovavimui, aprūpinimui maisto produktais. Bedarbiai skatinami integruotis į darbo rinką.

Siekiant kuo tvaresnės nedirbančių asmenų integracijos į darbo rinką nuo 2022 metų liepos mėnesio buvo pradėta vykdyti Užimtumo didinimo programa, kurios įgyvendinimas tęsiamas 2023 metais. Taikant atvejo vadybą bus palengvintas ilgą laiką nedirbusių asmenų įsitvirtinimas darbo rinkoje, labiau suderintas užimtumo skatinimo ir motyvavimo paslaugų bei piniginės socialinės paramos teikimas, užtikrintas valstybės ir Savivaldybės institucijų, įstaigų bei organizacijų, teikiančių užimtumo skatinimo ir motyvavimo paslaugas šiems asmenims, veiklos koordinavimas ir skatinamas jų bendradarbiavimas. 2023 metais Užimtumo didinimo programai skirta 105,7 tūkst. eurų iš valstybės biudžeto specialiųjų tikslinių dotacijų savivaldybių biudžetui lėšų. Dalį šių lėšų - 56,7 proc. numatyta panaudoti bedarbių asmenų įdarbinimui Plungės miesto seniūnijoje, likusi 43,3 proc. lėšų numatyta įgyvendinant Užimtumo didinimo programos paslaugų, skirtų besirengiantiems darbo rinkai asmenims, pirkimui ir suteikimui.

*Šaltinis: Socialinės paramos skyriaus duomenys*

**5. Esamos socialinių paslaugų infrastruktūros Savivaldybėje analizė.**

Vadovaudamasi LR socialinių paslaugų įstatymu, Savivaldybė atsako už socialinių paslaugų teikimo savo teritorijos gyventojams užtikrinimą, planuodama ir organizuodama socialines paslaugas, kontroliuodama bendrųjų socialinių paslaugų ir socialinės priežiūros kokybę. Socialinių paslaugų tinklą Savivaldybėje sudaro stacionarios ir nestacionarios socialinių paslaugų įstaigos, kurios yra sukoncentruotos Plungės mieste, taip pat paslaugos, perkamos iš kito pavaldumo socialinių įstaigų.

**Savivaldybės organizuojamų socialinių paslaugų infrastruktūros analizė 2022 metais**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Socialinių paslaugų įstaigos tipas pagal žmonių socialines grupes[[1]](#footnote-1)** | **Socialinių paslaugų įstaigos pavadinimas** | **Pavaldumas[[2]](#footnote-2)** | **Gavėjų skaičius/vietų skaičius\*** | |
| **Iš viso** | **Iš jų -finansuojamų Savivaldybės** |
| 1. | Socialinės globos namai (senyvo am-žiaus, suaugusiems su negalia asmenims, vaikams su negalia) | Plungės parapijos senelių globos namai | Religinės bendruomenės | 35 | 8 |
| Žemaičių Kalvarijos Caritas skyriaus globos namai | 28 | 1 |
| Rietavo parapijos senelių globos namai | 37 | 11 |
| Kvėdarnos parapijos senelių globos namai | 4 | 1 |
| Klaipėdos sutrikusio vystymosi kūdikių namai | Klaipėdos m. savivaldybė | 1 | - |
| Viliaus Gaigalaičio globos namai | Klaipėdos r. savivaldybė | 3 | 2 |
| Dienos veiklos centro Salantų padalinys | Kretingos r. savivaldybė | 2 | 1 |
| Antavilių pensionatas | Vilniaus m. savivaldybė | 2 | - |
| Plungės rajono savivaldybės ligoninė | VšĮ | 14 | 3 |
| Senjorų dvaras | 1 | 1 |
| Muniškių socialinės globos namai | 1 | - |
| Taikos Karalienės globos namai | 1 | - |
| Šiaulių paliatyvios pagalbos ir slaugos centras ,,Prasmė“ | 1 | - |
| Šv. Domininko namai | 1 | - |
| Grupiniai gyvenimo namai ,,Vaikystės aitvarai“ | 1 | 1 |
| Pajūrio senelių namai | UAB | 1 | - |
| Dūseikių socialinės globos namai | SADM | 18 | 8 |
| Stonaičių socialinės globos namai | 30 | 12 |
| Padvarių socialinės globos namai | 5 | 2 |
| Suvalkijos socialinės globos namai | 1 | 1 |
| Prūdiškių socialinės globos namai | 1 | 1 |
| Ventos socialinės globos namai | 1 | - |
| Specialieji tremtinių namai | 1 | - |
| Kompleksinių paslaugų namai ,,Alka“ (vaikų) | 1 | - |
| 2. | Šeimynos ir bendruomeniniai vaikų globos namai | Bendruomeniniai vaikų globos namai (Vėjo g. 12-17, Plungėje)  (Vėjo g. 12-26, Plungėje) | Plungės rajono savivaldybė | 8 | 8 |
| 3. | Laikino gyvenimo namai | Plungės krizių centras | Plungės rajono savivaldybė | 88 | 42\* |
| Plungės socialinių paslaugų centro  Šeimos paramos tarnybos Krizių centras | 34 | 15\* |
| Plungės socialinių paslaugų centras  palydėjimo paslauga jaunuoliams | 3 | 5\* |
| 4. | Dienos socialinės globos centras | Plungės specialiojo ugdymo centro Dienos socialinės globos centras | Plungės rajono savivaldybė | 18 | 24\* |
| Plungės socialinių paslaugų centras: dienos užimtumo grupė  integrali pagalba | 19  37 | 19  30\* |
| 5. | Savarankiško gyvenimo namai | - |  | - | - |
| 6. | Socialinės priežiūros centrai | Plungės vaikų globos agentūra „Cyrulis“ | NVO | 37 | 30\* |
| Vaikų ir jaunimo centras „Vilties vėrinėliai“ | 38 | 30\* |
| Šateikių vaikų dienos centras | 43 | 32\* |
| Vaikų dienos centras „DraugAUK“ | 15 | 15\* |
| Vaikų dienos centras „Mes“ | 18 | 15\* |
| ,,Edukacija kitaip“, Alsėdžių vaikų dienos centras ,,3N“ | 23 | 20\* |
| Stalgėnų seniūnijos šeimų bendruomenės ,,Gija“ vaikų dienos centras | 27 | 25\* |
| Varkalių bendruomenės vaikų dienos centras | 29 | 25\* |
| Plungės socialinių paslaugų centras: socialinė priežiūra neįgaliesiems įstaigoje,  socialinę riziką patiriančioms šeimoms jų namuose,  pagalba namuose senyvo amžiaus asmenims | Plungės rajono savivaldybė | 18  279  246 | 16\*  279  246 |
| 7. | Bendruomeninės įstaigos | Plungės bendruomenės centras | VšĮ | 161 | 161 |
| 8. | Kitos socialinių paslaugų įstaigos | Sutrikusio intelekto žmonių globos bendrija „Plungės viltis“. | NVO | 41  narys | 41  narys |
| Plungės sutrikusios psichikos žmonių globos bendrija „Mūsų atžala“ | 43  narys | 43  narys |
| VšĮ LASS Šiaurės rytų centras | 41  narys | 41  narys |
| Telšių apskrities sergančiųjų nervų – raumenų ligomisasociacija | 32 nariai | 32  nariai |
| Plungės rajono neįgaliųjų draugija | 38 nariai | 38 nariai |
| Plungės sergančiųjų cukriniu diabetu klubas | 76  nariai | -  nariai |
| Cerebrinio paralyžiaus asociacijos Plungės skyrius | 31  nariai | 31  nariai |
| Plungės pagyvenusių žmonių klubas „Pilnatis“ | 45 nariai | 45  nariai |
| ,,Edukacija kitaip“ | VšĮ | 208 | - |
| Plungės vyrų krizių centras | 98 | 98 |
| ,,Sudoku“ | 3 | - |

**Savivaldybėje pagrindiniai socialinių paslaugų teikėjai** yra Plungės rajono savivaldybės biudžetinės įtaigos, viešosios įstaigos ir nevyriausybinės organizacijos. Ugdymo ir lavinimo paslaugos yra teikiamos vaikų lopšelio-darželio „Pasaka“ globos grupėje bei Plungės specialiojo ugdymo centre.

**5.1. Plungės socialinių paslaugų centras** (toliau – Plungės SPC)yra didžiausias socialinių paslaugų teikėjas rajone. Įstaigos pagrindinė buveinė yra Mendeno g. 4, Plungėje, padaliniai – V. Mačernio g. 31, Vėjo g. 12-17 ir Vėjo g. 12-26, Plungėje.

Įstaigos teikiamomis socialinėmis paslaugomis siekiama stiprinti įvairių socialinių grupių asmenų gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, padėti įveikti socialinę atskirtį ir užtikrinti socialinį saugumą.

Plungės SPC gyventojams teikia šias socialines paslaugas:

1. Bendrąsias socialines paslaugas:

* Specialaus transporto paslaugas;
* Nemokamo maitinimo paslaugas labdaros valgykloje.

2. Socialinės priežiūros paslaugas:

* AV ir socialinės priežiūros paslaugų teikimas šeimoms, patiriančioms socialinę riziką ir jose augantiems vaikams;
* Socialinių įgūdžių ugdymo, palaikymo ir (ar) atkūrimo paslaugų teikimas suaugusiems asmenims su proto negalia;
* Pagalbos į namus paslaugų teikimas senyvo amžiaus ir neįgaliems asmenims;
* Intensyvios krizių įveikimo pagalbos teikimas krizinėje situacijoje atsidūrusiems asmenims (šeimoms) su vaikais, laikinoji priežiūra vaikams, nustačius apsaugos poreikį;
* Palydėjimo paslauga jaunuoliams.

3. Socialinės globos paslaugas:

* Dienos socialinė globa asmenims su sunkia negalia institucijoje;
* Integralios pagalbos (slaugos ir socialinės globos) paslaugos asmenims jų namuose pagal projektą;
* Socialinės globos ir kitos paslaugos tėvų globos netekusiems vaikams ar laikinai apgyvendintiems vaikams.

4. Plungės SPC Globos centro (toliau – Globos centro) ir budinčių globotojų veikla:

* Pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti:
* vykdo globėjų (rūpintojų) ir įtėvių paiešką, rengimą, atranką, konsultavimą ir pagalbos jiems teikimą pagal GIMK programą;
* teikia ir organizuoja pagalbą budintiems globotojams ir vaikus globojančioms šeimoms;
* sudaro individualius pagalbos vaikui planus, organizuoja ir koordinuoja pagalbos vaikui

teikimą.

* dalyvauja vaiko globos peržiūrose, atvejo vadybos posėdžiuose;
* Globos centras yra teisinis atstovas vaiko, kurį prižiūri budintis globotojas, įgyvendina vaiko atstovo pagal įstatymą teises bei pareigas;
* teikia laikino atokvėpio paslaugą budinčiam globotojui, esant poreikiui ir galimybėms – ir globėjams (rūpintojams), pagal poreikį teikia intensyvią pagalbą;
* bendradarbiauja su įvairiomis institucijomis, specialistais, vaiko biologiniais tėvais (jei tai neprieštarauja vaiko interesams);
* vykdo Globos centro veiklos viešinimą;
* atlieka kitas funkcijas, susijusias su pagalba vaikams, budintiems globotojams, globėjams (rūpintojams).

5. Neįgaliųjų aprūpinimas kompensacine technika.

6. Dalyvauja Europos pagalbos labiausiai skurstantiems asmenims fondo projekte ir „Maisto banko“ akcijose, organizuoja iš prekybos centrų gautų paskutinės dienos maisto produktų dalijimą gyventojams.

7. Vykdo neveiksnių asmenų gebėjimo pasirūpinti savimi ir priimti kasdienius sprendimus nustatymo funkciją.

8. Organizuoja, koordinuoja ir teikia asmeninę pagalbą asmenims, kurių funkcijos, veikla, dalyvumas dėl negalios yra visiškai arba iš dalies apriboti ir kuriems reikalinga kitų asmenų pagalba.

9. Sutarčių pagrindu su ambulatorines slaugos paslaugas asmens namuose teikiančiomis įstaigomis organizuoja ir teikia socialines paslaugas asmenims pagal įvertintą socialinių paslaugų poreikį.

Plungės SPC turi reikiamas licencijas ir leidimus įstaigos veiklai vykdyti.

Įstaiga teikia tik akredituotas socialinės priežiūros paslaugas.

**Plungės SPC vykdo šiuos projektus:**

1. Plungės SPC globotiniai (rūpintiniai) dalyvavo projekte „Vaikų ir jaunimo socializacijos (vasaros poilsio) programų rėmimas“. Globos centras 2022 metais kartu su BVGN padaliniu organizavo stovyklą „Pašėlusi vasara”. Iš viso stovykloje dalyvavo 21 vaikas: iš jų - 7 vaikai iš BVGN ir 14 vaikų - iš globėjų (rūpintojų) šeimų (2 iš jų – globojami ukrainiečiai).

2. Projektas ,,Bendruomeninių vaikų globos namų tinklo plėtra Plungės rajono savivaldybėje“. Vykdant Bendruomeninių vaikų globos namų (toliau – BVGN) tinklo plėtrą, antro pertvarkos etapo metu numatyto BVGN vieno namo statybos, kuriame suplanuota, kad gyvens 8 tėvų globos netekę vaikai, užsitęsė. Projekto veiklų įgyvendinimo pabaiga 2023 metų rugpjūčio 31 diena. Šiuo metu vaikai gyvena BVGN veiklai pritaikytose patalpose – 2 butuose adresu Vėjo g. 12-17 ir Vėjo g. 12-26, Plungėje.

3. Projektas „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtra“. Projekto veiklos pagal jungtinės veiklos (partnerystės) trišalę sutartį tarp VVTAĮT, Plungės rajono savivaldybės administracijos ir Plungės SPC yra tęsiamos. Iš viso iš Europos socialinio fondo agentūros (toliau- ESFA) projektui skirta 112 237,40 euro lėšų ir numatyta Globos centro veiklą iš dalies finansuoti. Šios lėšos skirtos darbo užmokesčio, socialinio draudimo įmokų finansavimui, darbo vietų įkūrimui bei transporto priemonei įsigyti. Projekto lėšomis finansuojami Globos centro darbuotojų etatai: 1,25 etato socialinių darbuotojų, vykdančių globos koordinatoriaus funkcijas, kurie teikia, organizuoja ir koordinuoja paslaugų teikimą budintiems globotojams, globėjams (rūpintojams) ir jų prižiūrimiems, globojamiems (rūpinamiems) vaikams, bei 0,25 etato - psichologo, kuris konsultuoja budinčius globotojus, globėjus (rūpintojus), įtėvių šeimas bei jose augančius vaikus, padeda budintiems globotojams, globėjams (rūpintojams) ar vaikams psichologiškai pasirengti, kai vaikas apsigyvena šeimoje arba išvyksta iš jos ir kt. Globos centro darbuotojų susisiekimui su projekto paslaugų gavėjais iš projektui finansuoti skirtų lėšų - įsigytas lengvasis automobilis. Projektas pradėtas įgyvendinti 2019 metų sausio mėnesį ir planuojamas vykdyti iki 2023 metų balandžio mėnesio pabaigos.

Nuo 2023 metų gegužės mėnesio bus pradėtas vykdyti naujas, iš ES struktūrinių fondų bendrai finansuojamas projektas „Paslaugų, skatinančių ir efektyviai palaikančių globą šeimos aplinkoje, vystymas“, kurio trukmė 2023-2027 metai. Šiam projektui skirta 162 490,56 euro lėšų ir numatyta Globos centro veiklą iš dalies finansuoti. Projekto lėšomis bus finansuojami Globos centro darbuotojų etatai: 2 globos koordinatoriai ir 0,25 etato – psichologo.

4. Plungės SPC toliau vykdo iš ES struktūrinių fondų lėšų finansuojamą projektą ,,Integralios pagalbos teikimas ir plėtra Lietuvos savivaldybėse“. Projekto veiklų vykdymo trukmė 2023-2026 metų pabaiga. Integralios pagalbos tikslas teikti slaugos ir socialinės globos paslaugas sunkią negalią turintiems Plungės rajono savivaldybės gyventojams jų namuose. Per mėnesį planuojama integralios pagalbos paslaugas suteikti 30 asmenų, per projekto įgyvendinimo laikotarpį-unikalių paslaugos gavėjų - 80 asmenų. Integralios pagalbos paslaugas teiks 3 mobilios komandos, susidedančios iš kvalifikuotų specialistų: slaugytojo, slaugytojo padėjėjų, ergoterapeutės - masažuotojos, socialinės darbuotojos, individualios priežiūros darbuotojo. Projekto vertė 626 372 eurai.

**5.2. Plungės krizių centras** (toliau – Plungės KC),įsikūręs Dariaus ir Girėno g. 50, Plungėje, teikia šias socialines paslaugas suaugusiems, socialinę riziką patiriantiems asmenims:

1. Bendrąsias socialines paslaugas (informavimo, konsultavimo, tarpininkavimo ir atstovavimo).
2. Socialinės priežiūros paslaugas:

* laikino apnakvindinimo paslaugas;
* apgyvendinimo nakvynės namuose paslaugas.

Per 2022 metus socialinės priežiūros paslaugos suteiktos 88 krizinėje situacijoje atsidūrusiems asmenims.

3. Vykdo iš pataisos įstaigų paleidžiamų (paleistų) asmenų antrąjį socialinės integracijos etapą (centro paskirtas socialinis darbuotojas koordinuoja reikalingų paslaugų ir paramos asmeniui teikimą).

Per 2022 metus gauta informacijos apie 32 asmenų paleidimą iš pataisos įstaigos, tačiau į savivaldybės teritoriją grįžo 18 asmenų.

4. pavesta teikti prevencines socialines paslaugas, vykdyti Bendruomeninių šeimos namų funkcijas organizuojant Kompleksinių paslaugų šeimai teikimą.

Nuo 2023 metų Plungės KC pradeda vykdytinaująprojektą „Kompleksinės paslaugos (KOPA)“, kuris finansuojamas pagal 2021- 2030 metų plėtros programos valdytojos šeimos politikos stiprinimo plėtros programos pažangos priemonės Nr. 09 004 02 05 01 „Gerinti socialinių paslaugų kokybę ir prieinamumą, didinti socialinės paramos veiksmingumą kriziniais atvejais šeimoje“ 8 veiklos „Kompleksinių paslaugų šeimai teikimas Sostinės regione“ ir 9 veiklos „Kompleksinių paslaugų šeimai teikimas Vidurio ir vakarų Lietuvos regione“ projektų finansavimo sąlygų aprašą [A1-393 Dėl 2021–2030 metų plėtros programos valdytojos Lietuvos Respublikos socialinės apsaugos ir darbo... (lrs.lt)](https://e-seimas.lrs.lt/portal/legalAct/lt/TAD/91af6e00e76111ec896de0b71e988500/asr) Veiklų vykdymas finansuojamas 2021-2027 m. ES struktūrinės paramos „Europos socialinio fondo +“ ir 2021-2027 m. ES struktūrinės paramos bendrojo finansavimo lėšomis.

**5.3. Plungės parapijos senelių globos namai ir Žemaičių Kalvarijos Caritas skyriaus globos namai** teikia trumpalaikės ir ilgalaikės socialinės globos paslaugas senyvo amžiaus bei negalią turintiems asmenims. Juose nuolat gyvena po 22-30 asmenų. 2022 metais trumpalaikė socialinė globa šiuose globos namuose suteikta 3 asmenims, iš jų 1 asmens artimiesiems organizuota ir suteikta laikino atokvėpio paslauga iki 3 mėnesių.

**5.4. Stonaičių socialinės globos namai**, esantys Plungės rajono savivaldybės teritorijoje, ilgalaikės socialinės globos paslaugas iš viso teikia 150 proto ir psichinę negalią turintiems asmenims. Savivaldybės apgyvendintų asmenų yra - 27.

**5.5. Plungės rajono savivaldybės ligoninė** teikia trumpalaikės socialinės globos paslaugas senyvo amžiaus ir suaugusiems asmenims su negalia. Nuo 2023 metų įstaigoje numatyta pradėti teikti ir laikino atokvėpio paslaugas. Šioms paslaugoms teikti iš viso skirta 15 vietų.

**5.6. Dienos veiklos centro Salantų padalinyje,** Kretingos rajono savivaldybėje, yra teikiamos trumpalaikės socialinės globos paslaugos suaugusiems ir senyvo amžiaus asmenims. 2022 metais šios paslaugos organizuotos ir suteiktos 2 Savivaldybės gyventojams – suaugusiems asmenims negalia, iš jų vienam asmeniui su sunkia negalia. Šiuo metu paslaugos taip pat yra teikiamos 2 Savivaldybės gyventojams. Paslaugos centre yra patrauklios, nes dirbama su maža paslaugų gavėjų grupe, daug dėmesio skiriama asmens individualiems poreikiams.

**5.7. Nevyriausybinės neįgaliųjų įstaigos** teikia gyventojams bendrąsias socialines paslaugas, iki 2022 metų gruodžio 31 dienos vykdė Socialinės reabilitacijos paslaugų neįgaliesiems bendruomenėje programas. Jų sudėtyje - dienos užimtumas, individuali pagalba neįgaliajam, pagalba atkuriant ar stiprinant darbo įgūdžius, pagalba neįgaliųjų šeimos nariams. Nuo 2023 metų sausio 1 dienos teikiamos socialinės reabilitacijos neįgaliesiems bendruomenėje paslaugos turi atitikti akredituotoms socialinės priežiūros paslaugoms keliamus reikalavimus. Plungės sergančiųjų cukriniu diabetu klubas, 9 vietų neįgaliesiems pritaikytu automobiliu gydymosi tikslais, pavėžėjimo paslaugas teikia negalią turintiems rajono gyventojams.

**5.8. Vaikų dienos centrai:** Plungės vaikų globos agentūra „Cyrulis“, VšĮ „Šateikių vaikų dienos centras“, VšĮ „Vilties vėrinėliai“, VšĮ „Edukacija kitaip“ (Alsėdžių vaikų dienos centras), Asociacija Stalgėnų seniūnijos šeimų bendruomenė „Gija“ (Stalgėnų vaikų dienos centras), Asociacija Varkalių bendruomenė (Varkalių vaikų dienos centras), VšĮ „Vaikų ugdymas“, Plungės Senamiesčio mokyklos patalpose įsikūręs Vaikų dienos centras „DraugAUK“ ir Plungės akademiko Adolfo Jucio progimnazijos patalpose įsikūręs Vaikų dienos centras „Mes“ teikia akredituotas vaikų dienos socialinės priežiūros paslaugas. Per 2022 metus šios paslaugos suteiktos 230 vaikų, tarp jų 17 ukrainiečių.

**5.9. VšĮ „Edukacija kitaip“**  2022 metų gruodžio 31 dieną baigė įgyvendinti 6 metus trukusį projektą, parengtą vadovaujantis Kompleksiškai teikiamų paslaugų šeimai 2016–2020 metų veiksmų planu, patvirtintu Lietuvos Respublikos socialinės apsaugos ir darbo ministro 2016 m. kovo 10 d. įsakymu Nr. A1-133 ir finansuotą iš ES struktūrinių fondų lėšų. Projekto laikotarpiu teiktos:

1. Kompleksinės paslaugos Bendruomeniniuose šeimos namuose:

* + psichosocialinė pagalba;
  + šeimos įgūdžių ugdymas;
  + pozityvios tėvystės mokymai;
  + parama nėščiosioms, porų konsultacijos;
  + projekto dalyviams - vaikų priežiūros paslauga (nuo 3 metų iki 7 metų amžiaus vaikams)

2. Asmeninio asistento paslaugos.

Viso projekto laikotarpiu kompleksines paslaugas gavo 1891 unikalus gavėjas, per 2022 metus šios paslaugos suteiktos 203 asmenims. Asmeninio asistento paslaugos per 2022 metus suteiktos 5, viso projekto laikotarpiu - 10 asmenų su negalia.

Įtaiga teikia 2 akredituotas socialinės priežiūros paslaugas:

1. psichosocialinė pagalba;
2. vaikų dienos socialinė priežiūra.

Vykdant vaikų dienos centro veiklą 2022 metais akredituotos vaikų dienos socialinės priežiūros paslaugos suteiktos 23 Alsėdžių seniūnijoje gyvenantiems vaikams.

Psichosocialinės pagalbos paslaugų įstaiga per 2022 metus suteikė 93 asmenims.

**5.10. VšĮ Plungės bendruomenės centras** įsteigtas Plungės parapijos namuose, kuriuose organizuojamos dienos užimtumo paslaugos senjorams, asmenims su negalia ir kt. bendruomenės nariams. Centras dalyvavo projekte „Daugiafunkcinių centrų stiprinimas socialinių paslaugų prieinamumui ir efektyvumui gerinti“. Iš projektui skirtų lėšų bendruomenės centro narių užimtumui vykdyti nupirkta sporto įranga, masažinis stalas, įgarsinimo sistema, skalbimo mašina ir džiovyklė, įrengtas multisensorinis kambarys. Projekto lėšomis nupirktos sporto trenerio, šokių mokytojo, kineziterapeuto, psichologo, rankdarbių specialistų paslaugos. Centras bendradarbiauja su partneriais iš Latvijos ir Lietuvos miestų. Vykdomos veiklos finansuojamos iš Savivaldybės biudžeto ir projektinių lėšų.

**5.11. Plungės specialiojo ugdymo centras** yra įsikūręs Mendeno g. 4, Plungėje. Čia teikiamas pradinis ir pagrindinis specialusis, socialinių įgūdžių ugdymas, specialiuosius poreikius turintiems 92 vaikams su intelekto negalia.

Centre teikiamos:

* kokybiškos švietimo pagalbos ir konsultavimo paslaugos miesto, rajono ir šalies mastu, atsižvelgiant į specialiųjų poreikių vaikų, turinčių raidos sutrikimų, jų tėvų bei pedagogų poreikius;
* apgyvendinimas bendrabutyje atokiau gyvenantiems vaikams. Apgyvendinimu pasinaudoja - 50 vaikų.
* pavėžėjimo paslauga vaikams, kuriems į centrą reikalinga atvykti transporto paslauga. Paslauga teikiama - 48 vaikams. 10 vaikų, kurie lanko Dienos socialinės globos centrą.

Nuo 2022 metų liepos mėnesio Plungės specialiojo ugdymo centro Dienos socialinės globos centre pradėtos teikti :

* dienos socialinės globos paslaugos vaikams su negalia ir su sunkia negalia bei suaugusiems asmenims su sunkia negalia iki 21 metų kol mokosi centre;
* laikino atokvėpio paslaugos.

Per 2022 metus Dienos socialinės globos centre paslaugos iš viso suteiktos 18 vaikų. Dienos socialinė globa suteikta 14 vaikų: 13 vaikų iš Plungės rajono savivaldybės, 1 - Vilniaus. Laikino atokvėpio paslaugomis iki 5 parų per savaitę pasinaudojo 4 vaikai iš Telšių r. sav.

Įstaigoje šių socialinių paslaugų teikimui iš viso skirtos 24 vietos, 3 iš jų laikino atokvėpio paslaugai teikti. Paslaugų teikimą įstaiga užtikrina visus metus.

**5.12. Vaikų lopšelio-darželio „Pasaka**“ vaikų su negalia grupėje teikiamos ugdymo paslaugos 27 vaikui su negalia nuo 3 iki 7 metų amžiaus.

**5.13. VšĮ Plungės atviras jaunimo centras** Plungėjeteikia dvi prevencinėms socialinėms paslaugoms priskiriamas paslaugas: atvirasis darbas su jaunimu ir mobilusis darbas su jaunimu. Paslaugų gavėjai - mažiau galimybių turintis jaunimas. Pagrindinė centro misija įgalinti 14-29 metų jaunimą, suteikiant saugią erdvę, draugišką ir palaikančią bendruomenę bei sąlygas save įgalinti per kūrybines veiklas, savanorystę ir kitas neformalaus ugdymo veiklas.

Atviro darbo su jaunimu paslaugų teikimo metu per 2022 metus centre apsilankė ir įvairias paslaugas gavo apie 2000 jaunuolių. Per dieną vidutiniškai centre apsilanko nuo 15-20 jaunuolių.

Mobilusis darbas su jaunimu praėjusiais metais bendradarbiavimo sutarčių pagrindu organizuotas Stalgėnų, Narvaišių ir Karklėnų seniūnijose. 2023 metais šios paslaugos vykdymui numatyta lėšų 2 darbuotojų išlaikymui (po 0,5 etato).

**5.14. VšĮ ,,Sudoku“** yra projekto„Nuo globos link galimybių: bendruomeninių paslaugų plėtra“ partneris ir Savivaldybėje teikė apgyvendinimo apsaugotame būste paslaugą. Paslaugos gavėjai – darbingo amžiaus neįgalieji, kuriems nustatyta negalia dėl intelekto ir (ar) psichikos sutrikimų. Savivaldybėje ši paslauga suteikta 3 rajono neįgaliesiems 2 išnuomotuose būstuose. Gyvendami bendruomenėje asmenys gauna kokybiškas ir savalaikes paslaugas.

**5.15. VšĮ Plungės vyrų krizių centras** įsikūrė savivaldybės skirtose patalpose adresu Vytauto g. 7, Plungėje ir teikia konsultacijas krizinėje situacijoje atsidūrusiems vyrams ir jų artimiesiems, šeimų nariams. 2022 metais paslaugos suteiktos 98 asmenims (70 vyrų ir 28 moterims). Suteikta 218 konsultacijų, bendradarbiauta su Plungės SPC, probacijos tarnyba, suorganizuota konferencija - ,,Priklausomybės, jų prevencija Lietuvoje ir Plungės rajone“.

**6. Savivaldybės galimybių teikti socialines paslaugas ir socialinių paslaugų poreikio įvertinimas.**

Pagrindiniai socialinių paslaugų gavėjai Savivaldybėje yra senyvo amžiaus asmenys, vaikai ir suaugę asmenys su negalia, likę be tėvų globos vaikai, globėjai (rūpintojai), socialinę riziką patiriantys suaugę asmenys, šeimos ir socialinę riziką patiriantys jų vaikai.

Socialinės paramos skyrius, vykdydamas teisės aktais nustatytas socialinių paslaugų organizavimo funkcijas, teikia informavimo bei konsultavimo paslaugas, vykdo kitas nustatytas administravimo procedūras: socialinių paslaugų poreikio nustatymą, finansinių galimybių vertinimą, socialinių paslaugų skyrimą. Plungės rajono gyventojams siekiama teikti kuo daugiau ir įvairesnių socialinių paslaugų, atsižvelgiant į jų poreikius.

Savivaldybėje teikiamų, perkamų ar finansuojamų socialinių paslaugų gyventojams kainų dydžiai patvirtinti Savivaldybės tarybos sprendimu.

**Savivaldybėje teikiamos socialinės paslaugos pagal žmonių socialines grupes**

|  |  |  |  |  |
| --- | --- | --- | --- | --- |
|  | **Socialinių paslaugų rūšys pagal žmonių socialines grupes[[3]](#footnote-3)** | **Asmenų skaičius, kuriems nustatytas socialinių paslaugų poreikis** | | **Socialinių paslaugų tenka 1000 gyventojų**  **/35 599/** |
| **Įvertintas**  **(suteikta)** | **Nepatenkintas**  **(laukia eilėje)** | **Tenka vietų** |
| **1** | **2** | **3** | **4** | **5** |
| **1.** | **Ilgalaikė socialinė globa** | **182** | **22** | **5,11** |
| 1.1. | Senyvo amžiaus asmenims ir suaugusiems asmenims su negalia | 173 | 22 | 4,85 |
| 1.2. | Vaikams su negalia | 1 | x | 0,03 |
| 1.3. | Likusiems be tėvų globos vaikams | 8 | x | 0,22 |
| **2.** | **Trumpalaikė socialinė globa** | **30** | **x** | **0,84** |
| 2.1. | vaikams su negalia, senyvo amžiaus asmenims ir suaugusiems asmenims su negalia, *iš jų laikinas atokvėpis:* | 27 | x | 0,75 |
| *2.1.1*. | *senyvo amžiaus asmenims* | *1* | *x* | *0,03* |
| *2.1.2.* | *suaugusiems asmenims su negalia* | *4* | *x* | *0,11* |
| 2.2. | Likusiems be tėvų globos vaikams pas budintį globotoją | 3 | x | 0,08 |
| **3.** | **Dienos socialinė globa** | **74** | **26** | **2,08** |
| 3.1 | Vaikams su negalia ir su sunkia negalia institucijoje Plungės specialiojo ugdymo centre | 18 | x | **0,51** |
| 3.2. | Sunkią negalią turintiems asmenims institucijoje Plungės socialinių paslaugų centre | 19 | x | 0,53 |
| 3.3. | Sunkią negalią turintiems asmenims jų namuose (integralios pagalbos paslaugos) | 37 | 26 | 1,04 |
| **4.** | **Socialinės priežiūros paslaugos** | **1633** | **x** | **45,87** |
| 4.1. | Pagalbos į namus paslaugos specialiųjų poreikių turintiems asmenims | 246 | x | 6,91 |
| 4.2. | Socialinės priežiūros paslaugos socialinę riziką patiriančioms šeimoms ir jose augantiems vaikams | 279 šeimos  511 vaikų | x | 22,19 |
| 4.3. | Socialinių įgūdžių ugdymo ir palaikymo paslaugos proto negalią turintiems asmenims Plungės socialinių paslaugų centre | 18 | x | 0,51 |
| 4.4. | Laikino apnakvindinimo paslaugos socialinę riziką patiriantiems asmenims Plungės krizių centre | 38 | x | 1,07 |
| 4.5. | Apgyvendinimo nakvynės namuose paslaugos socialinę riziką patiriantiems asmenims Plungės krizių centre | 50 | x | 1,40 |
| 4.6. | Intensyvi krizių įveikimo pagalba socialinę riziką patiriantiems suaugusiems asmenims ir jų vaikams Šeimos paramos tarnybos Krizių centre | 34 | x | 0,96 |
| 4.7. | Psichosocialinė pagalba socialinę riziką patiriantiems suaugusiems asmenims Bendruomeniniuose šeimos namuose | 93 | x | 2,61 |
| 4.8. | Pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti Globos centre | 54 šeimos  74 vaikai | x | 3,60 |
| 4.9. | Palydėjimo paslauga jaunuoliams Plungės socialinių paslaugų centre | 3 | x | 0,08 |
| 4.10. | Apgyvendinimas apsaugotame būste suaugusiems asmenims su proto ir (ar) psichine negalia | 3 | x | 0,08 |
| 4.11. | Vaikų dienos socialinė priežiūra | 230 | x | 6,46 |
| **5.** | **Bendrosios socialinės paslaugos** | **417** | **x** | **11,71** |
| 5.1. | Maitinimo organizavimas (karštas maistas valgykloje, sauso maisto daviniai) | 325 | x | 9,13 |
| 5.2. | Specialiojo transporto organizavimas | 92 | x | 2,58 |
| 5.3. | Kitos bendrosios paslaugos | Pagal poreikį | x | x |
| **6.** | **Prevencinės socialinės paslaugos** | **2 000** | **x** | **56,18** |
| 6.1. | Atvirasis darbas su jaunimu  Mobilusis darbas su jaunimu | 2 000 | x | 56,18 |

**Savivaldybės organizuojamų socialinių paslaugų analizė.**

Savivaldybėje teikiamos šios socialinės paslaugos, kurių klasifikaciją ir turinį apibrėžia Socialinių paslaugų katalogas.

**6.1. Socialinės globos paslaugos.** Dienos socialinės globos, trumpalaikės socialinės globos ir ilgalaikės socialinės globos paslaugos teikiamos senyvo amžiaus ar negalią turintiems suaugusiems asmenims ir vaikams su negalia. Socialinės globos paslaugos taip pat teikiamos ir be tėvų globos likusiems vaikams.

**6.1.1. Dienos socialinės globos paslaugas sunkią negalią turintiems asmenims teikia** Plungės SPC. Dienos centre neįgaliems asmenims dienos metu teikiama kompleksinė, nuolatinės specialistų priežiūros reikalaujanti pagalba, nuo 3 iki 8 val. per dieną kiekvieną darbo dieną. Ši paslauga vienu metu teikiama 17 lankytojų, kuriems nustatytas specialusis nuolatinės slaugos poreikis. Centras lankytojus specialiuoju transportu atsiveža iš Plungės miesto, Platelių ir Nausodžio seniūnijų.

2022 metais Plungės SPC teikė Integralios pagalbos (dienos socialinės globos ir slaugos paslaugas) asmens namuose. Integralios pagalbos paslaugas teikė trys mobilios komandos: susidedančios iš kvalifikuotų specialistų: slaugytojo, slaugytojo padėjėjo, reabilitacijos/masažo specialisto, socialinio darbuotojo ir individualios priežiūros darbuotojo. Kiekviena komanda vienu metu paslaugas teikė 10 Plungės rajone gyvenančių asmenų, kuriems įvertintas slaugos ir dienos socialinės globos poreikis. Per 2022 metus Integralios pagalbos paslaugos suteiktos 37 sunkią negalią turintiems asmenims. Rajono neįgaliems gyventojams ir jų artimiesiems ši paslauga labai reikalinga, yra šios paslaugoslaukiančių 26 asmenų eilė. Pasibaigus projektui LR socialinės apsaugos ir darbo ministerijos prašymu, sutartys su paslaugos gavėjais dėl Integralios pagalbos paslaugų nebuvo nutrauktos. 2022 metais paslaugos buvo finansuojamos Savivaldybės biudžeto lėšomis. Savivaldybės biudžeto lėšos panaudotos integraliai pagalbai teikti kompensuotos iš 2021–2027 metams skirtų ES fondo lėšų.

Nuo 2023 metų sausio 1 dienos šios paslaugos vėl teikiamos vykdant projektą ,,Integralios pagalbos teikimas ir plėtra Lietuvos savivaldybėse“ ir finansuojamos iš ES struktūrinių fondų lėšų. Projekto veiklų vykdymo trukmė 2023-2026 metų pabaiga. Projekto vertė 626 372,00 eurai.

Gerinant asmenų priežiūrą jų namuose teikiamos Ambulatorinės slaugos paslaugos asmens namuose. Organizuojant šias paslaugas asmenims turi būti užtikrintas medicininių ir pagal poreikį socialinių paslaugų teikimas. Savivaldybėje 2 įstaigos - VšĮ Plungės ligoninė ir UAB ,,Plungės sveikatos centras“ sutarčių pagrindu bendradarbiauja su Plungės SPC ir jam teikia informaciją apie reikalingas socialines paslaugas asmenims. Plungės SPC gavęs informaciją vertina socialinių paslaugų poreikį asmenims ir organizuoja reikalingų socialinių paslaugų asmenims teikimą. Per 2022 metus gavusių socialines paslaugas, teikimas kartu su ambulatorines slaugos paslaugas teikiančiomis įstaigomis, buvo - 97 asmenys.

**Vaikams, turintiems specialiųjų ugdymosi poreikių** (negalia, sutrikimai, mokymosi sunkumai), pagal Pedagoginės psichologinės tarnybos specialųjį nustatytą poreikį yra teikiama švietimo specialistų pagalba. Lopšelyje-darželyje ,,Pasaka“ organizuojamas ikimokyklinis ugdymas neįgaliems vaikams nuo 3 iki 7 metų amžiaus. Šiuo metu ugdymo ir lavinimo paslaugas gauna 27 negalią turintis vaikai, kuriems organizuojamas įtraukusis ugdymas, kurio tikslas - integruoti negalią turinčius vaikus į bendrąsias ugdymo grupes.

2021 metais įstaigai suteiktas ,,Mąstymo mokyklos“ vardas. Ugdymo turinio įgyvendinimui ir jo tobulinimui Plungės lopšelis-darželis „Pasaka“ dalyvavo ES finansuojamame projekte „Kryptingas vaikų mokymosi mokytis kompetencijų ugdymas taikant „Mąstymo įpročių“ metodą“.

Atnaujinto ugdymo turinio galimybės, komandinis mokymasis ir bendradarbiavimas, tėvų švietimas ir konsultavimas, aplinkos pritaikymas padeda siekti individualios vaiko mokymosi pažangos. Teikiamos pagalbos veiksmingumas padeda plėtoti įtraukųjį ugdymą. Veiklose naudojami mąstymo metodikos elementui - mąstymo įrankiai: žemėlapiui, ,,De Bono“ kepurės, aukštesnio lygio klausimui, mąstymo raktai. Darželio bendruomenė nustatė iškylančias elgesio problemas ir iškėlė svarbiausius elgesio įpročių ugdymo tikslus, skirdama dėmesį šių vertybių ugdymui: atkaklumas, impulsyvumo valdymas, nuoširdus ir empatiškas klausymasis. Naudojant Mąstymo mokyklos metodiką, didėja specialiųjų ugdymosi poreikių turinčių vaikų įsitraukimas į ugdymosi procesą, didėja vaikų ugdymosi motyvacija. Ugdytiniai tampa labiau lankstūs, kūrybiški, labiau pasitikintys savimi ir kitais. Padidėja ugdymosi bendradarbiaujant galimybės, nes mąstymo žemėlapiai gali būti kuriami poromis, mažesnėmis grupelėmis bei kartu su visa grupe. Suaktyvėja savarankiško ugdymo(si) įgūdžiai. Veiklos paverčiamos linksmu ir įdomiu kūrybiniu žaidimu, ir vaikams tampa labiau priimtinos.

Šis projektas užbaigtas 2022 metų pabaigoje. Įstaiga ruošiasi ,,Mąstymo mokyklos“ akreditacijai kurią suteikia Jungtinės Karalystės Exsterio universitetas.

**Plungės specialiojo ugdymo centras** teikia specialiojo ugdymo paslaugas vaikams su intelekto ir fizine negalia. Centrą lanko 92 mokiniai iki 21 metų amžiaus. Centre veikia Švietimo pagalbos ir konsultavimo skyrius, teikiantis pagalbą darbuotojams, vaikams, turintiems autizmo spektro sutrikimų, ir vaikų tėvams. Švietimo specialistų pagalba vaikams, turintiems specialiųjų ugdymosi poreikių, teikiama visose bendrojo ugdymo mokyklose.

Plungės specialiojo ugdymo centras su centrine projektų valdymo agentūra (toliau – CPVA) pasirašė sutartį ir įgyvendina iš ES struktūrinių fondų lėšų finansuojamą projektą „Paslaugų centro vaikams įkūrimas Plungės mieste“, kurio tikslas - gerinti kompleksiškai ir individualizuotai teikiamų paslaugų vaikams su negalia ir jų šeimos nariams prieinamumą, plėtojant šių paslaugų infrastruktūrą bendruomenėje. Projekto tikslinė grupė – vaikai nuo 1 iki 18 metų, kuriems yra nustatytas neįgalumo lygis, ir vaikai, turintys įvairiapusių raidos sutrikimų, mišrų raidos sutrikimą, intelekto sutrikimą, kompleksinę negalią, judesio ir padėties sutrikimų, elgesio ir emocijų sutrikimų, kurie dėl savo sveikatos būklės ar raidos sutrikimų turi specialiųjų poreikių.

Šiuo metu vyksta rangos darbų pirkimas. Projekto įgyvendinimo laikotarpis - 2023 metų gruodžio 31 d. Įgyvendinus projektą, būtų sudarytos sąlygos ne tik Savivaldybės, aplinkinių, bet ir tolimesnių savivaldybių neįgaliems vaikams ir jų šeimoms naudotis naujai sukurto paslaugų centro vaikams Plungėje paslaugomis. Bendra projekto vertė apie 2 000 000 eurų.

Įgyvendinant projektą nuo 2022 metų liepos 1 dienos įstaiga pradėjo teikti licencijuotas dienos socialinės globos paslaugas vaikams su negalia bei suaugusiems asmenims su sunkia negalia iki 21 metų kol mokosi centre ir laikino atokvėpio paslaugas. Paslaugoms teikti centre numatytos 24 vietos, iš jų 3 vietos laikino atokvėpio paslaugoms, kurios teikiamos iki 5 parų per savaitę - iš viso 720 valandų arba 30 parų per metus.

Vaikams teikiamos šios specializuotos paslaugos:

* kineziterapija;
* ergoterapija;
* specialiojo pedagogo – logopedo, socialinio pedagogo konsultacijos;
* muzikos užsiėmimai;
* sensoriniai skaitymai;
* užsiėmimai baseine (žiemos metu);
* esant poreikiui psichologo paslaugos.

Be specialistų pagalbos kiekvieną darbo dieną vaikų priežiūra, užimtumu, laisvalaikiu, socialinės-kultūrinės, kasdieninių savitvarkos ir gyvenimo įgūdžių palaikymu rūpinasi socialinis pedagogas ir individualios priežiūros specialistai.

Per 2022 metus Dienos socialinės globos centre paslaugos iš viso suteiktos 18 vaikų. Dienos socialinė globa suteikta 14 vaikų: 13 vaikų iš Plungės rajono savivaldybės, 1 - Vilniaus. Laikino atokvėpio paslaugomis iki 5 parų per savaitę pasinaudojo 4 vaikai iš Telšių r. sav. Paslaugos teikiamos ir jomis paslaugos gavėjai gali pasinaudoti visus metus.

2022 metais Savivaldybės vaikų dienos socialinės globos paslaugoms organizuoti iš Savivaldybės biudžeto buvo skirta 17 000 eurų ir panaudota 18 329 eurai valstybės biudžeto tikslinės dotacijos lėšų asmenims su sunkia negalia socialinei globai organizuoti. 2023 metams paslaugų teikimui Savivaldybės biudžeto lėšų numatyta skirti 37 700 eurų.

**6.1.2. Trumpalaikės socialinės globos paslaugos teikiamos** Savivaldybės teritorijoje veikiančiose įstaigose ir socialinėse įstaigose kitose savivaldybėse.

Šios paslaugosPlungės rajono savivaldybės ligoninėje yra teikiamos asmenims dėl ligos, neįgalumo, senatvės ir kt. aplinkybių. Ši paslauga užtikrina nepertraukiamą priežiūrą asmenų, kuriems po gydymosi palaikomojo gydymo ir slaugos skyriuje reikalinga nuolatinė ir kompleksinė specialistų slauga ir priežiūra, kai asmens namuose šių paslaugų organizuoti ir teikti nėra galimybių. 2022 metais ši paslauga paskirta 14 Savivaldybės gyventojų, iš jų 11 turintiems sunkią negalią. Paslaugos poreikiui augant nuo 2023 metų šioms paslaugoms teikti ligoninėje iš viso skirta 15 vietų, iš jų 3 laikino atokvėpio paslaugai teikti.

2022 metais trumpalaikės socialinės globos paslaugos (6 mėnesius) buvo perkamos 2 asmenims iš Dienos veiklos centro Salantų padalinio Kretingos rajono savivaldybėje. Šiuo metu šias paslaugas gauna taip pat 2 asmenys.

2022 metais trumpalaikės socialinės globos paslaugos buvo perkamos ir iš Dūseikių socialinės globos namų bei dviejų parapijinių senelių globos namų Savivaldybėje. Dūseikiuose šios paslaugos skirtos ir teiktos 7 proto ir (ar) psichinę negalią turintiems asmenims, iš kurių 2 asmenys su sunkia negalia. Iš jų 4 asmenims ir juos prižiūrintiems artimiesiems skirta laikino atokvėpio paslauga. Parapijos senelių globos namuose trumpalaikės socialinės globos paslaugos suteiktos 3 asmenims, iš jų 1 laikino atokvėpio paslauga.

**6.1.3. Ilgalaikės socialinės globos paslaugos** teikiamos nesavarankiškiems senyvo amžiaus ir suaugusiems asmenims su negalia, kuriems reikalinga nuolatinė specialistų priežiūra, ir artimieji dėl objektyvių priežasčių negali jais pasirūpinti. 2023 metų sausio 1 dienai stacionarios socialinės globos paslaugos buvo perkamos iš parapijinių Plungės, Rietavo, Žemaičių Kalvarijos, Kvėdarnos senelių globos namų, Taikos Karalienės, Senjorų dvaras, Sveikatos fondo, Muniškių globos namų, grupinio gyvenimo namų ,,Vaikystės aitvarai“, bei kitų valstybinių socialinės globos įstaigų, iš viso 141 Savivaldybės gyventojui, iš kurių 103 asmenys buvo su sunkia negalia ir 38 - senyvo amžiaus ir neįgalūs asmenys. Per 2022 metus globos namuose apgyvendinti 36 asmenys.

Skiriant ilgalaikės socialinės globos paslaugas asmenims, yra vertinamas socialinės globos poreikis ir asmenų finansinės galimybės mokėti už teikiamas paslaugas. Asmuo už paslaugas kiekvieną mėnesį moka 80 proc. gaunamų pajamų, 1 proc. nuo turimo turto vertės, viršijančios normatyvą, ir 100 proc. gaunamos tikslinės slaugos ar tikslinės priežiūros (pagalbos) išlaidų kompensacijos. Susidariusį skirtumą tarp nustatytos paslaugos kainos per mėnesį ir asmens įmokų nuo gaunamų pajamų pagal Savivaldybės patvirtintą maksimalų finansavimo dydį vienam gyventojui

apmokama iš specialiosios tikslinės dotacijos ir Savivaldybės biudžeto lėšų.

**6.1.4. Socialinės globos paslaugos teikiamos tėvų globos netekusiems** **vaikams**, kuriems nustatoma laikinoji ar nuolatinė globa arba rūpyba. 2022 metais šios paslaugos Plungės SPC Bendruomeniniuose vaikų globos namuose (toliau -BVGN) suteiktos 8 vaikams ir 3 vaikai laikinai buvo prižiūrimi budinčio globotojo.

|  |  |  |  |  |  |
| --- | --- | --- | --- | --- | --- |
| ***Metai*** | ***Nustatomų globų (rūpybų)***  ***skaičius per metus*** | ***Bendras globojamų***  ***(rūpinamų) vaikų skaičius*** | ***Iš bendro globojamų (rūpinamų) vaikų skaičiaus:*** | | |
| **šeimoje** | **BVGN** | **institucijoje** |
| 2018 | 16 | 75 | 52 | 6 | 17 |
| 2019 | 18 | 66 | 49 | 6 | 10 |
| 2020 | 8 | 63 | 54 | 6+1 | 2 |
| 2021 | 12 | 63 | 54 | 6+1 | 2 |
| **2022** | **19** | **74** | **63** | **8+3\*** | **-** |

*\*Budinčio globotojo šeimoje prižiūrimi vaikai*

Nustatant vaikams laikiną ar nuolatinę globą, siekiama laikytis globos nustatymo šeimoje prioriteto ir tenkinti pagrindinį vaiko interesą – augti šeimos aplinkoje. Per 2022 metus, nustačius vaiko apsaugos poreikį, iš šeimų buvo paimti 6 vaikai, iš jų: 3 vaikai laikinai apgyvendinti giminaičių šeimose, 2 vaikai apgyvendinti Globos centro budinčių globotojų šeimoje, ir 1 BVGN. Šiuo metu nė vienas vaikas nėra grąžintas.

Prasidėjus Rusijos Federacijos kariniams veiksmams Ukrainoje ir iš šios šalies be įstatyminių atstovų atvykusiems vaikams buvo nustatoma laikinoji globa. Per 2022 metus į Savivaldybę be įstatyminio atstovo iš viso atvyko 13 Ukrainos piliečių vaikų, jiems nustatyta laikinoji globa ir visi apgyvendinti šeimose.

Globos centras vykdydamas budinčių globotojų veiklos organizavimą pasirašė sutartis su 2 budinčiais globotojais, kurie bet kuriuo paros metu į savo šeimą įsipareigoja priimti viso 4 tėvų globos (rūpybos) netekusius vaikus, kurių amžius nuo 0 iki 18 metų. Nustačius vaikui laikinąją globą (rūpybą), įstatyminiu vaiko atstovu yra paskiriamas Globos centras, nors vaikai prižiūrimi budinčių globotojų šeimose. 2022 metais budinčio globotojo šeimoje apgyvendinti 3 vaikai, šiuo metu viena budinti globotoja laikinai prižiūri 1 paauglę. Kita budinti globotoja yra laukime. Budinčiam globotojui už vaiko priežiūrą yra mokamos išmokos Savivaldybės tarybos patvirtinta tvarka. Globos centras pagal poreikį teikia ir organizuoja socialines paslaugas bei kitą pagalbą budinčiam globotojui ir jo prižiūrimam vaikui.

**6.2. Socialinės priežiūros paslaugas, pagal Socialinių paslaugų katalogą, sudaro:** pagalba į namus; socialinių įgūdžių ugdymas, palaikymas ir (ar) atkūrimas; palydėjimo paslauga jaunuoliams; apgyvendinimas savarankiško gyvenimo namuose; socialinė reabilitacija neįgaliesiems bendruomenėje, laikinas apnakvindinimas; intensyvi krizių įveikimo pagalba; psichosocialinė pagalba; apgyvendinimas nakvynės namuose, pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti, apgyvendinimas apsaugotame būste, vaikų dienos socialinė priežiūra ir laikinas atokvėpis. Socialinės priežiūros paslaugos teikiamos socialinių paslaugų įstaigose ar asmens namuose, paslaugos teikimo dažnumas priklauso nuo konkrečios paslaugos ir nuo individualaus asmens (šeimos) tos paslaugos poreikio vertinimo.

LR socialinės apsaugos ir darbo ministro įsakymu nustatyta tvarka teikiama tik akredituota socialinė priežiūrą. Įstaiga, pageidaujanti teikti akredituotą socialinę priežiūrą, savivaldybei, kurios teritorijoje vykdys (vykdo) veiklą, pateikia nustatytos formos prašymą leisti teikti akredituotą socialinę priežiūrą. Šiuo metu Savivaldybėje yra 5 įstaigos (Plungės SPC, Plungės KC, VŠĮ ,,Edukacija kitaip“, VŠĮ ,,Sudoku“, VšĮ ,,Nacionalinis socialinės integracijos institutas“) ir 8 vaikų dienos centrai, kurie teikia akredituotas socialinės priežiūros paslaugas savivaldybės gyventojams. Nuo 2023 metų sausio 1 dienos akredituotos socialinės reabilitacijos neįgaliesiems bendruomenėje paslaugos ir jas yra pasiruošusios teikti 6 nevyriausybinės organizacijos.

Savivaldybėje teikiamos šios žemiau išvardintos akredituotos socialinės priežiūros paslaugos.

**6.2.1. Pagalbos į namus paslaugas asmenims** teikia Plungės SPC. Teikiamų socialinių paslaugų į namus sudėtis konkrečiam asmeniui gali būti skirtinga, bet susidedanti ne mažiau kaip iš 3 paslaugų. Paslaugas namuose teikia 20 individualios priežiūros darbuotojų, kurie padeda asmeniui apsirūpinti maisto produktais, tvarkytis buityje, rūpintis asmens higiena, organizuoja sveikatos priežiūros paslaugas, talkina ūkiniuose darbuose ar organizuoja jų atlikimą. Pagalba kasdienėje veikloje padeda paslaugų gavėjams palaikyti ryšius su visuomene ir sudaro galimybę kuo ilgiau gyventi savo namuose. 2022 metais pagalbos namuose paslaugos suteiktos 246 asmenims, šiuo metu jos yra teikiamos 196 asmenims, iš kurių 113 asmenų - Plungės mieste ir 83 asmenims - seniūnijose, ir šis skaičius nuolatos kinta.

Socialinių paslaugų teikimo procese labai svarbus prieinamumas ir teikiamų paslaugų kokybė. Nuo 2023 metų akredituotas pagalbos namuose paslaugas Savivaldybėje planuoja pradėti teikti VšĮ ,,Nacionalinis socialinės integracijos institutas“.

**6.2.2.** S**ocialinių įgūdžių ugdymo, palaikymo ir (ar) atkūrimo (dienos užimtumo) paslaugos** yra teikiamos Plungės SPC dienos metu sutrikusio intelekto asmenims nuo 18 metų amžiaus. Centras lankytojus atsiveža iš Plungės miesto, Platelių ir Nausodžio seniūnijų. Jį vienu metu lanko 13 asmenų. Jiems teikiamos bendrosios socialinės paslaugos, kasdienio gyvenimo įgūdžių ugdymo ir palaikymo, darbinių įgūdžių ugdymo, sociokultūrinės bei sveikatos stiprinimo paslaugos.

**6.2.3. Socialinių įgūdžių ugdymo, palaikymo ir (ar) atkūrimo paslaugos** buvo teikiamos šeimoms, patiriančioms socialinę riziką auginančioms vaikus. Nuo 2023 metų sausio 1 dienos ši paslauga tampa akredituota *socialine priežiūra šeimoms.*

Tarpinstitucinio bendradarbiavimo koordinatorius pareigybė (toliau – TBK), įkurtas Globos centras ir AV specialistai pakeitė pagalbos vaikui ir šeimai organizavimo modelį.

VVTAĮ specialistai, gavę pranešimą apie galimą vaiko teisių pažeidimą (smurtą, nepriežiūrą ir pan.), atlieka vaiko situacijos vertinimą ir priima sprendimą dėl būtinų apsaugos priemonių vaikui taikymo. Nustačius rizikos veiksnius vaiko atžvilgiu, VVTAĮT pateikia vaiko situacijos vertinimo anketą ir kitus turimus dokumentus bei informaciją AV proceso taikymui. AV procesas gali būti inicijuotas ir vaiko atstovų pagal įstatymą ir (ar) pagalbą vaikams ir (ar) šeimoms organizuojančių ir teikiančių įstaigų, organizacijų prašymu.

Atvejo nagrinėjimo posėdžio metu sudaromas Pagalbos šeimai planas ir skiriamos socialinės priežiūros paslaugos, kurias šeimai teikia socialiniai darbuotojai. 2022 metais socialinės priežiūros paslaugos dėl tėvų socialinių įgūdžių stokos, tėvų girtavimo, tėvų smurto prieš vaikus ir vaikų nepriežiūros buvo paskirtos ir teikiamos 279 šeimoms.

**Duomenys apie šeimas, kurioms teikiamos socialinės priežiūros paslaugos**

|  |  |  |  |  |  |  |
| --- | --- | --- | --- | --- | --- | --- |
| ***Seniūnijos pavadinimas*** | ***2022 m. etatų skaičius*** | | ***Šeimos, patiriančios socialinę riziką*** | | ***Vaikų skaičius šiose šeimose*** | |
| atvejo vadybininkų | socialinių darbuotojų | **2021 m.** | **2022 m.** | **2021 m.** | **2022 m.** |
| Alsėdžių |  | 0,5 | **13** | **10** | **21** | **20** |
| Babrungo |  | 1 | **13** | **10** | **12** | **14** |
| Kulių |  | 1 | **13** | **14** | **16** | **22** |
| Nausodžio |  | 1 | **14** | **23** | **23** | **44** |
| Paukštakių |  | 0,5 | **11** | **7** | **16** | **11** |
| Platelių |  | 0,5 | **3** | **6** | **7** | **13** |
| Stalgėnų |  | 0,5 | **3** | **5** | **7** | **9** |
| Šateikių |  | 2 | **28** | **25** | **51** | **47** |
| Žemaičių Kalvarijos |  | 1 | **14** | **16** | **29** | **35** |
| Žlibinų |  | 1 | **15** | **11** | **35** | **30** |
| Plungės miesto | 7 | 8 | **107** | **152** | **218** | **266** |
| **Iš viso:** | **7** | **17** | **234** | **279** | **435** | **511** |

Paslaugas šeimoms teikia 9 socialiniai darbuotojai (9 et.) seniūnijose ir 8 darbuotojai (8 et.) Plungės SPC. Vidutiniškai vienam socialiniam darbuotojui tenka aptarnauti po 16 šeimų ir 30 jose augantį vaiką.

Pagalbą socialinę riziką patiriantiems vaikams ir jų šeimoms koordinuoja Atvejo vadybininkai.  AV – Atvejo vadybininko koordinuojamos kompleksinės pagalbos vaikui ir jo atstovams pagal įstatymą organizavimas bei teikimas, siekiant jiems padėti įveikti iškilusius socialinius sunkumus, kurių sėkmingas sprendimas sudarytų prielaidas išvengti galimų vaiko teisių pažeidimų ir sudarytų sąlygas savarankiškai užtikrinti vaiko teises bei teisėtus interesus.

Nuo 2022 metų Savivaldybėje AV procesą koordinuoja 7 Plungės SPC dirbantys Atvejo vadybininkai, kurie dirba su visomis Savivaldybėje socialinę riziką patiriančiomis šeimomis, rūpinasi reikiamų paslaugų organizavimu ir savalaikės pagalbos joms teikimu. Vienam Atvejo vadybininkui tenka 39,8 šeimos (pagal teisės aktus, maksimalus atvejų, vienu metu tenkančių vienam Atvejo vadybininkui, skaičius yra 25-30).

Savivaldybėje vaikams nuo gimimo iki 18 metų (turintiems didelių ir labai didelių specialiųjų ugdymosi poreikių – iki 21 metų) ir jų tėvams (globėjams, rūpintojams) koordinuotai teikiamų švietimo pagalbos, socialinių ir sveikatos priežiūros paslaugų savivaldybėje teikimą užtikrina TBK. Jis planuoja, koordinuoja ir vertina vaiko minimalios ir vidutinės priežiūros priemonių ar auklėjamojo poveikio priemonės įgyvendinimą, pagalbos vaiko atstovams pagal įstatymą, kai vaikui skiriamos minimalios ar vidutinės priežiūros priemonės ar auklėjamojo poveikio priemonės, teikimą savivaldybėje. Pasibaigus nustatytam vaiko vidutinės priežiūros ar auklėjamojo poveikio priemonės vykdymo terminui, TBK koordinuoja vaiko socialinę integraciją į bendruomenę.

2022 metais įvyko 5 Vaiko gerovės komisijos posėdžiai, kurių metu apsvarstyta 17 klausimų. Posėdžių metu svarstyti iš policijos komisariato gauti pranešimai apie nepilnamečių padarytus administracinio ar baudžiamojo pobūdžio nusižengimus. Iš viso aptarti 17 nepilnamečių padaryti nusižengimai: 6 atvejais paskirtas vaiko minimalios priežiūros priemonės vykdymas, 1 atveju minimalios priežiūros priemonės vykdymas pratęstas,10 atvejų minimalios priežiūros priemonė neskirta.

**6.2.4. Palydėjimo paslaugą jaunuoliams** (su apgyvendinimu) teikia Plungės SPC adresu V. Mačernio g. 31, Plungė.

Palydėjimo paslauga jaunuoliams skirta asmenims sulaukusiems pilnametystės (iki 24 m.), kuriems buvo teikiama socialinė globa (rūpyba) įstaigoje ar kurie gyveno socialinę riziką patiriančiose šeimose. Palydėjimo paslaugos jaunuoliams teikimo tikslas – padėti jaunuoliams prisitaikyti prie socialinės aplinkos, ugdyti jų gebėjimus spręsti kylančias socialines ir kitas problemas.

Paslauga susideda iš:

* informavimo, konsultavimo, tarpininkavimo ir bendravimo; apgyvendinimo; psichologinės – psichoterapinės pagalbos organizavimo;
* minimalių buitinių ir asmens higienos paslaugų organizavimo (virtuvėlė, dušas, skalbimo paslaugos ir t. t.);
* kasdienio gyvenimo įgūdžių ugdymo, palaikymo (tvarkant pinigų apskaitą, perkant reikalingas prekes, paslaugas, mokant mokesčius, planuojant ir atliekant namų ruošos darbus ir pan.);
* darbo įgūdžių ugdymo;
* kitų paslaugų, reikalingų asmeniui pagal jo savarankiškumo lygį.

Palydėjimo paslaugą jaunuoliams įsteigta teikia nuo 2022 metų balandžio 1 dienos, šiai paslaugai teikti įstaigoje akredituotos 5 vietos, per metus ši paslauga suteikta 3 jaunuoliams.

**6.2.5. Laikino apnakvindinimo ir apgyvendinimo nakvynės namuose** paslaugas socialinę riziką patiriantiems asmenims teikia Plungės KC. Šios paslaugos 2022 metais buvo suteiktos 88 asmenims, neturintiems gyvenamosios vietos ar dėl kitų priežasčių atsidūrusiems krizinėje situacijoje.

KC paslaugos orientuotos į paslaugų gavėjų socialinę integraciją, kai bet kokia socialine intervencija siekiama rizikos grupės asmenis integruoti į visuomenę. Tai ilgalaikis procesas, kuris gali vykti tik palaipsniui. Integracija įgyvendinama per įstaigoje teikiamų paslaugų kokybę ir įvairovę: laikinos nakvynės, socialinio darbo, medicinos, darbo terapijos, socialinių įgūdžių ugdymo, palaikymo ir (ar) atkūrimo, užimtumo, kultūros, sporto, religinių apeigų organizavimo, švietimo, buitines, maitinimo ir kitas paslaugas. Apgyvendinimo paslaugos teikiamos 12 mėnesių ar ilgiau, - pagal poreikį.

Įsigaliojus Iš pataisos įstaigų paleidžiamų (paleistų) asmenų socialinės integracijos tvarkos aprašui, kuris patvirtintas LR socialinės apsaugos ir darbo ministro ir LR teisingumo ministro 2020 m. spalio 8 d. įsakymu Nr. A1-939/LR-324 „Dėl Iš pataisos įstaigų paleidžiamų (paleistų) asmenų socialinės integracijos tvarkos aprašo patvirtinimo“ (toliau – Aprašas), Savivaldybėje jau antrus metus vykdomas iš pataisos įstaigų paleidžiamų (paleistų) asmenų antrasis socialinės integracijos etapas.

Plungės KC pavedus vykdyti iš pataisos įstaigų paleidžiamų (paleistų) asmenų antrąjį socialinės integracijos etapą, centro paskirtas socialinis darbuotojas yra atsakingas už koordinuotą reikalingų paslaugų ir paramos asmeniui teikimą. Pagal poreikį asmuo informuojamas ir konsultuojamas apie jam naudingas paslaugas, lydimas į įvairias įstaigas ar institucijas, tarpininkauta kreipiantis dėl pinginės socialinės paramos, kitų socialinių paslaugų ar tikslinės pagalbos asmeniui teikimo.

Savivaldybė per 2022 metus gavo informacijos apie 32 asmenų paleidimą iš pataisos įstaigos, tačiau į savivaldybės teritoriją grįžo 18 asmenų. 2 asmenims neturintiems gyvenamosios vietos, Plungės KC buvo organizuojamos apgyvendinimo nakvynės namuose paslaugos. 18 asmenų išmokėta 2898 eurų vienkartinė pašalpa iš Savivaldybės biudžeto lėšų, t.y. net 64% daugiau nei 2021 metais.

*Šaltinis: Socialinės paramos skyriaus duomenys*

**6.2.6. Intensyvios krizių įveikimo pagalbos paslaugas** šeimoms su vaikaisteikia Plungės SPC Šeimos paramos tarnybos Krizių centras**.** Čia yra teikiamos vaiko laikinosios priežiūros paslaugos vaikams ir jų tėvams ar vienam iš jų, ar kitiems vaikų teisėtiems atstovams, patekusiems į krizinę situaciją.

Krizinėje situacijoje atsidūrusioms šeimoms su vaikais teikiama intensyvi krizių įveikimo pagalba - socialinių įgūdžių ugdymo, palaikymo ir (ar) atkūrimo, pagalbos, kitų būtinųjų paslaugų asmenims suteikimas ir organizavimas, siekiant atkurti jų savarankiškumą, prarastus socialinius ryšius ir padėti integruotis į visuomenę, laikino apgyvendinimo, jei asmuo (šeima) dėl patirto smurto, nustatyto vaiko apsaugos poreikio ar kitų priežasčių negali naudotis savo gyvenamąja vieta. Paslaugos trukmė 12 mėnesių ar ilgiau - pagal poreikį. Per 2022 metus Šeimos paramos tarnybos Krizių centre paslaugas gavo 11 šeimų ir 23 jų vaikai, tarp jų 1 ukrainiečių šeima su 4 vaikais. Šiuo metu centre gyvena ir paslaugas gauna 9 asmenys: - 3 suaugusieji ir 6 jų vaikai.

**6.2.7. Psichosocialinę pagalba gyventojams teikė** VšĮ „Edukacija kitaip“ pagal projektą, ,,Kompleksinių paslaugų teikimas bendruomeniniuose šeimos namuose“. Paslaugos gyventojams organizuotos individualių konsultacijų ir grupinių užsiėmimų metu. Per 2022 metus šių paslaugų suteikta 93 Savivaldybės gyventojams.

**6.2.8.** **Pagalbą globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti** vykdo Globos centras pagal Globėjų ir įtėvių mokymo programą.

Globos centre dirba: Globos centro vadovas, 2 atestuoti GIMK specialistai, 2 socialiniai darbuotojai, vykdantys globos koordinatoriaus funkcijas ir psichologas (0,25 etato darbo krūviu).

2022 metais pagalbos globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti paslaugos teiktos 54 šeimoms.

Ataskaitiniu laikotarpiu Globos centro specialistų paslaugos globėjams (rūpintojams), budintiems globotojams bei jų šeimose augantiems globojamiems (rūpinamiems), laikinai budinčio globotojo prižiūrimiems vaikams iš viso suteiktos 1934 kartus.

Į suteiktų paslaugų sudėtį įeina:

* mokymai pagal *Pagrindinę*, *Tęstinę* ir *Specializuotą* globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymo ir konsultavimo programą GIMK,
* išvadų, rekomendacijų parengimas,
* budinčio globotojo veiklos kokybės pirminis ir pakartotiniai vertinimai,
* globėjų (rūpintojų) globos kokybės vertinimai, esant poreikiui ar raštiškam prašymui, savitarpio paramos grupių organizavimas,
* bendrųjų socialinių paslaugų teikimas,
* globos koordinatorių paslaugų ir pagalbos globėjams (rūpintojams), budintiems globotojams ir globojamiems (rūpinamiems), budinčių globotojų prižiūrimiems vaikams teikimas,
* organizavimas bei koordinavimas, intensyvios pagalbos, individualių konsultacijų, kartu su budinčiu globotoju, globėju (rūpintoju) sudaro individualios pagalbos vaikui plano sudarymas ir jo vykdymas,
* laikino atokvėpio paslaugų teikimas,
* pagalba organizuojant vaiko ir biologinių tėvų susitikimus,
* dalyvavimas vaiko laikinos globos (rūpybos) peržiūros, atvejo vadybos posėdžiuose,
* psichologo konsultacijų organizavimas vaikui, budinčiam globotojui ir/ar globėjui (rūpintojui).

Atestuotų GIMK specialistų veikla:

**Bendrųjų socialinių paslaugų teikimas budintiems globotojams, globėjams (rūpintojams) ir įvaikintojams bei globojamiems vaikams 2022 metais**

|  |  |  |
| --- | --- | --- |
| ***Paslaugos gavėjai*** | ***Konsultavimo paslaugos*** | ***Informavimo paslaugos*** |
| **kartai** | **kartai** |
| Ketinantys įvaikinti | 20 | 28 |
| Ketinantys globoti (rūpintis) | 49 | 98 |
| Ketinantys tapti budinčiais globotojais | - | - |
| Įtėviai | - | - |
| Globėjai (rūpintojai) | 20 | 217 |
| Budintys globotojai | 33 | 38 |
| Globėjai giminaičiai | 34 | 236 |
| Globojami (rūpinami), įvaikinti vaikai | 14 | - |
| Bendruomeninių vaikų globos namų darbuotojai | 10 | - |
| Kiti asmenys | 2 | - |
| **Iš viso:** | **182** | **617** |

* Mokymai pagal „*Pagrindinę* globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymo ir konsultavimo programą GIMK“ – 7 dalys: 3 grupės, pradėjo ir baigė 14 asmenų.
* Mokymai pagal „*Tęstinę* globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymo ir konsultavimo programą GIMK“ – 3 grupės, 20 dalyvių;
* Mokymams pagal „*Specializuotą* budinčių globotojų, bendruomeninių vaikų globos namų darbuotojų mokymo ir konsultavimo programą GIMK“ dalyvių 2022 metais neatsirado.
* 13 budinčių globotojų, globėjų (rūpintojų) savitarpio paramos grupės susitikimų (iš jų viso – 102 dalyviai). Bendradarbiavimo sutarčių pagrindu 7 susitikimus organizavo Plungės SPC Globos centras, 6 susitikimus - Gargždų, Šilalės, Klaipėdos, Kretingos globos centrai.
* Pateikta 15 teigiamų pirminio vertinimo išvadų, 1 teigiama pakartotinio vertinimo išvada, 1 neigiama išvada, 1 neigiama svečiavimosi rekomendacija. Atliktas 1 budinčio globotojo veiklos vertinimas.

Globos centro veikla nuolat viešinama: tam naudojamas pagamintas stendas, skrajutės, plakatai, marškinėliai su įstaigos užrašu ir logotipu. Informacija publikuojama Plungės rajono spaudoje, aktuali informacija skelbiama Facebook paskyroje „Vaikai yra vaikai. Plungės rajonas“, Savivaldybės bei Plungės SPC internetinėse svetainėse. Daugiau <https://plungesspc.lt/globos-centro-padalinys/>

**6.2.9. Apgyvendinimo apsaugotame būste paslaugą** Savivaldybėje teikėVšĮ ,,Sudoku“, kuri yra projekto„Nuo globos link galimybių: bendruomeninių paslaugų plėtra“, įgyvendinamo Neįgaliųjų reikalų departamento prie Socialinės apsaugos ir darbo ministerijos, partneris Tauragės, Telšių ir Marijampolės regionuose. Apsaugoto būsto paslaugų gavėjai – darbingo amžiaus neįgalieji, kuriems nustatyta negalia dėl intelekto ir (ar) psichikos sutrikimų. Prioritetas teikiamas iš pertvarkomų globos įstaigų išvykstantiems neįgaliesiems, kuriems sudaryti individualios pagalbos planai ir šiuose planuose numatytas apsaugoto būsto paslaugos poreikis bei asmenims, kuriems yra poreikis skirti ilgalaikės socialinės globos paslaugas. Projektas pradėtas įgyvendinti 2020 metų pradžioje, jo trukmė – 36 mėnesiai ir savivaldybėse užbaigiamas 2023 metų balandžio 30 dieną.

Savivaldybėje paslaugos pradėtos teikti 2021 metų kovo mėnesį, jos teiktos ir 2022 metais. Įstaiga organizuoja paslaugų teikimą 3 rajono gyventojams su proto ir (ar) psichine negalia dviejuose išnuomotuose būstuose. Asmenys gauna kokybiškas ir savalaikes paslaugas, pagal poreikį tarpininkavimą įsidarbinant ir pagalbą darbinėje veikloje, pagalbą nuomojantis būstą, būsto nuomos išlaidų padengimą, komunalinių išlaidų padengimą. Asmeniui paslaugos buvo teikiamos nemokamai, projektas finansuojamas ES lėšomis.Projekto pabaigoje įvertintas asmenų socialinių paslaugų poreikis, iš 3 šiuo metu apgyvendinimo apsaugotame būste paslaugą gaunančių asmenų 2 iš jų reikalingas šios paslaugos tęstinumas, 1 asmeniui įvertintas kitas socialinių paslaugų rūšies poreikis. Ši paslauga taip pat organizuota ir 1 Savivaldybės gyventojui paliekančiam institucinę globą Telšiuose.

**6.2.10**. **Vaikų dienos socialinės priežiūros paslaugas** 2022 metais teikė 8 vaikų dienos centrai: Plungės vaikų globos agentūra „Cyrulis“, VšĮ „Vilties vėrinėliai“,VšĮ „Šateikių vaikų dienos centras“, VšĮ ,,Edukacija kitaip“ Vaikų dienos centras Alsėdžių seniūnijoje, Asociacija Plungės rajono Stalgėnų seniūnijos šeimų bendruomenės ,,Gija“ Stalgėnų vaikų dienos centras, Asociacija „Varkalių bendruomenė“ Varkalių vaikų dienos centras, VšĮ „Vaikų ugdymas“ 2 vaikų dienos centrai „DraugAUK“ ir „Mes“, su kuriais pasirašytos finansavimo iš valstybės ir Savivaldybės biudžetų paslaugų teikimo sutartys.

Vaikams buvo teikiamos socialinės priežiūros paslaugos: socialinė, psichologinė, pedagoginė pagalba, organizuojamas vaikų maitinimas bei parvežimas namo po užsiėmimų, vaikų higieninių poreikių tenkinimas, užimtumas. 2022 metų sausio 1 dienai vaikų dienos socialinei priežiūrai teikti akredituotos 192 vietos, per metus šią paslaugą iš viso gavo 230 vaikų, tarp jų 17 ukrainiečių vaikų.

**6.2.11.** Akredituota socialinės priežiūros **socialinė reabilitacija neįgaliesiems bendruomenėje** paslauga Savivaldybėje pradėta teikti tik nuo 2023 metų sausio 1 dienos.

Šias paslaugas akreditavo: VšĮ LASS šiaurės rytų centras – 30 vietų; Sergančiųjų cukriniu diabetu klubas – 30 vietų; Plungės rajono neįgaliųjų draugija – 45 vietos; Telšių apskrities sergančiųjų nervų-raumenų ligomis asociacija – 30 vietų; Cerebrinio paralyžiaus asociacijos Plungės skyrius – 35 vietos ir Žemaitijos psichikos negalią turinčių žmonių klubas „Telšių atjauta“ – 15 vietų.

**Teikiant socialinės reabilitacijos neįgaliesiems bendruomenėje paslaugas, turi būti teikiamos šios 2 pagrindinės paslaugos** ne mažiau kaip 4 kartus per mėnesį**:**

* **s**ocialinių ir (ar) kasdienių savarankiško gyvenimo įgūdžių, gebėjimų ugdymas ir (ar) palaikymas, ir (ar) atkūrimas, suteikiant bendrąsias žinias ir praktiškai mokant spręsti dėl negalios buityje ir (ar) aplinkoje kylančias problemas
* mokymosi, užimtumo ir (ar) darbinių įgūdžių ugdymas, atkūrimas ir (ar) stiprinimas, padedant pasirengti dalyvauti darbo rinkoje ir (ar) įsidarbinti, ir (ar) išsilaikyti darbo vietoje ar dalyvauti užimtumo veikloje.

Gali būti teikiamos ir papildomos paslaugos (pagal asmens poreikį):

* palydėjimas ir (ar) transporto organizavimas,
* aktyvaus judėjimo ir sveikos gyvensenos įgūdžių ugdymas,
* saviraiškos įgūdžių ir meninių gebėjimų lavinimas ir (ar) palaikymas,
* individuali ir (ar) grupinė emocinė-psichologinė pagalba, savitarpio paramos grupės.

Socialinės reabilitacijos neįgaliesiems bendruomenėje paslaugos teikimo trukmė asmeniui ne ilgesnė nei 3 metai. Akredituotų socialinės reabilitacijos paslaugų neįgaliesiems bendruomenėje skiriamų lėšų sumos dydis kintamas, jis priklauso nuo įstaigas lankančių ir paslaugas gaunančių neįgalių asmenų skaičiaus, kurių socialinei priežiūrai finansuoti skiriama po 41,5 euro valstybės biudžeto ir 17,15 euro Savivaldybės biudžeto lėšų už asmenį.

**Kitos socialinės paslaugos ir organizuojama pagalba**

**6.2.12.** **Asmeninę pagalbą** Savivaldybėje organizuoti ir teikti pavesta Plungės SPC. Taip pat numatyta, kad asmeninio asistento paslaugą gali teikti ir fizinis asmuo, kuris su neįgaliuoju nėra susijęs artimais giminystės ryšiais. Tokiu atveju asmeninis asistentas, prieš pradėdamas teikti šią pagalbą, turi išklausyti įvadinius individualaus priežiūros personalo mokymus. 2022 metais tokių asmenų teikiančių asmeninę pagalbą buvo - 2.

Asmeninė pagalba – asmeninio asistento individualiai teikiama pagalba neįgaliajam atlikti darbus ir vykdyti veiklas, kurių dėl negalios jis negali atlikti savarankiškai ir kurie būtini siekiant gyventi savarankiškai ir veikti visose gyvenimo srityse.

**Asmeniui asmeninis asistentas, atsižvelgdamas į konkrečius jo poreikius ir galimybes, teikia:**

* pagalbą namuose ir viešojoje aplinkoje, skatindamas jo savarankiškumą, būtiną kasdieniame gyvenime;
* individualią diskretišką pagalbą, susijusią su asmens higiena;
* palydi asmenį į sveikatos priežiūros ir (ar) kitas valstybės ir (ar) savivaldybės institucijas, įstaigas, organizacijas, užimtumo įstaigas, darbą, laisvalaikio praleidimo vietą ir kt.;
* teikia asmeniui pagalbą maitinimosi procese;
* teikia asmeniui individualią pagalbą, padedančią adekvačiai reaguoti į jį supančią aplinką, užmegzti ir palaikyti su ja socialinius santykius.

Asmeninės pagalbos gali kreiptis neįgalieji, kuriems yra nustatytas neįgalumo lygis 55 proc. ir mažesnis darbingumo lygis arba specialiųjų poreikių lygis.Prioritetą gauti asmeninę pagalbą turi asmenys, kurie:

* mokosi pagal formaliojo švietimo programas;
* dirba arba ieško darbo, naudodamiesi Užimtumo tarnybos ar kitų organizacijų teikiamomis pagalbos įsidarbinant paslaugomis;
* gyvena vieni.

Iš valstybės biudžeto 2022 metais paslaugai teikti buvo skirta 85 752 eurai, panaudota 19 842 eurai. Paslauga suteikta 11 negalią turinčių asmenų.

**6.2.13. Specializuotą pagalbą, smurtą artimoje aplinkoje patyrusiems**asmenims Telšių apskrityje teikiaTelšių krizių centras.Centras paslaugas Savivaldybės gyventojams teikia telefonu. Per 2022 metus specializuota kompleksinė pagalba buvo suteikta 198 asmeniui, patyrusiems smurtą artimoje aplinkoje.

**Nukentėjusių nuo smurto artimoje aplinkoje asmenų pasiskirstymas pagal amžių ir lytį**

|  |  |  |  |  |
| --- | --- | --- | --- | --- |
| ***Amžiaus grupės*** | ***Nukentėjusių nuo smurto artimoje***  ***aplinkoje asmenų skaičius 2022 metais*** | | | |
| **moterys** | **vyrai** | **vaikai** | **iš viso** |
| **Iki 7 m.** | - | - | 6 | 6 |
| **7 – 17 m.** | - | - | 16 | 16 |
| **18 – 29 m.** | 27 | 8 | - | 35 |
| **30 – 59 m.** | 83 | 24 | - | 107 |
| **60 – 64 m.** | 10 | 3 | - | 13 |
| **65 – 84 m.** | 16 | 4 | - | 20 |
| **85 m. ir vyresni** | 1 | - | - | 1 |
| **Iš viso** | **137** | **39** | **22** | **198** |

*Šaltinis: Telšių krizių centras*


Suaugusiųjų asmenų grupėje daugiausia dėl smurto artimoje aplinkoje nukenčia 30-59 metų amžiaus moterys - 83, o patiriančių smurtą artimoje aplinkoje vaikų 0-17 metų amžiaus grupėje yra 22.

Nukentėjusiems nuo smurto artimoje aplinkoje asmenims reikalingos kompleksinės - psichologinės, teisinės, socialinės, sveikatos priežiūros, švietimo, apgyvendinimo ir kitos būtinos paslaugos.

Įgyvendinant projektą „Telšių krizių centro pagalba Žemaitijos vaikams 2022 m.“, psichologinė pagalba suteikta 15 Plungės miesto ir rajono gyventojų.

**6.2.14. Didelis dėmesys** skiriamas alkoholizmu sergantiems asmenims - plečiamas socialinių paslaugų tinklas, rūpinamasi sergančiųjų reabilitacija ir priklausomybių prevencija bei ,,saugia nakvyne“.

* Nuo 2018 metų įgyvendinama *Priklausomybių mažinimo Plungės rajono savivaldybėje programa*, patvirtinta Savivaldybės tarybos 2018 metų vasario 15 dienos sprendimu Nr. T1-28. Ji skirta Savivaldybės gyventojams, nesaikingai vartojantiems alkoholį arba priklausomiems nuo jo, taip pat turintiems priklausomybę nuo kitų priklausomybę sukeliančių medžiagų, jų šeimų nariams ir kitoms gyventojų grupėms, kurioms yra tikslingos priklausomybės ligų prevencinės priemonės. Šią programą įgyvendina Plungės rajono savivaldybės Visuomenės sveikatos biuras, veiklai vykdyti įsteigtas priklausomybių konsultanto ir visuomenės sveikatos specialisto etatai. Programos veiklos numatytos iki 2025 metų.



Per 2022 metus pagal programą dirbantys specialistai suteikė 823 konsultacijas 184 priklausomybių turinčių asmeniui.

Konsultacijų metu vis asmenys nukreipti medicinos specialistų intervencijai, 37 asmenims darbuotojai padėjo spręsti probacijos tarnybos iškeltas sąlygas, 16 asmenų padėjo registruotis Užimtumo tarnyboje, 11 asmenų padėta įsidarbinti, 63 asmeniui padėjo vykdyti AV proceso metu iškeltus jiems įsipareigojimus, 151 asmuo dalyvavo paskaitose priklausomybių tema.

* Sprendžiant nesaikingai vartojančių asmenų *,,saugios nakvynės“* klausimą VšĮ Plungės rajono savivaldybės ligoninėje teikiama neblaivių asmenų laikino apnakvindinimo paslauga, kurios kaina – 17,00 eurų už parą, nustatyta Savivaldybės tarybos 2022 m. gruodžio 22 d. sprendimu Nr. T1-283. Ši paslauga teikiama prie ligoninės pastatytame priestate, kuriame yra 4 lovos - 2 moterims ir 2 vyrams. Atvežti neblaivūs asmenys yra apžiūrimi medicinos personalo, vykdoma jų registracija bei užtikrinamas šių asmenų saugumas. Dėl teikiamų paslaugų mažėja „saugios nakvynės“ paslaugas gaunančių krizinėje situacijoje atsidūrusių asmenų patiriamos traumos, nušalimai ir kiti susirgimai ypač šaltuoju metų laikotarpiu. Ši paslauga 2022 metais suteikta 165 asmenims, o šiais metai paslaugos suteiktos jau 158 asmenims.
* *Krizių įveikimo pagalbą vyrams ir jų šeimų nariams* antrus metus teikia Plungės vyrų krizių centras. Centre asmenims, turintiems priklausomybių, grįžusiems iš įkalinimo įstaigų ar kitiems krizinėje situacijoje atsidūrusiems asmenims teikiamos informavimo, konsultavimo paslaugos. Savitarpio pagalbos grupėse ar teikiant individualias konsultacijas, asmenims siekiama padėti įveikti iškilusias psichologines krizes, gerinti socialinę asmenų integraciją, mažinti smurto artimoje aplinkoje ir visuomenėje apraiškas. Organizuodama paslaugas įstaiga bendradarbiauja su kitais socialiniais partneriais – Plungės SPC, probacijos tarnyba, seniūnijomis, o nuo 2023 metų pradžios ir su Užimtumo tarnyba. Per 2022 metus suteikta 218 konsultacijų 98 asmenims (70 vyrų ir 28 moterims). Įstaigos darbuotojas dalyvavo 17 AV posėdžių, 3 susitikimuose su jaunimu Plungės atviro jaunimo centre. Įstaigos socialinėms veikloms pagal pateiktą projektą vykdyti 2022 metais iš Savivaldybės biudžeto lėšų skirta 2 000 eurų, 2023 metų veikloms vykdyti – 2 500 eurų.

**6.3. Bendrosioms socialinėms paslaugoms priskiriama:** informavimas; konsultavimas; tarpininkavimas ir atstovavimas; maitinimo organizavimas; aprūpinimas būtiniausiais drabužiais ir avalyne; transporto organizavimas; sociokultūrinės paslaugos; asmeninės higienos ir priežiūros paslaugų organizavimas ir darbas su jaunimu gatvėje ir kitos.

Bendrosios socialinės paslaugos teikiamos asmeniui (šeimai), kurio gebėjimai rūpintis savo asmeniniu gyvenimu gali būti ugdomi be specialistų pagalbos. Šios socialinės paslaugos savivaldybės gyventojams yra teikiamos socialinių paslaugų įstaigose, Socialinės paramos skyriuje, seniūnijose, nevyriausybinėse organizacijose ir kitose vietose, kur organizuojamas socialinių paslaugų teikimas.

Savivaldybėje teikiamos šios žemiau išvardintos bendrosios socialinės paslaugos. Dalis Socialinių paslaugų kataloge apibrėžtų bendrųjų socialinių paslaugų įeina į kitų socialinių paslaugų sudėtį ir teikiamos kompleksiškai.

**6.3.1. Nemokamo maitinimo paslaugas ir aprūpinimą maisto produktais** teikia Plungės SPC.

Plungės SPC labdaros valgykloje 2022 metais nemokamo maitinimo paslaugas gavo 26 Plungės miesto gyventojai ir 32 įstaigos Dienos centro lankytojai.

Savivaldybės administracija kartu su Plungės SPC dalyvauja Europos pagalbos labiausiai skurstantiems asmenims fondo projekte „Parama maisto produktais ir higienos prekėmis II“. 2022 metais parama maisto produktais labiausiai nepasiturintiems asmenims buvo dalijama šešis kartus. 2 750 Savivaldybės gyventojams išdalyta 70,54 tonos maisto produktų už 128 891eurą. Taip pat du kartus teikta parama higienos prekėmis už 16 683 eurus. Vienam paramos gavėjui per metus teko 25,65 kg maisto produktų už 46,87 euro, higienos prekių - už 6,07 euro. Paramą gavo 1046 Plungės miesto gyventojas ir 1 704 - seniūnijose gyvenantys asmenys. Iš viso pagal Europos pagalbos labiausiai skurstantiems asmenims programą 2022 metais 2750 gyventojai gavo paramos už 145 575,17 euro, t. y. 46 973,33 euro daugiau negu 2022 metais. Nepanaudoti maisto produktų ir higienos prekių likučiai perduodami labdaros valgyklai ir Plungės KC.

Projekto partneriams iš Europos pagalbos labiausiai skurstantiems asmenims fondo yra skiriama 5 proc. nuo išdalintų prekių/produktų vertės papildančioms priemonėms įgyvendinti. 2023 metais iš ES projekto skirtų lėšų papildančioms veikloms tikslinės paramos gavėjams organizuoti (mokymams, edukacijai, išvykoms ir kt.) planuojama panaudoti apie 14 630 eurų projektinių lėšų.

Bendradarbiaudamas su labdaros ir paramos fondu „Maisto bankas“, ir ,,Iki“ tinklo parduotuvėmis, Plungės SPC teikia paramą maisto produktais mažas pajamas turintiems Plungės rajono gyventojams. Minėtiems asmenims per 2022 metus suformuoti ir išdalyti 240 maisto produktų paketai.

Dėl Rusijos Federacijos karinių veiksmų Ukrainoje į Savivaldybę atvykusiems šios šalies gyventojams taip pat organizuota ir teikta parama maisto produktais. Per 2022 metus Plungės SPC atvykusiems ukrainiečiams šios paramos išdalijo 576 paketus.

**6.3.2. Transporto organizavimo paslaugas** Plungės SPC teikia asmenims, kurie dėl negalios, ligos ar senatvės turi judėjimo problemų ir dėl sveikatos ar pajamų trūkumo negali naudotis visuomeniniu transportu. Gerinant teikiamos paslaugos kokybę, neįgaliųjų poreikiams naudojamas pritaikytas automobilis su hidrauliniu keltuvu. Transporto paslaugos teikiamos neįgaliems asmenims, lankantiems Dienos centro dienos užimtumo grupę, taip pat neįgalūs asmenys vežami į dializės procedūras bei teikiamos vienkartinio pobūdžio specialaus transporto paslaugos, kai asmenys vežami į gydymo įstaigas ar reikalinga pagalba apgyvendinant asmenį socialinės globos namuose. Per 2022 metus specialaus transporto paslauga skirta ir suteikta 73 asmenims.

Cukrinio diabeto klubas teikia transporto paslaugas Plungės rajone gyvenantiems neįgaliems ir juos lydintiems asmenims, sudaro galimybę rajono neįgaliesiems nuvykti į tolimesnius miestus, ypač gydymosi tikslais. Neįgaliųjų prašymu, vienkartinė transporto paslauga skiriama nuvykti į sveikatos priežiūros, reabilitacijos įstaigas, į NDNT skyrius, į ortopedijos įmones ir kitais asmens prašyme nurodytais tikslais ir atvejais. Transporto paslaugai teikti 2022 metais Savivaldybė skyrė 12 000 eurų, transporto paslaugos suteiktos 19 neįgaliųjų.

Svarbu pažymėti, kad Savivaldybėje jos teritorijoje visuomeninis transportas gyventojams teikiamas nemokamai. Autobusų maršrutai derinami atliepiant visų bendruomenės narių poreikius. Plungės autobusų parkas turi 2 autobusus, kurie atitinka prieinamumo reikalavimus - žemagrindis, įrengtas pandusas, pritaikyta vieta neįgaliojo vežimėlio naudotojui su saugos diržais, perspėjamieji mygtukai išorėje ir viduje, įrengti garsiniai pranešimai, ir 12 autobusų, kuris iš dalies atitinka minėtus reikalavimus visuomeniniu transportu su techninės pagalbos priemonėmis vykstantiems neįgaliesiems.

**Kitos socialinės paslaugos ir organizuojama pagalba.**

**6.3.3. Gyventojų aprūpinimą techninės pagalbos priemonėmis** vykdo Plungės SPC. Per 2022 metus įstaiga priėmė 429 gyventojų prašymus kompensacinės technikos pagalbos priemonėms gauti ir jiems išdavė 486 kompensacines priemones neįgaliųjų specialiųjų poreikių tenkinimui už 25 385,56 euro, 285 techninės pagalbos priemonės buvo grąžintos.

**6.3.4. Būsto pritaikymo programa.** Judėjimo negalią turintiems asmenims sudarant palankesnę gyvenamąją aplinką iš Savivaldybės ir valstybės biudžetų lėšų pritaikomas jų gyvenamasis būstas.

2022 metais pagal Neįgalių žmonių būsto pritaikymo programą suaugusių negalią turinčių asmenų būsto ir aplinkos pritaikymui panaudota 60 762,11 euro: 36 010,37 euro - iš valstybės ir 24 751,74 euro - iš Savivaldybės biudžetų lėšų. Suaugusių asmenų su spec. nuolatinės slaugos poreikiu ar judėjimo techninės pagalbos priemonėmis poreikių patenkinimui pritaikyti 9 būstai, iš jų 3 būstams nupirkti mobilūs keltuvai, 1 - vonios keltuvas, 2 būstuose įrengti keltuvai nusileidimui iš pirmo aukšto ant antžeminės namo dalies, atlikti kiti aplinkos pritaikymo darbai. Iš devynių pareiškėjų du asmenys būstus prisitaikė savarankiškai, vienas asmuo dalį būsto pritaikymo darbų organizavosi savarankiškai, kitą būsto pritaikymo dalį organizavo Savivaldybė.

*Šaltinis:Socialinės paramos skyriaus duomenys*

Savivaldybėje yra visuomeninės paskirties pastatų, vis dar nepritaikytų neįgaliųjų poreikiams.

**6.3.5. Nevyriausybinės organizacijos** yra svarbūs bendrųjų socialinių paslaugų teikėjai gyventojams. Plungės rajono neįgaliųjų draugija, Telšių apskrities sergančiųjų nervų-raumenų ligomis asociacija, Cerebrinio paralyžiaus asociacijos Plungės skyrius veiklą vykdo Plungės bendruomenės centro patalpose, esančiose Vytauto g. 29, kurios yra pritaikytos neįgaliųjų poreikiams. Lietuvos aklųjų ir silpnaregių sąjungos Plungės filialas yra įsikūręs ir veiklą vykdo Vandentiekio g. 17, Plungės m., dviejų aukštų pastate. Plungės sutrikusios psichikos žmonių globos bendrija „Mūsų atžala“ ir Plungės sutrikusio intelekto žmonių globos bendrija „Plungės viltis“ patalpas veiklai nuomoja J. Tumo-Vaižganto g. 54, Plungėje.

2022 metais neįgaliųjų nevyriausybinių organizacijų veikla buvo finansuojama per Socialinės reabilitacijos paslaugų neįgaliesiems bendruomenėje projektų įgyvendinimą. Neįgaliųjų reikalų departamentas prie Socialinės apsaugos ir darbo ministerijos projektams įgyvendinti 2022 metams skyrė 57 000 eurų, Savivaldybės taryba – 12 000 eurų. Paraiškas pateikė 6 nevyriausybinės organizacijos.

**Socialinės reabilitacijos paslaugų neįgaliesiems bendruomenėje projektams finansuoti skirtų valstybės ir Savivaldybės biudžetų lėšų paskirstymas 2020 - 2022 metais**

|  |  |  |  |  |
| --- | --- | --- | --- | --- |
| ***Eil. Nr.*** | ***organizacijos pavadinimas*** | ***Skirta lėšų iš viso*** | | |
| 2020  metai | 2021  metai | 2022  metai |
| 1. | Viešoji įstaiga LASS Šiaurės rytų centras | 12 000 | 13 500 | 13 683 |
| 2. | Plungės sutrikusios psichikos žmonių globos bendrija „Mūsų atžala“ | 9 400 | 9 241 | 9 269 |
| 3. | Plungės sutrikusio intelekto žmonių globos bendrija „Plungės viltis“ | 11 200 | 10 652 | 10 409 |
| 4. | Plungės rajono neįgaliųjų draugija | 11 600 | 12 250 | 10 035 |
| 5. | Cerebrinio paralyžiaus asociacijos Plungės skyrius | 9 200 | 12 500 | 12 957 |
| 6. | Telšių apskrities sergančiųjų nervų- raumenų ligomis asociacijos Plungės skyrius | 10 800 | 11 500 | 12 647 |
| 7. | **Iš viso:** | **64 200** | **69 643** | **69 000** |

*Šaltinis: Socialinės paramos skyriaus duomenys*

Nuo 2023 metų sausio 1 dienos  socialinė reabilitacija neįgaliesiems bendruomenėje - socialinės priežiūros paslauga, kuri gyventojams teikiama ir finansuojama pagal akreditacijos reikalavimus.

Savivaldybėje veikia 24 kaimiškos bendruomenės, iš kurių dvi organizuoja vaikų dienos centrų veiklą: Asociacija Plungės rajono Stalgėnų seniūnijos šeimų bendruomenė ,,Gija“ ir Asociacija Varkalių bendruomenė. Plungės pagyvenusių žmonių klubas „Pilnatis“ vykdo įvairią socialinę kultūrinę veiklą bendruomenėje.

**6.3.6. Siekiama sutvarkyti Šv. Jono Krikštytojo parapijos patalpas**, esančias Vytauto g. 29, Plungėje, ir jas pritaikyti bendruomenės ir neįgaliųjų poreikiams bei veiklai. Šiai veiklai organizuoti įsteigta viešoji įstaigą Plungės bendruomenės centras, kurio pagrindinė paskirtis - organizuoti ir teikti socialines paslaugas bendruomenės nariams, stiprinti nevyriausybinių organizacijų veiklą.

Iš I-ojo pertvarkos etapo ir investicijų į infrastruktūrą laikotarpio išlieka aktualu įgyvendinti ,,Bendruomeninių apgyvendinimo bei užimtumo paslaugų asmenims su proto ir psichikos negalią plėtra Plungės rajone“ projektą, kurio metu suplanuota pastatyti 2 grupinio gyvenimo namus ( toliau - GGN) asmenims, turintiems proto ir psichinę negalią, kuriuose būtų apgyvendinti 23 Dūseikių socialinės globos namų gyventojai ir 7 Plungės rajono gyventojai.

Iš II-ojo pertvarkos etapo (2021-2027 metų) regiono plėtros projektams ir investicijoms į infrastruktūrą skirtų lėšų tikimasi:

* rekonstruoti 1 GGN;
* pritaikyti parapijos namų I–III aukštus - socialinių dirbtuvių ir dienos užimtumo centro asmenims su proto ir (ar) psichine negalia įkūrimas;
* pritaikyti parapijos namų II aukštą - dienos užimtumo centro senyvo amžiaus asmenims įkūrimas.

Projektų bendra vertė apie 2 699 999 eurai.

Plungės bendruomenės centras, dalyvavo ,,Daugiafunkcių centrų stiprinimas paslaugų prieinamumui ir efektyvumui gerinti“ projekte ir iš projektui skirtų lėšų įsigijo užimtumo veiklai, sporto, terapines, sveikatinimo ir kitas priemones reikalingas paslaugų teikimui, įrengė multisensorinį kambarį. Šiuo metu parapijos namų cokoliniame aukšte sutvarkytose patalpose veiklą vykdo neįgaliųjų draugijos, bendruomenės nariams organizuojama kita veikla.

Plungės bendruomenės centras siekia dalyvauti naujame "Bendruomeninių socialinių paslaugų pagyvenusiems žmonėms plėtra, siekiant paremti deinstitucionalizaciją ir sumažinti gyventojų skaičiaus mažėjimą projekto teritorijoje" projekte, kuris finansuojamas 2021-2027 metų INTERREG VI-A Latvijos ir Lietuvos bendradarbiavimo abipus programos lėšomis.

Iš projektui skirtų lėšų planuojama:

* įsigyti neįgaliesiems pritaikytą mikroautobusą transporto paslaugoms teikti bendruomenės centro veiklose dalyvauti norintiems asmenims;
* finansuoti bendruomenės centro užsiėmimus senjorams;
* rengti mokymus bendruomenės centro ir Plungės SPC darbuotojams.

Bendras projekto biudžetas -127 228 eurai.

**6.4. Prevencinės socialinės paslaugos** naujai suformuotų socialinių paslaugų rūšis.

Prevencines socialines paslaugas sudaro: potencialių socialinių paslaugų gavėjų paieškos paslauga kompleksinės paslaugos šeimai, darbas su bendruomene, šeimos konferencija, atvirasis darbas su jaunimu, mobilusis darbas su jaunimu.

Prevencinių socialinių paslaugų tikslas – padėti asmeniui (šeimai) ir (ar) bendruomenei išvengti galimų socialinių problemų ir (ar) socialinės rizikos atsiradimo, sudaryti sąlygas asmeniui (šeimai) ugdyti ir (ar) stiprinti gebėjimus savarankiškai spręsti socialines problemas, palaikyti socialinius ryšius su visuomene, taip pat padėti didinti socialinę įtrauktį. 2023 metams socialinėms paslaugoms teikti iš valstybės biudžeto skirta 24 679 eurai lėšų.

**6.4.1. Kompleksinės paslaugos šeimoms teiktos** įgyvendinant projektą „Kompleksinių paslaugų teikimas šeimoms bendruomeniniuose šeimos namuose“.

Projektą koordinuotai vieno langelio principu vykdė VšĮ „Edukacija kitaip“. Projekto laikotarpiu teiktos:

1. Kompleksinės paslaugos Bendruomeniniuose šeimos namuose:

* + psichosocialinė pagalba;
  + šeimos įgūdžių ugdymas;
  + pozityvios tėvystės mokymai;
  + parama nėščiosioms, porų konsultacijos;
  + projekto dalyviams - vaikų priežiūros paslauga (nuo 3 metų iki 7 metų amžiaus vaikams)

2. Asmeninio asistento paslaugos.

Bendruomeniniuose šeimos namuose dirbantys specialistai iš viso per šešerius projekto vykdymo metus nuo jo pradžios kompleksinių paslaugų suteikė 1 891 asmeniui, asmeninio asistento paslaugos suteiktos 10 asmenų su negalia.

Teikiant projektines paslaugas pasiektas Projekto pagrindinis tikslas - padėti šeimoms spręsti krizines situacijas, susijusias su fizinių, emocinių, saugumo, socialinių, vaikų ugdymo, tarpusavio santykių, saviraiškos poreikių tenkinimu, taip pat sudaryti palankias sąlygas derinti šeimos nariams darbo įsipareigojimų, profesinės veiklos ir šeimos, vaikų priežiūros pareigas. Teikiant asmeninio asistento paslaugą visiems, negalią turintiems asmenims nuo 16 metų, kuriems nustatytas neįgalumo lygis arba darbingumo lygis, visiškai arba vidutiniškai apribojantis jų veiklą, kito asmens pagalba padėjo paslaugos gavėjams orientuotis, judėti, dirbti, savarankiškai tvarkyti asmeninį ir socialinį gyvenimą.

Paslaugų teikimas pagal Projektą užbaigtas 2022 metų gruodžio 31 dieną, paslaugų teikimui panaudota 92 575 eurai projektinių lėšų.

Nuo 2023 metų kovo 1 dienos organizuoti prevencinių socialinių paslaugų teikimą ir vykdyti Bendruomeninių šeimos namų funkcijas organizuojant Kompleksinių paslaugų šeimai teikimą pavesta Plungės KC įgyvendinatnaują projektą „Kompleksinės paslaugos (KOPA)“, kuris finansuojamas pagal 2021- 2030 metų plėtros programos valdytojos šeimos politikos stiprinimo plėtros programos pažangos priemonės Nr. 09 004 02 05 01 „Gerinti socialinių paslaugų kokybę ir prieinamumą, didinti socialinės paramos veiksmingumą kriziniais atvejais šeimoje“ 8 veiklos „Kompleksinių paslaugų šeimai teikimas Sostinės regione“ ir 9 veiklos „Kompleksinių paslaugų šeimai teikimas Vidurio ir vakarų Lietuvos regione“ projektų finansavimo sąlygų aprašą. Veiklų vykdymas finansuojamas 2021-2027 m. ES struktūrinės paramos „Europos socialinio fondo +“ ir 2021-2027 m. ES struktūrinės paramos bendrojo finansavimo lėšomis. 2023 metų planuojamas lėšų poreikis paslaugoms organizuoti 28 800 eurų.

**6.4.2. Atvirasis darbas su jaunimu** vykdomas ir paslaugos mažiau galimybių turinčiam jaunimui teikiamos Plungės atviro jaunimo centre. Veiklas organizuoja 2 jaunimo darbuotojai. Paslaugos teikiamos siekiant ugdyti jaunų žmonių (14-29 metų) asmenines ir socialines kompetencijas, padėti jauniems žmonėms aktyviai įsitraukti į bendruomeninius ir visuomeninius procesus, jaunimas motyvuojamas dalyvauti jo interesus atitinkančioje veikloje. Per dieną vidutiniškai centre apsilanko nuo 15 iki 20 jaunuolių. Per mėnesi jaunimo centre vidutiniškai vyksta iki 8 planinių ir 4 neplanuotos veiklos. 2022 metais šiai paslaugai teikti buvo skirtas 49 000 eurų finansavimas iš Savivaldybės biudžeto lėšų. Atviro jaunimo centro duomenimis, 2022 metais centrą lankė ir įvairiose veiklose dalyvavo apie 2 150 jaunuolių, iš kurių 770 merginų ir 1 380 vaikinų. Stebima, kad padidėjo centre besilankančių merginų skaičius. Centras pritraukė 290 individualių jaunuolių iš kurių 135 centrą aplankė pirmą kartą. Paslauga gavėjams teikiama nemokamai 2023 metais šiai paslaugai teikti iš Savivaldybės biudžeto lėšų skirta 61 400 eurų.

**6.4.3.** **Mobilusis darbas su jaunimu** Plungės atviro jaunimo centre pradėtas organizuoti 2022 metais. Nepavykus įdarbinti darbuotojų mobiliam darbui Plungės rajono savivaldybėje už skirtas lėšas buvo pradėta, kaip paaiškėjo, teikti Plungės rajono jaunimui būtina paslauga   – nuotolinės psichologinės konsultacijos. Pasiekta 10 Savivaldybėje gyvenančių jaunuolių, kuriems buvo skirtos 334 valandos individualių konsultacijų. Plungės atviro jaunimo centre buvo suorganizuotos ir trys grupinės psichologinės veiklos. Darbas su jaunimu praėjusiais metais bendradarbiavimo sutarčių pagrindu organizuotas Stalgėnų, Narvaišių ir Karklėnų seniūnijose.

2023 metais šios paslaugos vykdymui numatyta lėšų 2 darbuotojų išlaikymui (po 0,5 etato) - 11 273 eurų finansavimas iš Savivaldybės biudžeto lėšų.

**7. Socialinių darbuotojų ir socialinių darbuotojų padėjėjų skaičius Savivaldybėje.**

Teikiamų socialinių paslaugų kokybė labai priklauso nuo darbuotojų kvalifikacijos, kompetencijos ir gebėjimų tinkamai atlikti pareigas. Socialinių paslaugų įstaigose ir seniūnijose dirbantys socialiniai darbuotojai kelia savo kvalifikaciją įvairiuose mokymuose bei seminaruose. Seniūnijose bei socialinių paslaugų įstaigoje dirbantiems socialiniams darbuotojams 2022 metais buvo organizuojami mokymai, už kuriuos buvo apmokėta iš valstybės biudžeto tikslinių dotacijų lėšų, iš viso 10 000 eurų. Mokymus organizavo Plungės SPC. Kiekvienas Atvejo vadybininkas ir socialinis darbuotojas išklausė 84 valandų mokymus. 2023 metais supervizijų organizavimui ir kvalifikacijos kėlimui numatyta skirti - 10 000 eurų lėšų.

**Socialinių darbuotojų ir socialinių darbuotojų padėjėjų skaičius Savivaldybėje 2022 metais**

|  |  |  |  |  |
| --- | --- | --- | --- | --- |
| ***Eil. Nr.*** | ***Įstaigos*** | ***Socialinių darbuotojų skaičius*** | | ***Individualios priežiūros darbuotojų skaičius*** |
| **iš viso** | **iš jų - finansuojamų iš valstybės biudžeto** |
| 1. | Savivaldybės socialinių paslaugų įstaigose: | 42 | 24 | 42 |
| 1.1. | biudžetinėse | 43 | 24 | 42 |
| 2. | viešosiose (NVO) | 9 | 8 | 8 |
| 3. | Savivaldybės administracijoje | 10 | - | - |
| 4. | **Iš viso:** | **62** | **32** | **50** |

**8. Ankstesnių metų socialinių paslaugų plano įgyvendinimo rezultatų trumpa apžvalga.**

Vadovaujantis Socialinių paslaugų planavimo metodika, Socialinių paslaugų planas sudaromas šešioliktą kartą. Savivaldybė yra pagrindinė institucija, planuojanti, organizuojanti ir garantuojanti socialines paslaugas savo rajono gyventojams. Įgyvendinant 2022 metų Socialinių paslaugų planą, didelę reikšmę turėjo augantis rajono gyventojų poreikis socialinėms paslaugoms ir skiriamoms lėšoms paslaugoms teikti.

**Įgyvendinant plano priemonę** ,,Teikti socialinės globos paslaugas tėvų globos netekusiems vaikams, organizuojant paslaugas vaikams bendruomenėje“ buvo numatyta, kad 2022 metais bus pastatyti ir įkurti antri BVGN socialinės globos paslaugoms tėvų globos netekusiems ar laikinai paimtiems vaikams bendruomenėje teikti ir vaikai į juos iš Vaikų globos grupės bus perkelti. Tačiau BVGN pastatyti nespėta, bet vaikai buvo perkelti į pritaikytas BVGN veiklai buto patalpas. Šiuo metu vaikai gyvena dviejuose butuose adresu: Vėjo g. 12-17 ir Vėjo g. 12-26, Plungėje. BVGN statybos ir įrengimo suplanuota pabaiga 2023 metų rugpjūčio 31 diena.

**Įgyvendinant plano priemonę** ,,Pradėti teikti palydėjimo paslaugą jaunuoliams“ nuo 2022 metų balandžio 1 dienos Plungės SPC Vaikų globos grupės patalpose pradėtos teikti socialinės priežiūros paslaugos sulaukusiems pilnametystės asmenims iki 24 m., kuriems buvo teikiama socialinė globa/rūpyba socialinės globos įstaigoje ar kurie gyveno socialinę riziką patiriančiose šeimose. Kaip buvo numatyta paslaugai teikti įstaiga akreditavo 5 vietas. Per ne pilnus nuo paslaugos teikimo pradžios metus įstaigoje paslauga suteikta 3 jaunuoliams.

**Įgyvendinant plano priemonę** „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtros“ projektą ir aktyvinti Globos centro veiklą“ GIMK darbuotojai rengia ir konsultuoja asmenis, pageidaujančius globoti vaikus savo šeimoje, nuo 2022 metų sausio 1 dienos teikia akredituotą pagalbą globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti bei jų šeimose augantiems vaikams. Projekto lėšomis iš dalies finansuota Globos centro veiklą: darbo vietų įkūrimas; 1,25 etato soc. darbuotojo, atliekančio globos koordinatoriaus funkcijas, ir 0,25 etato psichologo išlaikymas, už skirtas lėšas tai pat nupirkta transporto priemonė. Plano priemonės įgyvendinimui skirtos projektinės lėšos bus baigtos panaudoti 2023 metų balandžio mėnesį. Nuo 2023 metų gegužės mėnesio šios priemonės pagrindu bus pradėtas įgyvendinti kitas projektas, kuriuo taip pat numatyta iš dalies finansuoti Plungės SPC Globos centro veiklą.

**Įgyvendinant plano priemonę** ,,Teikti kokybiškas ir akredituotas vaikų dienos socialinės priežiūros paslaugas vaikams vaikų dienos centruose“ iš valstybės biudžeto tikslinės dotacijos ir Savivaldybės biudžeto lėšų finansuota 8 vaikų dienos centrų veikla, kurie teikė akredituotas vaikų dienos socialinės priežiūros paslaugas vaikams. Vaikų dienos  centruose teikiama pagalba yra lengvai prieinama, atitinkanti vaiko poreikius, savalaikė ir ją teikia kvalifikuoti specialistai. Rajone 2022 metais šiai paslaugai teikti akredituotos 192 vietos, iš viso ši paslauga suteikta 230 vaikų, tarp jų 17 ukrainiečių. Iš Savivaldybės biudžeto vaiko išlaikymui skirta 30 eurų per mėnesį. Per 2022 metus Savivaldybės biudžeto lėšų šios plano priemonės įgyvendinimui panaudota 89 800 eurų.

**Įgyvendinant plano priemonę** ,,Įgyvendinti „Paslaugų centro vaikams įkūrimas Plungės mieste“ projektą išplėtojant individualizuotai teikiamų paslaugų vaikams su negalia infrastruktūrą“ Plungės specialiojo ugdymo centras įgyvendina iš ES struktūrinių fondų lėšų finansuojamą projektą. Jo tikslas - gerinti kompleksiškai ir individualizuotai teikiamų paslaugų vaikams su negalia ir jų šeimos nariams prieinamumą, plėtojant šių paslaugų infrastruktūrą bendruomenėje. Per 2022 metus parengti reikalingi dokumentai ir pradėtas rangos darbų pirkimas. Įgyvendinant projektą nuo 2022 metų liepos 1 dienos įstaiga pradėjo teikti licencijuotas dienos socialinės globos paslaugas vaikams su negalia bei suaugusiems asmenims su sunkia negalia iki 21 metų, kol jie mokosi centre, ir laikino atokvėpio paslaugas. Paslaugoms teikti centre numatytos 24 vietos, iš jų 3 vietos laikino atokvėpio paslaugoms, kurios teikiamos iki 5 parų per savaitę - iš viso 720 valandų arba 30 parų per metus. Per 2022 metus Dienos socialinės globos centre paslaugos iš viso suteiktos 18 vaikų, laikino atokvėpio paslaugos suteiktos 4 vaikams ir juos prižiūrintiems artimiesiems. 2022 metais Savivaldybės vaikų dienos socialinės globos paslaugoms organizuoti iš Savivaldybės biudžeto buvo skirta 17 000 eurų ir 18 329 eurai valstybės biudžeto tikslinės dotacijos lėšų asmenims su sunkia negalia socialinei globai organizuoti.

**Įgyvendindami plano priemonę** „Skatinti Plungės rajono savivaldybės šeimas savo šeimose globoti tėvų globos netekusius vaikus“ Globas centro darbuotojai nuolatos ir įvairiomis priemonėmis viešino informaciją apie globėjų paiešką, dalyvavo susitikimuose su bendruomenėmis, su potencialiais globėjais kalbėjosi asmeniškai. 2022 metais už prižiūrimus tėvų globos netekusius vaikus pagalbos pinigai po 126 eurų, o nuo 2022 metų birželio 1 dienos - 138 eurų per mėnesį išmoką už vaiką mokėta visiems globėjams. Šią išmoką iš Savivaldybės biudžeto lėšų gavo 53 vaikus globojantys asmenys. Išmokoms iš Savivaldybės biudžeto lėšų skirta 85 900 eurų.

**Įgyvendinant plano priemonę** „Teikti socialinės globos paslaugas suaugusiems asmenims su negalia ir senyvo amžiaus asmenims socialinės globos namuose“, buvo siekiama tenkinti asmenų, pasirinkusių globos įstaigą poreikį ir sutrumpinti apgyvendinimo globos namuose laukimo laikotarpį, todėl paslaugos buvo pradėtos pirkti Taikos Karalienės globos namuose Klaipėdoje, ,,Senjoro dvaras“ Vėžaičiuose, Muniškių socialinės globos namuose Kaune ir kitur. Metų pabaigoje iš viso globos namuose gyveno 141 asmuo, o per 2022 metus socialinės globos namuose iš viso apgyvendinti 36 asmenys. Vienas asmuo paliko institucinę globą jam paskyrus socialinės priežiūros paslaugas bendruomenėje.

**Įgyvendinant plano priemonę** ,,Plėsti socialinių paslaugų teikimą psichinę negalią turintiems asmenims. Įgyvendinant Dūseikių socialinės globos namų pertvarką, pastatyti grupinio gyvenimo namus“ iš suplanuotų 3 GGN pradėti statyti 2 GGN adresu: Rasytės g. 2 ir Mendeno g. 2J, Plungėje, kurių statybos ir įrengimo darbų pabaiga numatyta 2023 metų gruodžio 31 diena. Dar vieno GGN namo rekonstrukcija suplanuota perkelti į kitą projekto lėšomis finansuojamą laikotarpį, kurio metu numatyta įgyvendinti ir socialinių dirbtuvių bei dienos užimtumo centro asmenims su psichine negalia Plungės bendruomenės centro pastate įkūrimą.

**Įgyvendinant plano priemonę** „Teikti integralios pagalbos paslaugas sunkią negalią turintiems asmenims jų namuose“, buvo teikiamos integralios (slaugos ir socialinės globos) pagalbos paslaugos namuose. Paslaugas vienu metu 30 asmenų teikė 3 mobilios komandos, kurias sudarė slaugytojas, slaugytojo padėjėjai ir reabilitacijos specialistas. Pasibaigus projektiniam finansavimui plano priemonė įgyvendinta ją finansuojant iš Savivaldybės biudžeto lėšų. Panaudotos lėšos 2022 metų pabaigoje kompensuotos ES struktūrinių fondų lėšomis, kurios numatytos 2021–2027 metų laikotarpiui. Per metus integralios pagalbos paslaugos suteiktos 37 sunkią negalią turintiems asmenims. Plano priemonė išlieka aktuali 2023 metais, pradėtas įgyvendinti naujas integralios pagalbos paslaugų teikimui skirtas projektinis laikotarpis, kurio veiklų vykdymo ir finansavimo trukmė 2023-2026 metų pabaiga. Tikimais, kad per visą projekto laikotarpį paslaugos bus suteiktos 80 asmenų. ES lėšų projektui įgyvendinti numatyta - 626 372 eurai.

**Įgyvendinant plano priemonę** ,,Teikti apsaugoto būsto paslaugą proto ir (ar) psichinę negalią turintiems asmenims bendruomenėje“ VšĮ ,,Sudoku“ pagal projektą dviejuose išnuomotose butuose Plungės mieste teikė akredituotą apgyvendinimo apsaugotame būste paslaugą 3 rajono neįgaliesiems. Iš projekto lėšų apmokėtos būsto nuomos išlaidos, komunaliniai mokesčiai, būsto draudimo išlaidos, socialinio darbuotojo išlaikymas. Asmenys gavo kokybiškas ir savalaikes paslaugas bendruomenėje, pagal poreikį tarpininkavimą įsidarbinant, pagalbą darbinėje ir kitoje veikloje. Asmenims paslaugos buvo teikiamos nemokamai, projektas finansuojamas ES lėšomis.Savivaldybėje paslaugos pagal projektą užbaigiamos teikti 2023 metų balandžio 30 dieną. 2022 metų pabaigoje akredituota apgyvendinimo apsaugotame būste paslaugą Telšių mieste pradėta teikti vienam asmeniui palikusiam institucinę globą Dūseikių socialinės globos namuose. Paslauga finansuota iš Savivaldybės biudžeto lėšų ir asmens pajamų. Poreikis teikti apgyvendinimo apsaugote būste paslaugą pagal įvertintą socialinių paslaugų poreikį 2023 metais išlieka aktualus 3 asmenims.

**Įgyvendinant plano priemonę** ,,Organizuoti asmeninės pagalbos teikimą negalią turintiems asmenims“ nuo 2022 metų liepos 1 dienos Plungės SPC organizuoja ir teikia asmeninės pagalbos neįgaliesiems paslaugas. Pagal įvertintą paslaugos poreikį asmeninis asistentas individualiai teikia pagalba neįgaliajam, kuriam yra nustatytas neįgalumo lygis arba 55 proc. ir mažesnis darbingumo lygis, arba specialiųjų poreikių lygis. Kartu atlieka darbus ir vykdo veiklas, kurių dėl negalios asmuo negali atlikti savarankiškai. Paslauga finansuojama iš valstybės biudžeto lėšų ir asmens pajamų. Iš valstybės biudžeto 2022 metais paslaugai teikti buvo panaudota 19 842 eurai. Paslauga suteikta 11 negalią turinčių asmenų.

**Įgyvendinant plano priemonę** ,,Organizuoti paslaugų teikimą mažiau galimybių turinčiam jaunimui“ Plungės atviras jaunimo centras pradėjo teikti atvirasis darbo ir mobilusis darbo su jaunimu paslaugas 14-29 metų jaunuoliams ugdant asmenines ir socialines kompetencijas, motyvuoti dalyvauti jų interesus atitinkančioje veikloje. Per mėnesi jaunimo centre vyko iki 8 planinių ir 4 neplanuotos veiklos, o per dieną vidutiniškai centre apsilankė nuo 15 iki 20 jaunuolių. 2022 metais centrą lankė ir įvairiose veiklose iš viso dalyvavo apie 2 150 jaunuolių. Mobilusis darbas su jaunimu praėjusiais metais organizuotas Stalgėnų, Narvaišių ir Karklėnų seniūnijose. Per nuotolines psichologines konsultacijas pasiekta 10 Savivaldybėje gyvenančių jaunuolių, kuriems buvo skirtos 334 valandos individualių konsultacijų. Jaunimo pritraukimui ir paslaugų organizavimui 2022 metais iš Savivaldybės biudžeto iš viso buvo skirta 54 636 eurai.

**Įgyvendinant plano priemonę** ,,Tęsti Priklausomybių mažinimo programos priemonių įgyvendinimą“, Plungės visuomenės sveikatos biure dirba koordinatorius ir priklausomybių konsultantai finansuojami iš programai skirtų Savivaldybės biudžeto lėšų. Per 2022 metus specialistai suteikė 823 konsultacijas 184 asmeniui. Visi konsultuoti asmenys nukreipti medicinos specialistų intervencijai, 37 asmenims darbuotojai padėjo spręsti probacijos tarnybos iškeltas sąlygas, 63 asmenims padėta vykdyti AV proceso metu iškeltus jiems įsipareigojimus, 151 asmenų išklausė paskaitas priklausomybių temomis. Stiprinant darbą su asmenimis turinčiais priklausomybių krizių įveikimo pagalbą vyrams ir jų šeimų nariams teikė Plungės vyrų krizių centras. Čia per 2022 metus 98 asmenims suteikta 218 konsultacijų. Įstaigos darbuotojas dalyvavo 17 AV posėdžių, 3 susitikimuose su jaunimu Plungės atviro jaunimo centre ir kitur. Įstaigos socialinėms veikloms pagal pateiktą projektą vykdyti skirta 2 000 eurų iš Savivaldybės biudžeto. Priklausomybių turintys asmenys turi galimybę gauti kokybiškas paslaugas, reikalingas konsultacijas motyvuojančias pokyčiams.

**Įgyvendinant plano priemonę** ,,Pritaikyti gyvenamąjį būstą žmonėms su negalia ir šeimoms, auginančioms neįgalius vaikus“ Savivaldybėje judėjimo negalią turinčių asmenų būstai pritaikomi jų poreikiams. Per 2022 metus iš Savivaldybės ir valstybės biudžeto lėšų suaugusių asmenų su negalia poreikiams pritaikyti 9 būstai, nupirkti 3 mobilūs keltuvai, 1 vonios keltuvas, 2-uoje būstuose įrengti keltuvai nusileidimui, atlikti kiti aplinkos pritaikymo darbai. Du asmenys būstus prisitaikė savarankiškai, vienas asmuo dalį būsto pritaikymo darbų organizavosi savarankiškai, kitą būsto pritaikymo dalį organizavo Savivaldybė. Būsto pritaikymo programai iš Savivaldybės biudžeto skirta 24 751 euras. Pritaikyta aplinka sudaro palankias sąlygas negalią turintiems asmenims gyventi savo namuose.

**Įgyvendinant plano priemonę ,,**Dalyvauti Europos pagalbos labiausiai skurstantiems asmenims fondo projekto „Parama maisto produktais ir higienos prekėmis II“ veikloje bei kitose prekybos centrų organizuojamose akcijose“ per 2022 metus 2 750 labiausiai nepasiturintiems Savivaldybės gyventojams tiekta parama maisto produktais ir higienos prekėmis. Per 6 kartus išdalyta parama maisto produktais, o higienos prekėmis – per 2 kartus. Išdalytos paramos vertė – 145 575 eurai, t. y. 46 973 eurais daugiau negu 2021 metais. 2023 metais numatyta užbaigti projektą ir organizuoti sklandų perėjimą nuo fizinio paramos paketų dalijimo prie paramai skirtų lėšų pervedimo į socialines korteles. 2022 metais ,,Maisto banko“ akcijos metu ir iš prekybos centrų surinkti maisto produktai Plungės SPC suformuoti į 816 maisto produktų paketus, kurie išdalyti prašymus pateikusiems mažas pajams gaunantiems asmenims, neįgaliesiems, vienišiems senyvo amžiaus asmenims ir kitiems asmenims, atsidūrusiems krizinėse situacijose, tarp jų ir dėl Rusijos Federacijos karinių veiksmų Ukrainoje į Savivaldybę atvykusiems šios šalies gyventojams. Per 2022 metus Plungės SPC atvykusiems ukrainiečiams šios paramos išdalijo 576 paketus.

Dauguma numatytų priemonių buvo įgyvendintos, tačiau socialinei paslaugų plėtrai, ypač įsitraukiant į projektines veiklas, kai reikalingas Savivaldybės prisidėjimas, Savivaldybės biudžeto lėšų reikėtų skirti daugiau. Didėjant socialinių paslaugų poreikiui bei siekiant geresnės teikiamų paslaugų kokybės, turi būti plečiamas ne tik socialinių paslaugų įstaigų tinklas, bet ir užtikrinama bendruomenės, organizacijų, ginančių žmonių socialinių grupių interesus ir teises, pagalba.

**III SKYRIUS**

**UŽDAVINIAI IR PRIEMONIŲ PLANAS**

**9. Savivaldybės 2023 metų socialinių paslaugų plėtros kryptys.**

**9.1. 2023 metų prioritetinės socialinių paslaugų rūšys**:

* Išlieka prioritetu stiprinti socialinių paslaugų - globos - teikimo formas tėvų globos netekusiems vaikams - vaikus apgyvendinti šeimose, pas budinčius globotojus (rūpintojus) ir (ar) BVGN.
* Pradėti teikti kokybiškas prevencines socialines paslaugas, kai asmenims (šeimoms) būtina pagalba ir paslaugos siekiant, kad ateityje būtų išvengta galimų socialinių problemų ir socialinės rizikos atsiradimo, skatinti bendruomenės socialinę įtrauktį.
* Stiprinti teikiamas bendrąsias socialines paslaugas ir gerinti jų prieinamumą.
* Teikti tik akredituotas socialinės priežiūros paslaugas visų tikslinių grupių paslaugų gavėjams.
* Organizuoti sunkią negalią turinčių asmenų priežiūrą (dienos globą) jų namuose; laikino atokvėpio paslaugas šeimos narius prižiūrintiems artimiesiems.
* Plėsti socialinių paslaugų tinklą psichinę negalią turintiems asmenims, įgyvendinant socialinės globos namų pertvarką: pastatyti GGN, organizuoti neįgaliųjų dienos užimtumo paslaugas bendruomenėje, teikti apgyvendinimo apsaugotame būste paslaugą neįgaliesiems.
* Skatinti Plungės bendruomenės centro veiklas, siekiant pritaikytose Plungės parapijos patalpose organizuoti dienos užimtumo paslaugas nevyriausybinių neįgaliųjų organizacijų bendruomenėms, rengiant projektus ir ieškant finansavimo Plungės parapijos namuose esančių patalpų pritaikymui neįgalių žmonių ir bendruomenės poreikiams.

**9.2. Prioritetinės žmonių socialinės grupės:**

* asmenys (šeimos) patiriantys įvairių sunkumų ar atsidūrę krizinėje situacijoje;
* našlaičiai ir be tėvų globos likę vaikai;
* sunkią negalią turintys, senyvo amžiaus asmenys ir jų šeimų nariai;
* psichinę negalią turintys asmenys ir priklausomybės ligomis sergantys asmenys;

Socialinė parama bei paslaugos asmeniui (šeimai) ir toliau bus teikiamos atsižvelgiant į Savivaldybės gyventojų individualius poreikius ir interesus bei vadovaujantis LR socialinių paslaugų įstatymo nuostatomis.

**10. Priemonių planas.**

*Lentelėje naudojami sutrumpinimai:* ***SB***– *Savivaldybės biudžetas,* ***VB***– *valstybės biudžeto tikslinė dotacija,* ***ES****/****PL****- projekto lėšos,* ***AM*** –  *asmens mokėjimas.*

|  |  |  |  |  |  |
| --- | --- | --- | --- | --- | --- |
| **Uždaviniai** | **Priemonės** | | **Lėšos**  **(eurais),**  **finansavimo šaltiniai** | **Atsakingi vykdytojai** | **Laukiamas rezultatas** |
| **1** | **2** | | **3** | **4** | **5** |
|  | | | | | |
| 1. Organizuoti socialinės priežiūros, dienos, trumpalaikės ir ilgalaikės socialinės globos paslaugų teikimą tėvų globos netekusiemsvaikams, neįgaliems vaikams bei socialinę riziką patiriantiems vaikams ir jų šeimoms | | 1. Teikti socialinės globos paslaugas tėvų globos netekusiems vaikams, organizuojant paslaugas vaikams bendruomenėje. | SB-245 000  ES-60 000 | Plungės SPC | Socialinės globos paslaugos tėvų globos netekusiems ar laikinai paimtiems vaikams teikiamos bendruomenėje, šeimose ar pas budinčius globotojus. Iš ES projekto lėšų įkurti antrus BVGN naujai pastatytame name. Iki bus pastatytas namas paslaugas vaikams teikti pritaikytose BVGN veiklai patalpose (butuose). |
| 2. Teikti palydėjimo paslaugą jaunuoliams. | SB-14 994 | Plungės SPC | Teikti socialinės priežiūros paslaugas sulaukusiems pilnametystės asmenims iki 24 m., kuriems buvo teikiama socialinė globa/rūpyba socialinės globos įstaigoje ar kurie gyveno socialinę riziką patiriančiose šeimose. Paslaugai (su apgyvendinimu) teikti įstaigoje akredituotos 5 vietos. |
| 3. Įgyvendinti „Paslaugų, skatinančių ir efektyviai palaikančių globą šeimos aplinkoje, vystymas“ projektą aktyvinant Globos centro veiklą. | SB-90 200  PL-36 600 | Plungės SPC | GIMK darbuotojai rengia ir konsultuoja asmenis, pageidaujančius globoti vaikus savo šeimoje ir teikia akredituotą pagalbą globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti bei jų šeimose augantiems vaikams. Nuo 2023 metų gegužės mėnesio pradedamas vykdyti naujas ES lėšomis finansuojamas projektas iš kurių finansuojami Globos centro 2 globos koordinatoriai ir 0,25 etato – psichologo. |
| 4. Teikti kokybiškas vaikų dienos socialinės priežiūros paslaugas vaikams vaikų dienos centruose. | VB-157 300  SB-108 600 | Socialinės paramos skyrius,  NVO | Iš valstybės biudžeto tikslinės dotacijos ir Savivaldybės biudžeto lėšų finansuoti veiklą vaikų dienos centrų, teikiančių akredituotas vaikų dienos socialinės priežiūros paslaugas vaikams. Iš Savivaldybės biudžeto lėšų vieno vaiko išlaikymui per mėnesį skirti po 32,50 euro, vaikams su negalia ar turintiems spec. ugdymosi poreikių po 60 eurų. |
| 5. Teikti socialinę prie-žiūrą šeimoms patiriančioms sunkumų, stiprinti koordinuotai teikiamą pagalbą telkiant ir jungiant įvairių sričių specialistus. | VB-715 500 | Plungės SPC | AV specialistai koordinuoja kompleksinės pagalbos teikimo šeimai procesą, jungia ir įtraukia įvairių sričių specialistus problemoms spręsti. Socialiniai darbuotojai teikia tik akredituotą socialinės priežiūros paslaugą. 2023 metais 2 individualios priežiūros darbuotojai teikia praktinę pagalba šeimoms auginant vaikus iki 2 metų amžiaus arba vaikus su negalia iki 3 metų amžiaus. |
| 6. Įgyvendinti „Paslaugų centro vaikams įkūrimas Plungės mieste“ projektą išplėtojant individualizuotai teikiamų paslaugų vaikams su negalia infrastruktūrą. | ES-1 932 581  SB-100 100 | Plungės specialiojo ugdymo centras, Savivaldybės taryba | Pritaikyti specialiojo ugdymo centro patalpas socialinių paslaugų ir kitų reikalingų paslaugų vaikams su negalia ir raidos sutrikimais teikimui bendruomenėje. |
| 7. Teikti dienos socialinės globos ir laikino atokvėpio paslaugas vaikams su negalia Plungės specialiojo ugdymo centre. | VB-76 204  SB-37 700 | Plungės specialiojo ugdymo centras | Dienos socialinės globos centre teikti dienos socialinės globos paslaugas vaikams su negalia ir su sunkia negalia bei suaugusiems asmenims su sunkia negalia iki 21 m., kol jie mokosi centre. Licencijuotos socialinės globos paslaugų teikimui numatytos 24 vietos. |
| 8. Skatinti Plungės rajono savivaldybės šeimas savo šeimose globoti tėvų globos netekusius vaikus. | SB-120 000 | Socialinės paramos skyrius | Mokėti pagalbos pinigus budintiems globotojams ir globėjams, globojantiems vaikus šeimoje. |
| 2. Organizuoti dienos, trumpalaikės ir ilgalaikės socialinės globos paslaugų teikimą neįgaliems ir senyvo amžiaus asmenims | | 1. Teikti socialinės globos paslaugas suaugusiems asmenims su negalia ir senyvo amžiaus asmenims socialinės globos namuose. | VB-1 073 900  SB-295 000 | Socialinės paramos skyrius | Organizuojant socialinės globos paslaugų teikimą asmenis, parinkti labiausiai jų poreikius ir negalią atitinkančius socialinės globos namus. |
| 2. Teikti dienos socialinės globos paslaugas negalią turintiems asmenims. | VB-106 400  SB-123 400  AM -14 600 | Plungės SPC | Teikti dienos globos paslaugas institucijoje 13-15 suaugusių asmenų su sunkia negalia. Paslaugas teikti ir asmens namuose. |
| 3. Teikti integralios pagalbos paslaugas sunkią negalią turintiems asmenims jų namuose. | PL-138 000  VB-21 600  AM-3 800 | Plungės SPC | Siekti teikti kompleksines (slaugos ir socialinės globos) paslaugas daugiau nei 30 asmenų. Paslaugas finansuoti ES ir VB lėšomis. |
| 4. Plėsti socialinių paslaugų teikimą psichinę negalią turintiems asmenims. Pastatyti grupinio gyvenimo namus. | PL-761 200 | Savivaldybės  taryba | Įgyvendinant Dūseikių sgn pertvarką 2023 metais ES projekto lėšomis pastatyti 2 grupinio gyvenimo namus, juos įrengti ir pritaikyti neįgaliųjų apgyvendinimui. |
| 3. Plėtoti socialinės priežiūros paslaugas asmenims su negalia, senyvo amžiaus ir krizinėje situacijoje atsidūrusiems asmenims | | 1. Organizuoti pagalbos namuose paslaugas, gerinti jų kokybę ir prieinamumą. | SB-432 100  AM-8 000 | Plungės SPC,  VšĮ ,,Nacionalinės integracijos institutas“ | Pagal įvertintą socialinių paslaugų poreikį teikti akredituotas pagalbos namuose paslaugas senyvo amžiaus ir vienišiems asmenims. |
| 2. Teikti apgyvendinimo apsaugotame būste paslaugą proto ir (ar ) psichinę negalią turintiems asmenims bendruomenėje. | SB- 25 200 | Akredituota įstaiga | Teikti akredituotas apsaugoto būsto paslaugas asmenims turintiems psichikos negalią. Išnuomoti būstai skiriamas socialinis darbuotojas 3-4 rajono neįgaliesiems. |
| 3. Teikti dienos užimtumo paslaugas proto negalią turintiems asmenims. | SB-144 800  AM-3 300 | Plungės SPC | Dienos centre teikti akredituotas socialinių įgūdžių ugdymo palaikymo ir (ar) atkūrimo paslaugas asmenims su proto negalia virš 18 metų amžiaus. Paslaugai teikti akredituota 16 vietų. |
| 4. Teikti laikino apnakvindinimo ir apgyvendinimo nakvynės namuose paslaugas Plungės KC suaugusiems socialinę riziką patiriantiems asmenims. | SB-258 900  AM-16 000 | Plungės KC | Paslaugos teikiamos suaugusiems asmenims, patiriantiems socialinę riziką. Laikino apnakvindininimo paslaugai teikti akredituotos 4 vietos, apgyvendinimo nakvynės namuose -38 vietos. |
| 5. Teikti intensyvią krizių įveikimo pagalbą krizinėje situacijoje atsidūrusiems asmenims su vaikais, tenkinti vaiko apsaugos poreikį teikiant laikinąją priežiūrą. | SB-104 500  AM- 300 | Plungės SPC | Pagalbos šeimai tarnybos Krizių centre teikiamos paslaugos krizinėje situacijoje atsidūrusiems suaugusiems asmenims ir jų vaikams bei užtikrinama laikinoji vaiko priežiūros paslauga. Šiai paslaugai teikti akredituota 15 vietų. |
| 6. Teikti socialinės reabilitacijos paslaugas neįgaliesiems bendruomenėje. | VB-92 130  SB-38 073 | Socialinės paramos skyrius,  NVO | Teikti akredituotas socialinės reabilitacijos paslaugas neįgaliesiems bendruomenėje. Šiai paslaugai teikti NVO iš viso akredituota 185 vietos. |
| 7. Organizuoti asmeninės pagalbos teikimą negalią turintiems asmenims. | V-105 286  AM-4 000 | Plungės SPC | Asmeninis asistentas individualiai teikia pagalba neįgaliajam, kuriam yra nustatytas neįgalumo lygis arba 55 proc. ir mažesnis darbingumo lygis, arba specialiųjų poreikių lygis. Kartu atlieka darbus ir vykdo veiklas, kurių dėl negalios asmuo negali atlikti savarankiškai. |
| 4. Plėtoti bendrąsias socialines paslaugas Savivaldybės gyventojams | | 1. Teikti nemokamo maitinimo paslaugas labdaros valgykloje, ieškoti kitų maitinimo organizavimo būdų. | SB-39 300 | Plungės SPC | Teikti maitinimą Dienos centro lankytojams ir kitiems asmenims, neturintiems sąlygų pasigaminti karšto maisto savo namuose. Negalintiems dėl sveikatos lankytis labdaros valgykloje 1-2 kartus per mėnesį suformuoti sauso maisto davinius iš akcijose surinktų maisto produktų. |
| 2. Dalyvauti Europos pagalbos labiausiai skurstantiems asmenims fondo projekto „Parama maisto produktais ir higienos prekėmis II“ veikloje bei kitose prekybos centrų organizuojamose akcijose. | SB-8 608  ES/VB-164 630 | Socialinės paramos skyrius, Plungės SPC, seniūnijos | Sudaryti mažas pajamas gaunančių asmenų sąrašus, organizuoti produktų sandėliavimo ir transportavimo paslaugas, taip pat išdalyti produktus gyventojams pagal sudarytus sąrašus, organizuoti papildančių priemonių įgyvendinimą. |
| 3. Teikti specialaus transporto paslaugas neįgaliems asmenims. | SB-47 200  AM-2 200 | Plungės SPC,  Cukrinio diabeto klubas,  NVO | Teikti kokybiškas specialaus transporto paslaugas dializuojamiems asmenims ir kitiems Savivaldybės gyventojams. Specialaus transporto paslaugas teikti didesniam neįgaliųjų skaičiui. |
| 4. Organizuoti aprūpinimą būtiniausiais daiktais ir avalyne. | - | Plungės KC, Plungės SPC, NVO | Esant poreikiui, aprūpinti asmenis ir šeimas būtiniausiais daiktais iš labdarai gaunamos paramos. |
| 5. Organizuoti prevencinių socialinių paslaugų teikimą bendruomenės nariams | | 1.Teikti socialines paslaugų asmenims, patiriantiems sunkumų. | VB-24 679 | Plungės KC | Plungės KC darbuotojas organizuoja pagalbos procesą, kaip prevenciją, asmenims patiriantiems sunkumų ar atsidūrusiems krizinėse situacijose. |
| 2. Įgyvendinti „Kompleksinės paslaugos (KOPA)“ projektą. | VB-28 800 | Plungės KC | Bendruomeniniuose šeimos namuose organizuoti ir teikti reikalingas kompleksines paslaugas šeimoms Savivaldybėje. |
| 3. Organizuoti paslaugų teikimą mažiau galimybių turinčiam jaunimui. | SB- 72 673 | Plungės atviro jaunimo centras | Teikti atviro darbo ir mobilaus darbo su jaunimu paslaugas 14-29 metų jaunuoliams ugdant asmenines ir socialines kompetencijas, motyvuoti dalyvauti jų interesus atitinkančioje veikloje. |
| 6. Sukurti saugią aplinką visiems bendruomenės nariams | | 1. Organizuoti neblaivių asmenų saugios nakvynės paslaugas. | SB-17 600 | Plungės rajono savivaldybės ligoninė | Teikti neblaivių asmenų saugios nakvynės paslaugas. |
| 2. Tęsti Priklausomybių mažinimo programos priemonių įgyvendinimą. | SB-35 800 | Visuomenės sveikatos biuras | Teikiant  paslaugas padėti asmenims įveikti priklausomybes, atstatant jų savarankiškumą rūpintis savo asmeniniu gyvenimu. Konsultacijų vidurkis per mėnesį – 65. |
| 3. Gerinti organizuojamą pagalbą krizių įveikimui. | SB- 2 500 | Plungės vyrų krizių centras | Teikti pagalbą savitarpio pagalbos grupėse ar individualaus konsultavimo metu paslaugas asmenims, turintiems priklausomybių, grįžusiems iš įkalinimo įstaigų ar kitiems krizinėje situacijoje atsidūrusiems asmenims. Konsultacijų vidurkis per mėnesį – 18. |
| 4. Teikti paslaugas asmenims grįžusiems iš įkalinimo įstaigų siekiant jų integracijos į bendruomenę. | SB-3 200 | Socialinės paramos skyrius,  Plungės KC | Koordinuoti pagalbos paslaugas grįžusiems iš laisvės atėmimo vietų, teikti apgyvendinimo paslaugas nakvynės namuose, mokėti vienkartinę išmoką grįžus iš įkalinimo įstaigos. |
| 5. Organizuoti asmeninės higienos paslaugas (pirties ir dušo) asmenims gyvenantiems be patogumų ar kitoms socialiai jautrioms asmenų grupėms. | SB-11 000 | Plungės būstas | Teikti nemokamas (kompensuojamas iš Savivaldybė biudžeto) bendrosios pirties ir dušo paslaugas senatvės pensininkams, socialiai remtiniems bei asmenims su negalia ir vaikams iki 16 metų . |
| 6. Aprūpinti neįgalius žmones techninės pagalbos priemonėmis. | VB-25 000 | Plungės SPC | Organizuoti techninių pagalbos priemonių parvežimą ir išdalijimą pagal poreikius negalią turintiems asmenims. |
| 7. Pritaikyti gyvenamąjį būstą žmonėms su negalia ir šeimoms, auginančioms neįgalius vaikus. | VB-58 627  SB-35 000 | Socialinės paramos ir Vietos ūkio skyriai | Pagal neįgalių žmonių specialiuosius poreikius pritaikyti gyvenamuosius būstus neįgaliesiems ir šeimoms, auginančioms sunkią negalią turinčius vaikus. Pritaikomų būstų vidurkis per metus -9. |
| 8. Organizuoti Plungės bendruomenės centro veiklą. | SB- 75 000 | Plungės bendruomenės centras | Organizuoti bendruomenės nariams paslaugas jų poreikiams pritaikytose patalpose. |
| 9. Užtikrinti socialines paslaugas teikiančių darbuotojų kvalifikacijos kėlimą. | SB -3 000  VB -10 000 | Savivaldybės administracija,  Plungės SPC | Socialiniai darbuotojai per metus išklauso 16 valandų kvalifikacijos kėlimo kursus, dalyvauja supervizijose. |
| 10. Per įvairias sklaidos priemones teikti informaciją gyventojams apie savivaldybės teikiamas socialines paslaugas, organizuoti renginius, seminarus. | SB -300 | Socialinės paramos skyrius,  Plungės SPC | Skelbti informaciją savivaldybės tinklalapyje, rajoniniuose laikraščiuose. |

* 2022 metais sėkmingai įgyvendintas „Kompleksinių paslaugų šeimai teikimo Bendruomeniniuose šeimos namuose“ projektas (VšĮ Edukacija kitaip“). Projekto vertė - 92 575 eurai projektinių lėšų.
* 2022 metais įgyvendintas ,,Daugiafunkcių centrų stiprinimas paslaugų prieinamumui ir efektyvumui gerinti“ projektas (Bendruomenės centras – bendras Latvijos ir Lietuvos projektas). Projekto vertė – 94 300 eurų projektinių lėšų.
* 2022 metais įgyvendintas „Pagalbos mechanizmas vaikams ir jaunuoliams iš pažeidžiamų grupių bei jų šeimos nariams“ projektas (bendras Savivaldybės ir VšĮ Šeimos santykių instituto projektas, kuris finansuotas pagal 2014-2021 m. Europos ekonominės erdvės finansinio mechanizmo programą).
* 2023 metais tęsiamas ,,Bendruomeninių apgyvendinimo bei užimtumo paslaugų asmenims su proto ir psichikos negalia plėtra Plungės rajone“ projekto įgyvendinimas - statomi 2 GGN.
* 2023 metais Plungės specialiojo ugdymo centras tęsia „Paslaugų centro vaikams įkūrimas Plungės mieste“ projekto įgyvendinimą.
* 2023 metais Plungės SPC planuoja užbaigti įgyvendinti ,,Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtra“ projektą ir pradėti įgyvendinti ,,Paslaugų, skatinančių ir efektyviai palaikančių globą šeimos aplinkoje, vystymas“ projektą.
* 2023 metais Plungės SPC pradėjo įgyvendinti iš ES lėšų finansuojamą ,,Integralios pagalbos teikimas ir plėtra Lietuvos savivaldybėse“ projektą.
* 2023 metais Plungės KC pradeda įgyvendinti 2021-2027 m. Europos Sąjungos struktūrinės paramos „Europos socialinio fondo +“ ir 2021-2027 m. Europos Sąjungos struktūrinės paramos bendrojo finansavimo lėšomis finansuojamą „Kompleksinės paslaugos (KOPA)“ projektą.

**11. Regioninių socialinių paslaugų poreikis 2023 metams.**

**Ilgalaikės ir trumpalaikės socialinės globos paslaugos yra perkamos iš valstybės ir kitų savivaldybių pavaldumo įstaigų:**

| ***Eil. Nr.*** | ***Socialinių paslaugų rūšys pagal žmonių socialines grupes*** | ***Socialinės globos įstaiga*** | ***Mastas***  ***(vietų sk.)*** |
| --- | --- | --- | --- |
| 1. | Ilgalaikė socialinė globa | Dūseikių socialinės globos namai | 16 |
| Stonaičių socialinės globos namai | 27 |
| Padvarių socialinės globos namai | 5 |
| Suvalkijos socialinės globos namai | 1 |
| Specialieji socialinės globos namai ,,Tremtinių namai“ | 1 |
| Ventos socialinės globos namai | 1 |
| Antavilių pensionatas | 1 |
| Viliaus Gaigalaičio socialinės globos namai | 3 |
| Rietavo parapijos senelių globos namai | 34 |
| Kvėdarnos parapijos senelių globos namai | 2 |
| Pajūrio senelių namai | 1 |
| Šv. Domininko namai | 1 |
| Muniškių socialinės globos namai | 1 |
| Taikos Karalienės globos namai | 1 |
| Senjorų dvaras | 2 |
| Senjorų socialinės globos namai | 1 |
| Sveikatos fondas | 1 |
| GGN ,,Vaikystės aitvarai“ | 1 |
| 2. | Trumpalaikė socialinė globa proto ir (ar) psichinę negalią turintiems asmenims | Kretingos rajono savivaldybės Dienos veiklos centro Salantų padalinys | 2 |
| Dūseikių socialinės globos namai | 4 |
| Klaipėdos sutrikusio vystymosi kūdikių namai (vaikams) | 1 |

**IV SKYRIUS**

**FINANSAVIMO PLANAS**

**12. Socialinių paslaugų finansavimas.**

Socialinių paslaugų teikimo Savivaldybėje finansavimo šaltiniai yra Savivaldybės biudžeto, tikslinės valstybės biudžeto lėšos, skirtos darbuotojų, teikiančių socialinės priežiūros paslaugas šeimoms, darbo užmokesčiui apmokėti, ir asmenims su sunkia negalia socialinei globai teikti, taip pat ES ar bendrai finansuojamų projektų lėšos ir asmenų už paslaugas mokėjimai Savivaldybės biudžeto lėšų poreikis socialinėms paslaugoms teikti nuolat auga, nes didėja paslaugų gavėjų skaičius, daugėja teikiamų socialinių paslaugų ir siekiama teikti kokybiškas paslaugas.

**12.1. Socialinių paslaugų finansavimo šaltiniai:**

|  |  |  |  |  |
| --- | --- | --- | --- | --- |
| **Eil. Nr.** |  | **Faktinės** | **Planinės išlaidos**  **2023 m.**  **(eurais)** | **Palyginti 2023 m. su 2022 m., proc.** |
| **išlaidos**  **2022 m.**  **(eurais)** |
| **1** | **2** | **3** | **4** | **5** |
| **1.** | **Savivaldybės biudžeto išlaidos socialinėms paslaugoms** | **2 447 024** | **2 738 808** | **111,9** |
|  | **Savivaldybės biudžetas** | **55 543 299** | **58 466 441** | **105,3** |
| 1.1. | palyginti su bendru Savivaldybės biudžetu, proc. | 4,4 | 4,6 |  |
| **2.** | **LR valstybės biudžeto specialiosios tikslinės dotacijos lėšos** | **1 804 867** | **2 522 937** | **139,8** |
|  | iš jų: |  |  |  |
| 2.1. | socialinės priežiūros šeimoms paslaugų teikimui organizuoti | 582 200 | 715 500 | 122,9 |
| 2.2. | asmenų su sunkia negalia socialinei globai organizuoti | 751 436 | 1 073 900 | 142,9 |
| 2.3. | vaikų globos (rūpybos) išmokos globojamiems vaikams | 236 696 | 349 272 | 147,6 |
| 2.4. | akredituotoms socialinės reabilitacijos paslaugoms neįgaliesiems bendruomenėje organizuoti | 59 840 | 97 000 | 162,1 |
| 2.5. | akredituotoms vaikų dienos socialinės priežiūros paslaugoms vaikų dienos centruose organizuoti | 154 853 | 157 300 | 101,9 |
| 2.6. | asmeninei pagalbai organizuoti | 19 842 | 105 286 | 530,6 |
| 2.7. | prevencinėms socialinėms paslaugoms organizuoti | x | 24 679 | x |
| **3.** | **ES struktūrinių fondų lėšos** | **546 832** | **2 997 941** | **548,2** |
| 3.1. | ,,Integralios pagalbos teikimas ir plėtra Lietuvos savivaldybėse“ projektas | 94 400 | 138 000 | 146,2 |
| 3.2. | „Kompleksinių paslaugų teikimas šeimoms bendruomeniniuose šeimos namuose“ projektas | 64 500 | x | x |
| 3.3. | „Kompleksinės paslaugos (KOPA)“ projektas | x | 28 800 | x |
| 3.4. | ,,Bendruomeninių apgyvendinimo bei užimtumo paslaugų asmenims su proto ir psichikos negalia plėtra Plungės rajone“ projektas – 2 GGN statyba | 215 049 | 761 200 | 353,9 |
| 3.5. | ,,Daugiafunkcių centrų stiprinimas paslaugų prieinamumui ir efektyvumui gerinti“ projektas  (Bendruomenės centras – bendras Latvijos ir Lietuvos projektas) | 32 171 | 40 760 | 126,7 |
| 3.6. | ,,Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtros“ projektas | 25 000 | 9 500 | 38,0 |
| 3.7. | ,,Paslaugų, skatinančių ir efektyviai palaikančių globą šeimos aplinkoje, vystymas“ projektas | x | 27 100 | x |
| 3.8. | ,,Bendruomeninių vaikų globos namų tinklo plėtra Plungės rajono savivaldybėje“ projektas | 115 712 | 60 000 | 51,9 |
| 3.9. | „Paslaugų centro vaikams įkūrimas Plungės mieste“ projektas | x | 1 932 581 | x |
| **4.** | **Asmenų mokėjimas už socialines paslaugas** | **48 400** | **52 200** | **107,9** |
| **5.** | **Kitos lėšos (ES maisto produktai, būsto pritaikymas, kompensacinė technika)** | **206 970** | **233 627** | **112,9** |
| **6.** | **Iš viso,** Eur  (Savivaldybės ir valstybės biudžetų lėšos) | **5 054 093** | **8 545 513** | **169,1** |

**12.2. Socialinių paslaugų finansavimo šaltinių įvertinimas.**

Plungės rajono savivaldybėje socialinėms paslaugoms organizuoti ir teikti 2023 metais iš Savivaldybės biudžeto numatyta apie 14,7 proc. lėšų nuo visų lėšų, suplanuotų savarankiškosioms savivaldybės funkcijoms vykdyti. Socialinių paslaugų teikimas finansuojamas iš įvairių šaltinių: didžiausia dalis - 35,0 proc. sudaro vykdomų projektų ES struktūrinių fondų lėšos, 32,0 proc. yra iš Savivaldybės biudžeto lėšų ir 29,4 proc. - iš valstybės biudžeto tikslinės dotacijos lėšų.

**13. Socialinių paslaugų finansavimo iš Savivaldybės biudžeto lėšų būdai:**

|  |  |  |  |  |
| --- | --- | --- | --- | --- |
| **Eil. Nr.** | **Finansavimo būdai** | **Faktinės lėšos** | **Planinės lėšos**  **2023 m. (eurai)** | **2023 m., palyginti su 2022 m., proc.** |
| **2022 m.**  **(eurai)** |
| **1.** | Tiesioginis socialinių paslaugų įstaigų finansavimas (savivaldybės įstaigos) | **1 892 781** | **2 062 800** | **108,9** |
|  | Iš jų: |  |  |  |
| Plungės socialinių paslaugų centras | 1 333 000 | 1 417 800 | 106,4 |
| Plungės krizių centras | 211 500 | 258 900 | 122,4 |
| Plungės specialiojo ugdymo centras | 17 000 | 37 700 | 221,8 |
| Plungės visuomenės sveikatos biuro Priklausomybių mažinimo programa | 41 400 | 35 800 | 86,5 |
| Plungės rajono savivaldybės ligoninės saugios nakvynės programa | 15 500 | 17 600 | 113,5 |
| Ilgalaikės ir trumpalaikės socialinės globos paslaugos seniems ir neįgaliems asmenims | 274 381 | 295 000 | 107,5 |
| **2.** | Savivaldybės biudžeto lėšos, skirtos VšĮ, nevyriausybinėms organizacijoms | **167 877** | **332 200** | **197,9** |
| 2.1. | akredituotos socialinės reabilitacijos paslaugos neįgaliesiems bendruomenėje ir neįgaliųjų organizacijų teikiamos paslaugos ir kultūrinė veikla | 31 502 | 62 700 | 199,0 |
| 2.2. | akredituotos socialinės priežiūros paslaugos (pagalbai į namus, apgyvendinimas apsaugotame būste) | 1 575 | 85 900 | 5453,9 |
| 2.3. | akredituotos vaikų dienos socialinės priežiūros paslaugos vaikų dienos centruose (vaikų globos agentūra „Cyrulis“, Žemaičių Kalvarijos „Vilties vėrinėliai“, Šateikių vaikų dienos centras, Alsėdžių vaikų dienos centras, Stalgėnų bendruomenės ,,Gija“ vaikų dienos centras, Varkalių bendruomenės vaikų dienos centras, Vaikų ugdymas ,,DraugAUK“ ir ,,Mes“) | 89 800 | 108 600 | 120,9 |
| 2.4. | VšĮ Plungės bendruomenės centro programa | 45 000 | 75 000 | 166,6 |
| **3.** | „Bendruomeninių vaikų globos namų tinklo plėtra Plungės rajono savivaldybėje“ projektui | **159 867** | **80 000** | **50,0** |
| **4.** | „Paslaugų centro vaikams įkūrimas Plungės mieste“ projektui | **36 772** | **100 100** | **272,2** |
| **5.** | „Bendruomeninių apgyvendinimo bei užimtumo paslaugų asmenims su proto ir psichikos negalia plėtra Plungės rajone“ projektui – 2 GGN statybai | **39 636** | **100** | **0,3** |
| **6.** | „Daugiafunkcių centrų stiprinimo paslaugų prieinamumui ir efektyvumui gerinti“ projektui | **30 832** | **x** | **x** |
| **7.** | Kitos socialinės paslaugos (ES maisto produktai, būsto pritaikymas, pagalbos pinigai ir kt.) | **119 259** | **163 608** | **137,2** |
| **8.** | **IŠ VISO** | **2 447 024** | **2 738 808** | **111,9** |

**14. Lėšos, reikalingos žmogiškųjų išteklių plėtrai.**

* Siekiant efektyvinti socialinių paslaugų organizavimą, būtina investuoti į specialistų kvalifikacijos kėlimą. Įvertinus socialinių darbuotojų poreikį ir jų kvalifikaciją, numatoma sudaryti sąlygas tolesniam profesiniam tobulėjimui. 2023 metais Atvejo vadybininkų ir socialinių darbuotojų, dirbančių su šeimomis, supervizijoms ir profesinės kompetencijos tobulinimui skiriama 10 000 eurų valstybės biudžeto lėšų (2,5 proc. nuo socialinių darbuotojų darbo užmokesčiui patvirtintų asignavimų).
* Siekiant gerinti dienos socialinės globos paslaugų asmens namuose teikimą reikalingos apie 28 600 eurų lėšos 2 etatams finansuoti iš Savivaldybės biudžeto lėšų.

**15. Savivaldybės finansinių galimybių palyginimas su numatytų priemonių finansavimu.**

2023 metais Savivaldybė iš savo biudžeto lėšų socialinėms paslaugoms organizuoti ir teikti planuoja skirti2 738 808 eurus arba 4,6 proc.visų planuojamų Savivaldybės biudžeto lėšų.

Sėkmingai Plungės rajono gyventojams teikiamos šios socialinės paslaugos:

* bendrosios socialinės paslaugos (informavimas, konsultavimas, tarpininkavimas ir atstovavimas, maitinimo organizavimas, transporto organizavimas, atvirasis darbas su jaunimu ir mobilusis darbas su jaunimu);
* socialinės priežiūros paslaugos (pagalbos namuose, socialinių įgūdžių ugdymo, palaikymo ir (ar) atkūrimo (dienos užimtumo) paslaugos proto negalią turintiems asmenims, socialinė priežiūra šeimoms patiriančioms socialinę riziką ir jose augantiems vaikams, laikino apnakvindinimo, apgyvendinimo nakvynės namuose, intensyvi krizių įveikimo pagalba, pagalbaglobėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti) paslaugos);
* dienos socialinės globos paslaugos proto negalią turintiems asmenims įstaigoje;
* integrali pagalba asmens namuose;
* trumpalaikės ir ilgalaikės socialinės globos paslaugos senyvo amžiaus ir neįgaliems asmenims socialinės globos namuose.
* trumpalaikės ir ilgalaikės socialinės globos paslaugos tėvų globos netekusiems vaikams.

Savivaldybėje pradėtos teikti šios socialinės paslaugos:

* palydėjimo paslauga jaunuoliams (su apgyvendinimu);
* dienos socialinės globos paslaugos vaikams su negalia įstaigoje;
* laikino atokvėpio paslaugos įstaigoje.

Didėjant socialinių paslaugų poreikiui bei siekiant geresnės teikiamų paslaugų kokybės,plečiamassocialinių paslaugų tinklas, kurio veiklos užtikrinimui reikės skirti papildomą finansavimą iš Savivaldybės biudžeto lėšų:

* bus pradėtos teikti 2-5 butuose apgyvendinimo apsaugotame būste paslaugos asmenims turintiems proto ir (ar) psichinę negalią;
* GGN gyvens 30 proto ir psichinę negalią turinčių asmenų. Ilgalaikės socialinės globos paslaugų kaina, planuojama, išaugs;
* numatoma sutartis sudaryti su 2-3 budinčiais globotojais, kuriems už vaikų priežiūrą bus mokamos lėšos.

Savivaldybėje trūksta arba visai neteikiamos šios socialinės paslaugos:

* apgyvendinimo savarankiško gyvenimo namuose paslaugos vienišiems, socialinę riziką patiriantiems asmenims;
* trumpalaikės socialinės globos paslaugos asmens namuose;
* socialinės globos paslaugos dienos metu ilgesnį laiką asmens namuose specialiųjų poreikių turintiems asmenims;
* socialinės priežiūros ir dienos socialinės globos paslaugų užimtumo centruose senyvo amžiaus ir sergantiems demensija asmenims;
* laikino atokvėpio paslaugos namuose šeimos narius prižiūrintiems asmenims.

Plungės rajone veikiančios nevyriausybinės organizacijos į socialinių paslaugų teikimą įsitraukia aktyviau, tačiau organizacijų iniciatyvos dar labai trūksta kaimiškose rajono vietovėse. Šiuo metu kaimo ir mažų miestelių gyventojai turi mažiau galimybių gauti reikiamas socialines paslaugas, šiose vietovėse trūksta įvairesnių, visų socialinių grupių poreikius atitinkančių, socialinių paslaugų, trūksta aktyviai veikiančių NVO, teikiančių bendruomenines paslaugas gyventojams**.**

**15.1. Savivaldybės organizuojamų socialinių paslaugų įvertinimas.**

LR socialinės apsaugos ir darbo ministro 2014 m. sausio 20 d. įsakymu Nr. A1-23 patvirtinti Socialinių paslaugų išvystymo normatyvai (LR socialinės apsaugos ir darbo ministro 2022 m. vasario 10 d. įsakymo Nr. A1-99 redakcija). Vertinant pagal normatyvuose nustatytus socialinių paslaugų poreikius, 2022 metais Savivaldybės gyventojams tenka:

**SOCIALINIŲ PASLAUGŲ IŠVYSTYMO NORMATYVAI**

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | **Socialinės paslaugos pagal gavėjų grupes** | **Minimalus rodiklis** | **Siektinas rodiklis** | **Situacija 2022 m.** | |
| **Gavėjų skaičius** | **Rodiklis Savivaldybėje** |
| **1.** | **Socialinės paslaugos senyvo amžiaus asmenims**  **(jų šeimoms)** | **Gavėjų skaičius, tenkantis 1 000 senyvo amžiaus asmenų savivaldybėje** | | **9789** | |
| 1.1. | Pagalba į namus | 25 | 35 | 229 | 23,40 |
| 1.2. | Laikinas atokvėpis (socialinė priežiūra asmens namuose) | 1 | 2 | 1 | 0,10 |
| 1.3. | Dienos socialinė globa asmens namuose | 6 | 12 | 30 | 3,06 |
| 1.4. | Socialinių įgūdžių ugdymas, palaikymas ir (ar) atkūrimas įstaigoje (socialinių paslaugų centre, dienos centre, šeimos paramos centre, paramos šeimai tarnyboje ir kt.) | 6 | 10 | 0 | 0 |
| 1.5. | Dienos socialinė globa įstaigoje (dienos centre) | 2 | 3 | 1 | 0,10 |
| 1.6. | Apgyvendinimas savarankiško gyvenimo namuose | 1 | 2 | 0 | 0 |
| 1.7. | Trumpalaikė socialinė globa (asmens namuose arba įstaigoje) | 1 | 2 | 15 | 1,53 |
| 1.8. | Laikinas atokvėpis (trumpalaikė ar (ir) dienos socialinė globa) | 2 | 6 | 1 | 0,10 |
| 1.9. | Ilgalaikė socialinė globa | 12,5 | 15 | 133 | 13,59 |
| **1.10.** | **Socialinių paslaugų gavėjų – senyvo amžiaus asmenų – skaičius, tenkantis 1 000 senyvo amžiaus asmenų savivaldybėje, iš viso:** | **56,5** | **87** | **410** | **41,88** |
| **2.** | **Socialinės paslaugos darbingo amžiaus asmenims su negalia (jų šeimoms)** | **Gavėjų skaičius, tenkantis 1 000 darbingo amžiaus asmenų su negalia savivaldybėje** | | **2104** | |
| 2.1. | Pagalba į namus, socialinių įgūdžių ugdymas, palaikymas ir (ar) atkūrimas asmens namuose | 10 | 20 | 17 | 8,08 |
| 2.2. | Laikinas atokvėpis (socialinė priežiūra asmens namuose) | 1 | 2 | 0 | 0 |
| 2.3. | Dienos socialinė globa asmens namuose | 6 | 9 | 5 | 2,38 |
| 2.4. | Socialinių įgūdžių ugdymas, palaikymas ir (ar) atkūrimas įstaigoje (socialinių paslaugų centre, dienos centre, šeimos paramos centre, paramos šeimai tarnyboje ir kt.) | 40 | 52 | 18 | 8,55 |
| 2.5. | Dienos socialinė globa įstaigoje (dienos centre) | 13 | 18 | 19 | 9,03 |
| 2.6. | Apgyvendinimas savarankiško gyvenimo namuose | 3 | 9 | 0 | 0 |
| 2.7. | Apgyvendinimas apsaugotame būste | 2 | 5 | 4 | 1,90 |
| 2.8. | Trumpalaikė socialinė globa | 3 | 5 | 11 | 5,23 |
| 2.9. | Laikinas atokvėpis (trumpalaikė ar (ir) dienos socialinė globa) | 10 | 25 | 4 | 1,90 |
| 2.10. | Ilgalaikė socialinė globa: |  |  | 40 | 19,01 |
| 2.10.1. | grupinio gyvenimo namuose | 3 | 13 | 0 | 0 |
| 2.10.2. | socialinės globos namuose, specializuotuose slaugos ir socialinės globos namuose | 30 | 16 | 40 | 19,01 |
| 2.11. | Socialinių įgūdžių ugdymas, palaikymas ir (ar) atkūrimas socialinėse dirbtuvėse | 4 | 6 | 0 | 0 |
| **2.12.** | **Socialinių paslaugų gavėjų – darbingo amžiaus asmenų su negalia – skaičius, tenkantis 1 000 darbingo amžiaus asmenų su negalia savivaldybėje, iš viso:** | **125** | **180** | **118** | **56,08** |
| **3.** | **Socialinės paslaugos vaikams (jų šeimoms)** | **Gavėjų skaičius, tenkantis 1 000 vaikų savivaldybėje** | | **6135** | |
| 3.1. | Socialinių įgūdžių ugdymas, palaikymas ir (ar) atkūrimas) asmens (šeimos) namuose (gavėjai – vaikai, kurių šeimoms teikiama socialinė priežiūra) | 50 | 56 | 511 | 83,30 |
| 3.2. | Vaikų dienos socialinė priežiūra | 23 | 26 | 230 | 37,48 |
| 3.3. | Intensyvi krizių įveikimo pagalba (krizių centre, laikino apgyvendinimo įstaigoje šeimoms, turinčioms vaikų, savarankiško gyvenimo namuose, kitose socialinių paslaugų įstaigose) (gavėjai – vaikai, kuriems pagal Lietuvos Respublikos vaiko teisių apsaugos pagrindų įstatymą nustatyta laikinoji priežiūra) | 3 | 5 | 6 | 0,98 |
| **3.4.** | **Socialinių paslaugų gavėjų – vaikų – skaičius, tenkantis 1 000 vaikų savivaldybėje, iš viso:** | **76** | **87** | **747** | **121,76** |
| **4.** | **Socialinės paslaugos vaikams su negalia (jų šeimoms)** | **Gavėjų skaičius, tenkantis 1 000 vaikų su negalia savivaldybėje** | | **231** | |
| 4.1. | Laikinas atokvėpis (socialinė priežiūra asmens namuose) | 30 | 100 | 0 | 0 |
| 4.2. | Dienos socialinė globa asmens namuose | 10 | 13 | 1 | 4,33 |
| 4.3. | Dienos socialinė globa ar socialinė priežiūra įstaigoje  (dienos centre ar kt.) | 170 | 250 | 18 | 77,92 |
| 4.4. | Laikinas atokvėpis (trumpalaikė ar (ir) dienos socialinė globa) | 50 | 140 | 4 | 17,32 |
| 4.5. | Ilgalaikė (trumpalaikė) socialinė globa vaikams su negalia socialinės globos namuose vaikams su negalia, specializuotuose slaugos ir socialinės globos namuose | 5 | 4 | 2 | 8,66 |
| 4.6. | **Socialinių paslaugų gavėjų – vaikų su negalia – skaičius, tenkantis 1 000 vaikų su negalia savivaldybėje, iš viso:** | **265** | **507** | **25** | **108,23** |
| **5.** | **Socialinės paslaugos likusiems be tėvų globos vaikams**  **(jų šeimoms)** | **Gavėjų skaičius, tenkantis 1 000 vaikų, kuriems nustatyta globa (rūpyba), savivaldybėje** | | **74** | |
| 5.1. | Pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti (gavėjai – vaikai, kurių globėjai (rūpintojai), budintys globotojai, įtėviai ir šeimynų dalyviai gauna pagalbą) | 500 | 700 | 74 | 1000 |
| 5.2. | Ilgalaikė (trumpalaikė) socialinė globa: |  |  | 11 | 148,65 |
| 5.2.1. | šeimynose | 60 | 65 | 0 | 0 |
| 5.2.2. | bendruomeniniuose vaikų globos namuose | 120 | 130 | 8 | 108,11 |
| **5.3.** | **Socialinių paslaugų gavėjų – likusių be tėvų globos vaikų – skaičius, tenkantis 1 000 vaikų, kuriems nustatyta globa (rūpyba), savivaldybėje, iš viso:** | **680** | **895** | **85** | **1148,65** |
| **6.** | **Palydėjimo paslauga jaunuoliams (jų šeimoms)** | **Gavėjų skaičius, tenkantis 1 000 asmenų nuo 16 iki 24 metų savivaldybėje** | | **3244** | |
| 6.1. | su laikinu apgyvendinimu  (savarankiško gyvenimo namuose ar apsaugotame būste) | 2 | 4 | 3 | **0,92** |
| 6.2. | be laikino apgyvendinimo  (socialinių paslaugų įstaigoje ar asmens namuose) | 10 | 15 | 0 | 0 |
| **6.3.** | **Palydėjimo paslaugų gavėjų – jaunuolių – skaičius, tenkantis 1 000 asmenų nuo 16 iki 24 metų savivaldybėje, iš viso:** | **12** | **19** | **3** | **0,92** |
| **7.** | **Socialinės paslaugos socialinę riziką patiriantiems suaugusiems asmenims (jų šeimoms)** | **Gavėjų skaičius, tenkantis 1 000 suaugusių asmenų savivaldybėje** | | **29464** | |
| 7.1. | Psichosocialinė pagalba (socialinių paslaugų įstaigose ar asmens namuose) | 5 | 10 | 93 | 3,16 |
| 7.2. | Socialinių įgūdžių ugdymas, palaikymas ir (ar) atkūrimas socialinės priežiūros centruose (dienos centre, socialinių paslaugų centre, krizių centre, paramos šeimai centre ir kt.) | 2 | 3,5 | 0 | 0 |
| 7.3. | Apgyvendinimas savarankiško gyvenimo namuose | 0,3 | 1 | 0 | 0 |
| 7.4. | Intensyvi krizių įveikimo pagalba  (krizių centre, kitose socialinių paslaugų įstaigose): |  |  | 34 | 1,15 |
| 7.4.1. | su laikinu apgyvendinimu | 0.4 | 1 | 34 | 1,15 |
| 7.4.2. | be laikino apgyvendinimo | 1,5 | 2,5 | 0 | 0 |
| 7.5. | Apgyvendinimas nakvynės namuose ir laikinas apnakvindinimas laikino apnakvindinimo įstaigose | 1,5 | 2,5 | 88 | 2,99 |
| 7.6. | Trumpalaikė socialinė globa psichologinės bei socialinės reabilitacijos įstaigose asmenims, priklausomiems nuo psichoaktyviųjų medžiagų | 0,3 | 0,5 | 0 | 0 |
| **7.7.** | **Socialinių paslaugų gavėjų – socialinę riziką patiriančių suaugusių asmenų – skaičius, tenkantis 1 000 suaugusių asmenų savivaldybėje, iš viso:** | **11** | **21** | **215** | **7,30** |

**V SKYRIUS**

**PLĖTROS VIZIJA IR PROGNOZĖS**

**16. Socialinių paslaugų plėtros vizija.**

Socialinių paslaugų plėtrą, infrastruktūros pokyčius nulemia valstybės vykdoma politika, priimti teisės aktai, įgyvendinami projektai ir jų tęstinumo užtikrinimas bei kokybiškas požiūris į socialinių paslaugų teikimą.

Savivaldybės ateinančių 3 metų socialinių paslaugų plėtros vizija – kurti ir plėtoti gyventojų poreikius atitinkantį socialinių paslaugų įstaigų tinklą, siekti socialinių paslaugų teikimo optimizavimo bendruomenėje ir šeimose, užtikrinti reikalingų socialinių paslaugų teikimo tęstinumą. Sukurti paslaugų tinklą, kad kuo daugiau asmenų gautų paslaugas bendruomenėje. Saugiuose ir pritaikytuose namuose bendruomenėje gyventų neįgalieji, turintys proto ir (ar) psichinę negalią, ir tėvų globos netekę vaikai. Paslaugas gautų šeimos auginančios negalią turinčius vaikus.

2021–2030 metų laikotarpiui LR socialinės apsaugos ir darbo ministerijos (toliau - SADM) įgyvendinamoje Socialinės sutelkties plėtros programoje patvirtinta pažangos priemonė Nr. 09-003-02-02-11 „Sumažinti pažeidžiamų visuomenės grupių gerovės teritorinius skirtumus“, kurioje numatytas uždavinys „Didinti neįgaliųjų ir jų šeimų, senyvo amžiaus žmonių bei kitų pažeidžiamų ir socialinėje atskirtyje esančių grupių gerovę“. Šiam uždaviniui įgyvendinti numatytas reikalavimas – patvirtinti regionų plėtros planų priemonėse numatytas veiklas, skirtas institucinės globos pertvarkai įgyvendinti. Numatytos veiklos parengtos ir 2022 metais suderintos su SADM regioniniais socialinių paslaugų ir socialinių paslaugų infrastruktūros, reikalingos institucinės globos pertvarkai įgyvendinti, žemėlapiais. Šis pasirengimas yra pagrindas naujam ES finansinio laikotarpio programavimui, kuris bus skirtas perėjimui nuo institucinės globos prie šeimoje ir bendruomenėje teikiamų paslaugų.

Savivaldybė planuoja ir rengia trūkstamų socialinių paslaugų ir infrastruktūros priemonių planą kurių teikimas ir plėtra planuojama įgyvendinti iki 2030 m., tai:

|  |  |  |  |
| --- | --- | --- | --- |
| ***Eil.***  ***Nr.*** | ***Pavadinimas*** | ***Siektinas rodiklis*** | ***Planuojama bendra projekto vertė Eur*** |
| 1 | *,,Apsaugoto būsto infrastruktūros plėtra Plungės rajono savivaldybėje“* - suaugusiems asmenims su proto ir (ar) psichine negalia. Socialinės priežiūros paslauga ir gyvenamosios vietos suteikimas bendruomenėje. Viename būste apgyvendinami iš dalies savarankiški suaugę asmenys su negalia, paslaugų teikimas derinamas su individualia atvejo vadybininko (socialinio darbuotojo) pagalba ir kitomis paslaugomis bendruomenėje. | 5 dviejų kambarių būstai po 2 gyventojus sukuriant 10 vietų paslaugoms teikti. | 500 000 |
| 2 | *,,Grupinio gyvenimo namų infrastruktūros plėtra Plungės rajono savivaldybėje“* – GGN rekonstrukcija ir pritaikymas suaugusiems asmenims su proto ir (ar) psichine negalia. Bus sudarytos namų aplinkos sąlygos, asmenys aprūpinti būtiniausia įranga ir baldais. | 1 GGN rekonstrukcija adresu Birutės g. 6, Plungė, kuriame bus apgyvendinta 10 asmenų. | 823 529 |
| 3 | *,,Užimtumo paslaugų asmenims su intelekto ir (ar) psichikos negalia plėtra Plungės rajono savivaldybėje“* – socialinių dirbtuvių ir dienos užimtumo centro įkūrimas. Projekto metu numatoma patalpų rekonstrukcija ir pritaikymas, įrengiant intelekto ir (ar) proto negalią turintiems asmenims socialines dirbtuves ir dienos  užimtumo centrą, aprūpintais būtiniausia įranga  ir baldais. | SD ir DUC Plungės bendruomenės centro pastate (I-II aukštai), adresu Vytauto g. 29, Plungėje. Paslaugas bus galima teikti 30 asmenų. | 1 276 470 |
| 4 | *,,Nestacionarių socialinių paslaugų infrastruktūros modernizavimas ir plėtra Plungės rajono savivaldybėje“* – dienos užimtumo centro senyvo amžiaus asmenims įkūrimas. Projekto metu numatoma patalpų rekonstrukcija ir pritaikymas įrengiant senyvo amžiaus žmonėms dienos užimtumo centrą aprūpintą būtiniausia įranga ir baldais, kuriame būtų teikiamos socialinės priežiūros paslaugos senyvo amžiaus asmenims. | DUC Plungės bendruomenės centro pastate (II aukštas), adresu Vytauto g. 29, Plungėje. Paslaugas bus galima teikti 10 asmenų. | 600 000 |
| 5 | *,,Socialinio būsto fondo plėtra Plungės rajono savivaldybėje“* - projekto metu numatoma pastatyti naują 12 butų daugiabutį namą Plungės mieste. Planuojama, kad iš 12 butų 2 butai bus pritaikyti gausioms šeimoms, 10 butų - neįgaliesiems, kuriems reikalingas specialiai pritaikytas būstas. | 12 butų daugiabutis namas, adresu Skyplaičių g. 1, Plungėje. Planuojama apgyvendinti iki 22 šeimos narių. | 1 741 176 |

*Šaltinis: Strateginio planavimo ir investicijų skyriaus duomenys*

**17. Prognozuojamos socialinės paslaugos.**

Per ateinančius 3 metus numatoma plėtoti šias socialines paslaugas:

* pradėti teikti prevencines socialines paslaugas pagal poreikį visiems bendruomenės nariams, organizuoti kompleksinių paslaugų teikimą šeimoms Bendruomeniniuose šeimos namuose;
* kompleksiškai teikti kokybiškas akredituotas socialinės priežiūros paslaugas šeimoms, patiriančioms sunkumų ir jose augantiems vaikams, teikti individualios priežiūros darbuotojų praktinę pagalba šeimoms, kad kuo mažiau vaikų liktų be tėvų globos;
* teikti akredituotas intensyvios krizių įveikimo pagalbos ir socialinės priežiūros paslaugas, užtikrinant laikiną vaiko apsaugos poreikį, krizę patiriantiems asmenims (šeimoms) ir jų vaikams, siekiant atkurti jų savarankiškumą, prarastus socialinius ryšius padėti integruotis į visuomenę;
* aktyvinti Globos centro veiklą, stiprinti globėjų (rūpintojų) ir įtėvių paieškos, atrankos ir rengimo paslaugų teikimą, siekiant vaikus globoti (rūpinti) šeimos aplinkoje ar juos įvaikinti, skatinti globėjus ir budinčius globotojus periodinėmis piniginėmis išmokomis bei teikti jiems profesionalią pagalbą;
* trumpalaikės ir ilgalaikės socialinės globos paslaugas be tėvų globos likusiems vaikams teikti tik bendruomeniniuose globos namuose, skatinti globą šeimoje;
* siekti teikti kokybiškas ir akredituotas socialinės priežiūros paslaugas vaikams vaikų dienos centruose, pagalbos į namus senyvo amžiaus ir neįgaliems asmenims, palydėjimo paslaugas jaunuoliams, apgyvendinimo savarankiško gyvenimo namuose bei kitas socialinei priežiūrai priskiriamas paslaugas;
* teikti kokybiškas dienos, trumpalaikės socialinės globos paslaugas vaikams su negalia ir laikino atokvėpio paslaugas juos prižiūrintiems artimiesiems; sukurti infrastruktūrą bendruomenėje bei išplėsti šių paslaugų teikimą vaikams turintiems įvairiapusių raidos sutrikimų: mišrų raidos sutrikimą, intelekto sutrikimą, kompleksinę negalią, judesio ir padėties sutrikimų, elgesio ir emocijų sutrikimų, kurie dėl savo sveikatos būklės ar raidos sutrikimų turi specialiųjų poreikių, gerinant kompleksiškai ir individualizuotai teikiamų paslaugų vaikams su negalia ir jų šeimos nariams prieinamumą;
* teikti integralios (slaugos ir socialinės globos) pagalbos paslaugas sunkią negalią turintiems asmenims, teikti laikino atokvėpio paslaugas juos prižiūrintiems artimiesiems;
* organizuoti asmeninės pagalbos - asmeninio asistento individualiai teikiama pagalba neįgaliajam atlikti darbus ir vykdyti veiklas, kurių dėl negalios jis negali atlikti savarankiškai ir kurie būtini siekiant gyventi savarankiškai ir veikti visose gyvenimo srityse;
* sukurti kompleksinių paslaugų teikimo sistemą proto ir (ar) psichinę negalią turintiems suaugusiems asmenims - įrengti GGN, organizuoti dienos užimtumo paslaugas centre ir socialinėse dirbtuvėse, teikti akredituotas apsaugoto būsto paslaugas bendruomenėje;
* teikti trumpalaikės ir ilgalaikės socialinės globos paslaugas socialinės globos namuose nesavarankiškiems asmenims užtikrinant nuolatinę priežiūrą ir pagalbą;
* organizuoti ir teikti atviro darbo su jaunimu ir mobilaus darbo su jaunimu paslaugas mažiau galimybių turinčiam jaunimui;
* skatinti Plungės bendruomenės centro veiklą ir bendradarbiavimą su nevyriausybinių organizacijų ir seniūnijų bendruomenėmis, suteikti socialines paslaugas teikiančioms nevyriausybinėms organizacijoms pritaikytas patalpas, sukurti gerą materialinę bazę;
* teikti paslaugas asmenims, grįžusiems iš laisvės atėmimo vietų, siekiant platesnio asmenų socialinės integracijos į visuomenę, darbo rinką proceso, neturintiems gyvenamosios vietos teikti apgyvendinimo nakvynės namuose paslaugas;
* organizuoti kompleksinę ir gerai veikiančią priklausomybių turinčių asmenų gydymo nuo priklausomybių ir krizių įveikimo sistemą;
* išbandyti atvejo vadybininko/paslaugų koordinatoriaus paslaugų teikimą kuriems pirmą kartą nustatoma negalia esant darbingo amžiaus ar dirbant, taip pat psichikos ir (ar) intelekto turintiems asmenims;
* skatinti socialinius darbuotojus kelti savo kvalifikaciją, semtis naudingų darbo žinių ir įgūdžių bei kvalifikuotai atlikti socialinį darbą.

Teikiant socialines paslaugas, svarbu bendradarbiauti ir dirbti komandoje. Socialinės paslaugos turėtų būti teikiamos kompleksiškai bei derinamos su kitomis socialinės ir sveikatos apsaugos formomis. Todėl viena prioritetinių socialinių paslaugų plėtros krypčių yra ilgalaikės priežiūros paslaugų (kaip jos apibrėžtos LR sveikatos apsaugos ir LR socialinės apsaugos ir darbo ministrų bendru įsakymu, patvirtintame Slaugos ir socialinių paslaugų bendro teikimo tvarkos apraše) teikimo sistemos plėtojimas bei šių paslaugų teikimas rajono gyventojams, kuriems nustatytas šios paslaugos poreikis.

Įsigaliojus Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo, patvirtino LR sveikatos apsaugos ministro įsakymu, aktualiai redakcijai visos pirmines ambulatorines asmens sveikatos priežiūros paslaugas (šeimos medicinos) teikiančios asmens sveikatos priežiūros (toliau – PAASP), įstaigos privalo užtikrinti ambulatorinių slaugos paslaugų namuose (ASPN) teikimą, socialinių paslaugų poreikio vertinimą ir teikimą ir paliatyviosios pagalbos paslaugų teikimą prie tos PAASP įstaigos prisirašiusiems gyventojams (pacientams).

Savivaldybėje yra trys pirmines ambulatorines asmens sveikatos priežiūros paslaugas teikiančios asmens sveikatos priežiūros įstaigos, kurios nuo 2022 metų sausio 1 dienos įgyvendina šio teisės akto nuostatas, viena jų - UAB ,,Plungės sveikatos centras“ ASPN paslaugų teikimą savo pacientams užtikrina pati, kitų PAASP pacientams paslaugas teikia VšĮ Plungės rajono savivaldybės ligoninė. ASPN įstaigos sutarčių pagrindu bendradarbiauja su Plungės SPC ir teikia informaciją apie reikalingas socialines paslaugas asmenims. Plungės SPC gavęs informaciją vertina socialinių paslaugų poreikį asmenims ir organizuoja reikalingų socialinių paslaugų jiems teikimą.

Taip pat svarbu įgyvendinti asmenų į visuomenę integraciją (kaip ji apibrėžta LR socialinės apsaugos ir darbo ir LR teisingumo ministrų bendru įsakymu patvirtintame Iš pataisos įstaigų paleidžiamų (paleistų) asmenų socialinės integracijos tvarkos apraše), kuriems reikalingos kompleksinės socialinės integracijos paslaugos.

Įsigaliojus Aprašui Savivaldybėje buvo pradėtas vykdyti iš pataisos įstaigų paleidžiamų (paleistų) asmenų antrasis socialinės integracijos etapas. Įgyvendinant teisės akto nuostatas, Plungės KC pavesta vykdyti iš pataisos įstaigų paleidžiamų (paleistų) asmenų antrąjį socialinės integracijos etapą. Įstaigos paskirtas socialinis darbuotojas yra atsakingas už koordinuotą reikalingų paslaugų ir paramos iš pataisos įstaigų paleidžiamam asmeniui teikimą.

**18. Savivaldybės biudžeto augimo perspektyva ir numatomas pokytis.**

Plečiantis socialinių paslaugų infrastruktūrai ir didėjant paslaugų kainai socialinėms paslaugoms, skiriamų lėšų dalis kiekvienais metais turėtų didėti. Pertvarkant institucinę socialinės globos sistemą ir Savivaldybėje plečiant socialinės globos paslaugas proto ir (ar) psichinę negalią turintiems asmenims GGN, taip pat socialinės globos paslaugas tėvų globos netekusiems vaikams BVGN reikalauja didesnio finansavimo iš Savivaldybės biudžeto. Taip pat papildomo finansavimo reikia plėtojant socialinės globos paslaugas bendruomenėje, jas teikiant neįgaliojo asmens namuose.

**19. Išteklių prognozė ateinantiems 3 metams.**

Reikalingi materialiniai, finansiniai, žmogiškieji ištekliai ir politiniai sprendimai, norint teikti Savivaldybės gyventojų poreikius atitinkančias ir kokybiškas socialines paslaugas:

* organizuojant vaikų, netekusių tėvų globos, socialinės globos paslaugų teikimą bendruomenėje brangsta BVGN išlaikymas, reikalingos lėšos apmokėti globėjų ir budinčių globotojų paslaugas, mokami pagalbos pinigai vaikus globojančioms šeimoms, todėl lėšos skiriamos iš Savivaldybės biudžeto bus didesnės;
* kasmet didėja institucijose teikiamų ilgalaikės socialinės globos paslaugų kainos, daugėja paslaugų gavėjų, todėl nuolatos didėja valstybės ir Savivaldybės biudžeto išlaidos paslaugų finansavimui;
* paslaugų plėtrai ir kokybės gerinimui reikalingi didesni žmogiškieji ištekliai; priimamų socialinių darbuotojų, individualios priežiūros darbuotojų darbo užmokesčiui ir kvalifikacijos kėlimui reikalingos papildomos Savivaldybės biudžeto lėšos;
* reikalingos didelės investicijos, siekiant sukurti bendruomeninių paslaugų kompleksą - įkurti BVGN, GGN neįgaliems asmenims, neįgaliųjų dienos užimtumo centrą, socialines dirbtuves, teikti apgyvendinimo apsaugotame būste paslaugas; plėtojant paslaugas senyvo amžiaus asmenims turintiems specialiųjų poreikių - reikalingos užimtumo paslaugos centruose, taip pat paslaugos asmens namuose.
* reikalingos Savivaldybės biudžeto lėšos užtikrinant projektinių paslaugų tęstinumą;
* daugėja akredituotas socialinės priežiūros paslaugas teikiančių įstaigų, jų teikiamos paslaugos pagal gyventojų poreikį socialinėms paslaugos finansuojamos Savivaldybės biudžeto lėšomis.

**20. Siūlomos plėsti regioninės socialinės paslaugos, jų rūšys ir prognozuojamas mastas**

|  |  |
| --- | --- |
| ***Socialinių paslaugų rūšys:*** | ***Mastas (vietų skaičius)*** |
| Socialinės globos (laikino atokvėpio) paslaugos suaugusiems asmenims su proto ir (ar) psichine negalia ir jų artimiesiems | Pagal poreikį |
| Socialinės globos (laikino atokvėpio) paslaugos senyvo amžiaus ir negalią turintiems asmenims ir jų artimiesiems | Pagal poreikį |
| Socialinės priežiūros paslaugos užimtumo centruose senyvo amžiaus asmenims | Pagal poreikį |

**VI SKYRIUS**

**PLANO ĮGYVENDINIMO PRIEŽIŪRA**

**21. Socialinių paslaugų plano įgyvendinimo ir priežiūros vykdytojai.**

Savivaldybės socialinių paslaugų plano vykdytojai: Socialinės paramos skyrius, kaimiškosios seniūnijos, Plungės SPC, Plungės KC, Plungės specialiojo ugdymo centras, Savivaldybės visuomenės sveikatos biuras, akredituotas socialines paslaugas teikiančios nevyriausybinės organizacijos. Socialinės paramos skyrius renka, sistemina ir analizuoja informaciją apie teikiamas socialines paslaugas Savivaldybės teritorijoje. Plungės SPC atsakingas už integralios pagalbos, dienos socialinės globos bei socialinės priežiūros paslaugų teikimą gyventojams, taip pat už socialinės globos paslaugų teikimą BVGN, tinkamai organizuotą Globos centro veiklą bei AV organizavimą. Plungės KC atsakingas už prevencinių socialinių paslaugų teikimą, kompleksinių socialinių paslaugų šeimoms Bendruomeniniuose šeimos namuose teikimą ir socialinės priežiūros paslaugų teikimą, socialinę riziką patiriantiems asmenims bei iš pataisos įstaigų paleidžiamų (paleistų) asmenų antrojo socialinės integracijos etapo įgyvendinimą. Plungės specialiojo ugdymo centras atsakingas už socialinės globos paslaugų teikimą ir plėtrą vaikams su negalia. Savivaldybės visuomenės sveikatos biuras vykdo priklausomybių mažinimo programą. Plungės bendruomenės centras koordinuoja neįgaliųjų nevyriausybinių organizacijų bendruomenėje veiklas, rengiasi teikti GGN apgyvendinimo paslaugą, vykdyti socialinių dirbtuvių ir pagal poreikį dienos užimtumo veiklą Savivaldybės gyventojams. Plano įgyvendinimą kontroliuoja Savivaldybės vykdomoji institucija.

**22.** **Socialinių paslaugų plano įgyvendinimo priežiūros etapai ir įvertinimo rezultatai.**

Savivaldybės 2023 metų socialinių paslaugų planas vertinamas metams pasibaigus. Plano vertinimo metu pasiekti rezultatai bus aptariami su socialinių paslaugų teikėjais bei Savivaldybės administracijos vadovais.

Siekiant sėkmingo socialinių paslaugų organizavimo ir teikimo, būtina:

* visas Savivaldybėje teikiamas bendrąsias, socialinės priežiūros ir socialinės globos paslaugas registruoti Socialinės paramos informacinėje duomenų bazėje (SPIS). Vadovaujantis LR teisės aktais, už socialinių paslaugų skyrimo asmenims duomenų suvedimo į duomenų bazę atsakingas Socialinės paramos skyrius, o už suteiktų socialinių paslaugų asmenims duomenų suvedimą - Plungės SPC, Plungės KC, Plungės specialiojo ugdymo centras, akredituotas vaikų dienos socialinės priežiūros paslaugas teikiantys vaikų dienos centrai;
* bendradarbiauti su įvairiomis įstaigomis ir nevyriausybinėmis organizacijomis, siekiant gerinti socialines paslaugas gaunančių asmenų gyvenimo kokybę;
* Savivaldybei svarbus grįžtamasis ryšys, gyventojai skatinami įvertinti gaunamų socialinių paslaugų kokybę, pateikti savo pasiūlymus paslaugų poreikiui identifikuoti. Tai galima padaryti Savivaldybės internetinėje svetainėje adresu <https://www.plunge.lt/klausimai-atsakymai/>
* gautų duomenų analizė Savivaldybei padės planuoti socialines paslaugas rajono gyventojams ir užtikrinti socialinių paslaugų kokybės kontrolę;
* 2023 metų Socialinių paslaugų planą skelbti Savivaldybės interneto svetainėje [www.plunge.lt](http://www.plunge.lt)

**23. Pasiektų rezultatų, tikslų ir uždavinių analizė, numatytų vykdyti priemonių efektyvumas.**

Socialinių paslaugų plano įgyvendinimo priežiūros metu turi būti reguliariai atliekama pasiektų rezultatų, tikslų bei uždavinių analizė. Atsižvelgiant į kintančias aplinkybes, atliekamas numatytų vykdyti priemonių efektyvumo vertinimas. Vertinant plane numatytas įgyvendinamas priemones, vadovaujamasi socialinės apsaugos ir darbo ministro patvirtintais Socialinių paslaugų efektyvumo vertinimo kriterijais. Socialinių paslaugų plano įgyvendinimo priežiūra bei kontrolė derinama su savivaldybės Strateginio plano įgyvendinimo priežiūros procedūra ir tvarka.

**Savivaldybės socialinių paslaugų efektyvumo vertinimas**

|  |  |  |  |
| --- | --- | --- | --- |
| **Eil. Nr.** | **Socialinių paslaugų efektyvumo vertinimo rodikliai** | **2022 m.** | **2023 m.** |
| 1. | Savivaldybės biudžeto išlaidos per metus socialinėms paslaugoms, tenkančios vienam Savivaldybės gyventojui, Eur. | 101,8 | 76,9 |
| 2. | Valstybės skirtų dotacijų santykis su Savivaldybės biudžeto lėšomis, skiriamomis socialinėms paslaugoms, proc. | 50,5 | 92,1 |
| 3. | Vietų skaičiaus stacionariose socialinių paslaugų įstaigose santykis su vietų skaičiumi (maksimaliu lankytojų skaičiumi per dieną) nestacionariose socialinių paslaugų įstaigose (laikino gyvenimo namuose, dienos socialinės globos centruose, savarankiško gyvenimo namuose, socialinės priežiūros centruose) | 0,56 | 0,41 |
| 4. | Socialinių paslaugų (įskaitant bendrąsias socialines paslaugas) gavėjų skaičiaus santykis su bendru savivaldybės gyventojų skaičiumi, proc. | 11,0 | 12,2 |
| 5. | Socialinės globos ir socialinės priežiūros gavėjų skaičiaus santykis su bendru savivaldybės gyventojų skaičiumi, proc. | 4,4 | 5,4 |
| 6. | Regioninių socialinių paslaugų gavėjų skaičiaus santykis su kitų socialinių paslaugų (išskyrus bendrąsias socialines paslaugas) gavėjais | 0,04 | 0,03 |
| 7. | Socialinių darbuotojų ir socialinių darbuotojų padėjėjų skaičius savivaldybėje, tenkantis 10 tūkst. savivaldybės gyventojų | 28,2 | 31,5 |
| 8. | Socialinių paslaugų poreikio patenkinimo procentas (asmenų (šeimų), kuriems patenkintas socialinių paslaugų poreikis, santykis su asmenų (šeimų), skaičiumi, kuriems įvertintas socialinių paslaugų poreikis | 98,9 | 90,3 |

1. *Lentelė užpildoma pagal Socialinių paslaugų kataloge (Žin., 2006, Nr. 43-1570) numatytus socialinių paslaugų įstaigų tipus.* [↑](#footnote-ref-1)
2. *Apskrities, savivaldybės, nevyriausybinių organizacijų, privačios ir kt.* [↑](#footnote-ref-2)
3. *Lentelė užpildoma pagal Socialinių paslaugų kataloge (Žin., 2006, Nr. 43-1570) žmonių socialinėms grupėms numatytas socialinių paslaugų rūšis.*  [↑](#footnote-ref-3)